Pogba United Ge Farithakurunthaku Gai Baiverivaan Thayyaaru Vanee - Vaguthu\nޕޮގްބާ ޔުނައިޓެޑުގެ ފަރިތަކުރުންތަކުގައި ބައިވެރިވާން ތައްޔާރުވަނީ\nމެންޗެސްޓާ ޔުނައިޓެޑަށް ކުޅެމުން އަންނަ ފްރާންސްގެ މިޑްފީލްޑަރު ޕައުލް ޕޮގްބާ، އަނިޔާގެ ސަބަބުން ގިނަ ދުވަސްތަކެއް ވަންދެން ކުޅުމާއި ދުރުގައި ހުރުމަށްފަހު އެނބުރި ކްލަބުގެ ފަރިތަކުރުންތަކުގައި ބައިވެރިވާން ތައްޔާރުވެއްޖެއެވެ.\nސެޕްޓެމްބަރު މަހު ފަހު ކޮޅު ފައިގެ ކުޑަ ހުޅަށް ލިބުނު އަނިޔާއެއްގެ ސަބަބުން މި ސީޒަނުގެ ބޮޑުބައެއް ޕޮގްބާ އަށް ގެއްލިފައިވާއިރު ޔުނައިޓެޑް ޖާޒީގައި އޭނާ މިސީޒަނުގައި ފެނިފައިވަނީ އެންމެ 8 މެޗުންނެވެ. ޕޮގްބާ އެންމެ ފަހުން ޔުނައިޓެޑަށް ކުޅުނީ މިދިޔަ އަހަރުގެ ޑިސެމްބަރު މަހުގެ ފަހު ކޮޅު އެވެ. ކުރިން ކުޑަހުޅަށް ލިބުނު އަނިޔާއިން ސަލާމަތްވެ އެނބުރި ކުޅުމުގެ ތެރެއަަށް އައިސް ނިއުކާސަލްއާ ދެކޮޅަށް އޭނާ ނުކުތީ ބަދަލު ކުޅުންތެރިއެއްގެ ގޮތުގައެވެ. އެހެންނަމަވެސް އަނިޔާއިން މުޅިން ސަލާމަތްނުވެވި ޕޮގްބާ ޖެހުނީ އަނެއްކާވެސް އޮޕަރޭޝަނެއް ކުރާށެވެ.\nޕޮގްބާގެ އަނިޔާއާއި ބެހޭގޮތުން ޔުނައިޓެޑުގެ ކޯޗު އޮލޭ ގުނަ ސޯލްޝެއާ ބުނީ ކްލަބުގެ ސީނިއާ ޓީމާއެކު ފަރިތަކުރުންތަކުގައި ޕޮގްބާ ބައިވެރިވާން އަދި ހަފުތާއެއް ވަރު ނަގާނެ ކަމަށާއި މުޅިން ފިޓްވެ ކުޅުމުގެ ތެރެއަށް އެނބުރި އަންނަން އޭނާ އަށް އަދި ވަގުތު ބޭނުންވާނެ ކަމަށެވެ.\nޔުނައިޓެޑުގެ ޖާޒީގައި ޕޮގްބާ އެންމެ ފަހުން މެޗެއް ފަށާފައިވަނީ މިދިޔަ އަހަރުގެ ސެޕްޓެމްބަރު މަހުގައެވެ. އަނިޔާގެ ސަބަބުން ޕޮގްބާގެ ބޭނުން މިސީޒަނުގައި ޔުނައިޓެޑަށް ހިފޭގޮތެއް އަދި މިހާތަނަށް ފަހިވެފައިނުވާއިރު އޭނާ ހޯދުމަށް ސްޕެއިންގެ ރެއާލް މެޑްރިޑުންނާއި އިޓަލީގެ ޔުވެންޓަސް އިން ވެސް އަންނަނީ ޝައުގުވެރިކަން ފާޅުކުރަމުންނެވެ.\nފަހަކަށް އައިސް ކޮންމެ ޓްރާންސްފާ ބާޒާރެއްގައި ވެސް ޕޮގްބާއާ މެޑްރިޑް ގުޅުވައިގެން ވާހަކަތައް ދެކެވޭއިރު އޭނާ އަކީ މެޑްރިޑްގެ ކޯޗު ޒައިނިދީން ޒިދާން އަށް ވަރަށް ކަމުދާ ކުޅުންތެރިއެއްވެސްމެ އެވެ. ޕޮގްބާގެ އޭޖެންޓް މިނޯ ރައިއޯލާއާ ޔުނައިޓެޑާ ދެމެދު މައްސަލަތަކެއް ވެސް އުޅޭކަމަށް މީޑިއާތަކުގައި ވަނީ އަޑު އަރައިފަ އެވެ. ޕޮގްބާ ޔުނައިޓެޑާއެކު ހަދާފައިވާ އެއްބަސްވުމުގައި ބާކީ އިނީ އެންމެ 18 މަހެވެ. އޭނާ ހޯދަން ބޭނުންނަމަ 120 މިލިއަން ވަރަކަށް ޕައުންޑް ހޭދަކުރަން ޖެހޭނެ ކަމަށް ބެލެވެއެވެ.\nމީގެ ހަތަރު އަހަރު ކުރިން އެއިރުގެ ރެކޯޑު ފީ އަކަށް ޔުނައިޓެޑަށް ބަދަލުވި ޕޮގްބާ ވަނީ އެ ކްލަބާއެކު ޔުއެފާ ޔުރޮޕާ ލީގު އަދި ލީގު ކަޕް ކާމިޔާބުކޮށްފައެވެ.


BREAKING NEWS: Israel In Raajje Ah Dhathurukuran Hamajehifaeh Nuvey - Transport - Vaguthu\nދިވެހިރާއްޖެ އާއި އިސްރާއީލާއި ދެމެދު ވައިގެ ދަތުރުފަތުރު ކުރުމަށް ހަމަޖެހިފައިވާ ކަމަށް ދެކެވޭ ވާހަކަތަކަކީ ހަޤީޤަތާއި ޚިލާފު އެއްވެސް އަސާސެއް ނެތް ވާހަކަތަކެއް ކަމަށް ޓްރާންސްޕޯޓް މިނިސްޓްރީން ވިދާޅުވެއްޖެއެވެ.\nޓްރާންސްޕޯޓް މިނިސްޓްރީން މިހެން ވިދާޅުވީ އަންނަ ސެޕްޓެމްބަރ މަހު ސީޝެލްގެ ގައުމީ އެއާލައިނުން އިސްރާއީލާއި ރާއްޖެއާއި ދެމެދު ދަތުރުތައް ފަށާނެކަން އިއުލާންކޮށް ޓިކެޓް ވެސް ވިއްކަމުންދާކަމަށް އިސްރާއީލްގެ މީޑިއާތަކުން ރިޕޯޓް ކޮށްފައި ވަނިކޮށެވެ.\nޓްރާންސްޕޯޓް މިނިސްޓްރީން ދެންމެ ނެރުނު ބަޔާނެއްގައި ބުނީ ދިވެހިރާއްޖެ އާއި އިސްރާއީލާއި ދެމެދު ވައިގެ ދަތުރުފަތުރު ކުރުމާއި ގުޅޭ ގޮތުން މިހާތަނަށް އެއްވެސް ވަރަކަށް މަޝްވަރާ ކުރެވި އަދި ދަތުރު ކުރުމަށް އެއްވެސް އެއަރލައިނަކަށް ހުއްދަ ދެވިފައިނުވާއިރު، ވައިގެ ދަތުރުފަތުރުގެ ޚިދުމަތް ދިނުމާއި ގުޅޭ އެއްވެސް އެއްބަސްވުމެއްގައި ސޮއި ކުރެވިފައި ވެސް ނުވާކަމަށެވެ.\nދިވެހި ސަރުކާރުން މިފަދަ ހުއްދައެއް ދިނުމަށް ވިސްނާފައި ނުވާކަމަށާއި އަދި އިސްރާއީލާއި ދެމެދު ވައިގެ ދަތުރު ފަތުރު ކުރުމާއި ގުޅޭ އެއްބަސްވުމެއްގައި ސޮއި ކުރުމަށް ނިންމާފައިނުވާ ވާހަކަ މަޢުލޫމާތަށްޓަކައި ދަންނަވާ ކަމަށް ވެސް ޓްރާންސްޕޯޓް މިނިސްޓްރީން ވިދާޅުވިއެވެ.\nއިސްރާއީލްގެ ނޫހެއް ކަމަށްވާ "ހެޔޯމް" ގައި ބުނެފައި ވަނީ ރާއްޖެއަށް އިސްރާއީލުން ދަތުރުތައް ފަށާނީ އަންނަ ސެޕްޓެމްބަރ މަހުގެ 06 ވަނަ ދުވަހުއެވެ. ދަތުރުތައް ކުރިއަށް ގެންދަން އަދި ޝެޑިއުލް ކޮށްފައި އޮތީ އޮކްޓޯބަރ މަހުގެ 04 ވަނަ ދުވަހާއި ހަމައަށެވެ. ދަތުރުތައް ކުރާނީ ކޮންމެ ހޯމަ ދުވަހަކުއެވެ.\nއިސްރާއީލުން ރާއްޖެއަށް ދަތުރުތައް ފަށަން ތައްޔާރުވަމުންދާކަމަށް އިސްރާއީލްގެ މީޑިއާ އިން ރިޕޯޓް ކުރުމުން ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ.\nރާއްޖެއަށް އިޒުރޭލު ދަތުރު ކުރިއަސް ކުރެވޭނެ\nމާބޮޑު ކަމެއްނެތް ސަރުކާރަކަށް އިންޑިޔާގެ\nބާރުގެ ދަށަށް އެއާޕޯޓް ދިޔައީމާ\nޖޫން 17, 2021 12:02\nޥަގުންގެ އަތްދަށައްތޯ ދާންވީ.\nއަދި މިވަރަކުން ނުފުދޭ!! ޓޫރިޒަމް މިނިސްޓްރީންވެސް ތިޔަބުނާ ކެމިނޯސްއަކަށް ވާގި ނުދޭކަމަށް ބުނެ ބަޔާނެއް ނެރެން ޖެހޭނެ!!\nޖޫން 17, 2021 12:03\nޥަގުންނަކަށް ދުވަހަކުވެސް ނުފުދޭނެ.\nޖޫން 17, 2021 11:55\nޢެހެން ގަ އުމެ އް ގަ އި ޖަ އްސާފަ އަންނާނީ. ޥަރަށް މަކަރުވެރި ގޮތަކަށް ތިކަން ކުރާނީ\nޖޫން 17, 2021 12:07\nބަލަ ވަގު ޔާނު އިރުވެސް އެހެންގައުމުތަކުކަ ޓްރާންސިޓް ކޮއްފަ އިޒްރޭލުމީހުންއާދޭ. ޙިތުން ވަރަށްމޮޅުވާހަކައެއްދޯ ތިބުނީ.\nޖޫން 17, 2021 11:56\nއިޒްރޭލުގެ މީޑިއާއިން ދޮގު ހަބަރު ފަތުރަނީތޯ.\nޖޫން 17, 2021 11:57\nރާއްޖޭގެ ދާހިލި ކަންކަން ވެސް މިހާރު ނިންމަނީ އެހެން ގައުމުތަކުން!! ލޮލް\nއަވަހައް މިތަން ދޫކޮށް ފިލަމާ! ކަންކަން މިދަނީ ގޯހުން ގޯހައް\nއަށްޑޫ ރައްޔިތުން ނަށް ޓްއަރިޒަމުން ފޮނުވާނީ ޕައުންޑު ބަސް ދާ ހަހަހަ\nޖޫން 17, 2021 12:04\nޖޫން 17, 2021 12:19\nމިގައުމުގެ ވެރިންނަކަށް ނޭނގޭނެ މިގައުމުގެ ގިނަ ކަންކަން ހިނގާއިރު. އިންޑިއާއިން ބުނާހާ އެއްޗެއް ގަބޫލުކޮށްލައިގެން ތިބެންޖެހޭނީ.\nޖޫން 17, 2021 12:43\nޢިޒްރޭލް ޕްރޮޑަކްޓް މަނަލީ އެކަމަކު އިޒްރޭލް ފަތުރުވެރިން އޯކޭ ދޯ މިރާއްޖޭގައި އެބަތިބި އިޒްރާއިލް ފަތުރުވެރިން\nޖޫން 17, 2021 13:25\nރަންގަޅު ވާހަކައެއް. ސީދާ އިޒުރޭލަކުން ނާދޭ. ޝީޝޭލްސް މަގުން އިޒުރޭލު މީހުން އަންނަނީ. މިހާރުވެސް އާދެ. ނާންނަކަމަށް ބުނުމަކީ އޮޅުވާލުމެއް.\nއިސްރާއީލުގެ ރައްޔިތުން ރާއްޖެއަށް އައުމަށް އިސްރާއީލުގެ ސަރުކާރަކުން އަދި އިސްރާއީލުގެ އެއަރލައިން ތަކުންވެސް ރާއްޖެއަށް ދަތުރުކުރަން ހުއްދައަށްއެދޭކަށްނުޖެހޭ. ޝީޝެލް އެއަރލައިން ރާއްޖެއަށް ދަތުރުކުރުމަށް ރާއްޖެއިންވަނީ ހުއްދަ ދީފާ. އެ އެއަރލައިން ރާއްޖެ އަންނަ އިރު އިޒްރޭލުގައި މަޑުކޮށްފައި އައުމަކީ ކުރެވޭނެކަމެއް. ހިންޏަށް ހަކުރުއޮޅުވާލަން އުޅޭނެކަމެއްނެތް.\nޖޫން 17, 2021 14:28\nތިޔަ ދީންވެރި ޔާމީނު އިރުވެސް ޔަހޫދީ ބިންފޭރޭ މީހުން އާދޭ\nޖޫން 17, 2021 13:44\nއިޒްރޭލު ކުކުޅުތައްވެސް ރާއްޖެ އައިސް އަޅާނީ ރަންބިސް ކޮބާ މައްސަލައަކީ .\nޖޫން 17, 2021 14:35\nވޯމްއަޕް ޖައްސާ ރައްޔިތުން ކެކޭވަރު ބަލާ ރައްޔިތުންގެ އުދާސް ތަކާއި ރިއެކްޝަން ހުރިގޮތްބަލާލަން ނޫސްތަކުގައި ސުރުހީ އަޅާލީ !\nޖޫން 17, 2021 16:49\nމީ މިއަދު އަލަށްކުރާ ކަމެއްބާ؟ ނުވަތަ އިސްރާއީލްގެ ޓޫރިސްޓަކު ރާއްޖެ އަލަށް އަންނަނީބާ؟\nޖޫން 17, 2021 16:53\nތިޔަހެނ ބުނެފިއްޔާ ތިޔަކަށް ވަރަށް އަވަހަށް ފަށާނެ މި ލާދީނީ ސަރުކާރުން ދައްކާ ވާހަކަ އަޑުއަހާކަށްނުވާނެ\nޖޫން 17, 2021 18:49\nބަލަ ރައްޔަތުން މީ ކޮން ބައެއް. މީ ރައްޔަތުން ގެ ވެރިކަ މެއް ނޫން. މީ އިންޑިޔާގެ ސަރުކާރެއް ެ


Resort hadhan dhookuri Innafushi hihkaakah nufashaa, emasaikaiy vanee madujahsaafai: Tourism Ministry\nރިސޯޓު ހަދަން ދޫކުރި އިންނަފުށި ހިއްކާކަށް ނުފަށާ، މަސައްކަތް ވަނީ މަޑުޖައްސާފައި\nބ. އިންނަފުށިީ ގައި ރިސޯޓު ތަރައްގީ ކުރުމަށް ދޫކޮށްފައި އޮންނަތާ އަހަރަކަށް ވުރެ ގިނަ ދުވަސްވެފައިވާއިރު ރިސޯޓު ތަރައްގީ ކުރަން އެތަން އަދި ހިއްކާފައި ނުވާ ކަމަށާއި މިހާރު އެމަސައްކަތް ހުއްޓުވާފައިވާ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ.\nތިމާވެށީގެ ގޮތުން ހާއްސަ ސިފަތަކެއް ލިބިފައިވާ ބ. އަތޮޅަކީ ބަޔޯސްފިޔާ ރިޒާވް އެކެވެ. އެހެންވެ ތިމާވެށި ހަލާކުކޮށް އެތަނުގައި ރިސޯޓު ތަރައްގީ ކުރުމާއި ދެކޮޅަށް ގިނަ ބަޔަކު އަޑު އުފުލަމުން ދަނިކޮށް މިއަދު ޓޫރިޒަމް މިނިސްޓްރީން ބޭއްވި ނޫސްވެރިންގެ ބައްދަލުވުމެއްގައި އަލީ ވަހީދު ވިދާޅުވީ، އެރަށުގައި ރިސޯޓު ތަރައްގީ ކުރުމުގެ އަމަލީ މަސައްކަތް އަދި ނުފަށާ ކަމަށެވެ.\nއެރަށުގައި ރިސޯޓު ތަރައްގީ ކުރަން ރައީސް އަބްދުﷲ ޔާމީނުގެ ސަރުކާރުން، 2017 ވަނަ އަހަރުގެ އޮގަސްޓު ހަތެއްގައި ދޫކޮށްފައި ވަނީ ސީމާކް ޕްރައިވެޓް ލިމިޓެޑަށެވެ. އެގޮތުން އެރަށުގެ ކޮންސްޓްރަކްޝަން ޕީރިއަޑު މިއަހަރުގެ އޮގަސްޓު ހަތެއްގައި ހަމަވާއިރު އެމުއްދަތު އިތުރުކޮށްދޭން އެދުނު ނަމަވެސް މުއްދަތު އިތުރު ނުކޮށްދޭން ނިންމާފައިވާ ކަމަށް އަލީ ވަހީދު ވިދާޅުވި އެވެ.\nމިނިސްޓަރު ވިދާޅުވީ، މަސައްކަތް މަޑު ޖައްސާލުމަށް ފަހު އެކަމަށް ސަރުކާރުން ހައްލު ހޯއްދަވައި ދެއްވާނެ ކަމަށާއި އެއްވެސް މީހަކު މަގު މަތި ނުކުރާނެ ކަމަށެވެ. އަދި ވިދާޅުވީ، އެގޮތަށް މަޑު ޖައްސާލުމަށް އަންގާ އެންގުމުގައި ގެއްލޭ މުއްދަތު އިތުރަށް ދޭނެ ކަމަށެވެ.\nއިންނަފުށި ކުއްޔަށް ދޫކޮށްފައިވާ ކުންފުނިން އެރަށުގެ އިކުއިޒިޝަން ކޮސްޓުގެ ގޮތުގައި މީރާ އަށް 1.4 މިލިއަން ރުފިޔާ މިހާރު ދައްކާފައިވާކަން ފާހަގަކުރައްވާ މިނިސްޓަރު ވިދާޅުވީ، އެއީ އެމްއެމްޕީއާރުސީއާ ގުޅުން ހުރި ރަށެއް ނޫން ކަމަށާއި އެރަށް ދޫކުރެވިފައި ވަނީ ޕްރޮޕޯސަލް ހުށަހެޅުމާއި ބެހޭ ގަވައިދުގެ ދަށުން ކަމަށެވެ.\nމިނިސްޓަރު ވަނީ ތިމާވެއްޓަށް ގެއްލުންވާނެ ގޮތަކަށް އެއްވެސް ޕްރޮޖެކްޓެއް ކުރިއަށް ނުގެންދާނެ ކަމަށާއި އަދި ކުރީ ސަރުކާރުން އެފަދަ ގޮތަކަށް ޕްރޮޖެކްޓެއް ކުރިއަށް ގެންދަން ހަވާލުކޮށްފައިވާ ނަމަ އެކަން ވެސް ހުއްޓުވާނެ ކަމަށް ވިދާޅުވެފަ އެވެ.\nޔުނެސްކޯ ބަޔޮސްފިއާ ރިޒާވް ސަރަހައްދަކީ ހިމާޔަތް ކުރެވިފައިވާ ސަރަހައްދަކަށް ވާއިރު އިންނަފުށި އޮންނަނީ އެސަރައްދުގަ އެވެ. ރާއްޖޭގައި އޮތް އެންމެ ތަފާތު އެއް އަތޮޅުގެ ގޮތުގައި އެ އަތޮޅު ސިފަ ކުރައްވާ މިނިސްޓަރު ވިދާޅުވީ އެ ސަރަހައްދު ރާއްޖޭގެ ނެޗުރަލް ރިޒާވެއްގެ ގޮތުގައި ބޭއްވުމަށް މަސައްކަތް ކުރާ ކަމަށެވެ.\nޓޫރިޒަމް މިނިސްޓްރީ ބ. އަތޮޅު ބިން ހިއްކުން ތިމާވެށި


އެމްޑީޕީގެ މެމްބަރޝިޕް އިތުރު ކުރުމަށް ކުރާ މަސައްކަތުގެ ތަރުޙީބް ވަރަށް ބޮޑު – Maldivian Democratic Party\nއެމްޑީޕީގެ މެމްބަރޝިޕް އިތުރު ކުރުމަށް ކުރާ މަސައްކަތުގެ ތަރުޙީބް ވަރަށް ބޮޑު\nމޯލްޑިވިއަން ޑިމޮކްރެޓިކް ޕާޓީ (އެމްޑީޕީ)ގެ މެމްބަރޝިޕް އިތުރު ކުރުމަށް ކުރަމުންދާ މަސައްކަތުގެ ތަރުޙީބް ވަރަށް ބޮޑުކަމަށް ޕާޓީގެ ސެކްރެޓަރީ ޖެނެރަލްގެ ނައިބު އަޙްމަދު އަކްރަމް ވިދާޅުވެއްޖެއެވެ.\nއަކްރަމް ވިދާޅުވީ، މެމްބަރޝިޕް އިތުރުކުރުމަށް ޤައުމީ މަޖްލީހުން ފާސްކުރި ޤަރާރާއި ގުޅިގެން އިއްޔެ އެކަނިވެސް 221 މެމްބަރޝިޕް ފޯމު ޕާޓީގެ އޮފީހަށް ލިބިފައިވާ ކަމަށެވެ.\nއެގޮތުން އިއްޔެ ޕާޓީ އޮފީހަށް ލިބިފައިވަނީ ދ. ކުޑަހުވަދޫ ދާއިރާގެ ރައީސް ޝާތިރު އަބްދުލް ރަހްމާން ހުށަހެޅި 120 ފޯމާއި، އެއަތޮޅު މީދޫ ދާއިރާގެ ރައީސް މުޙައްމަދު ޖައިޝް އިބްރާހިމް (ޖޭމޭ) ހުށަހެޅި 39 ފޯމާއި، ހއ. އިހަވަންދޫ، އަޙްމަދު ރަޝީދު ހުށަހެޅި 62 މެމްބަރޝިޕް ފޯމެވެ.


Fuluhaku Israel Meehakah Rakkatheri Kan Foarukoh Dhey Manzaru! - Vaguthu\nފުލުހަކު އިސްރާއީލް މީހަކަށް ރައްކާތެރިކަން ފޯރުކޮށްދޭ މަންޒަރު!\nއިސްރާއީލް ފުލުހަކު ފަލަސްތީނުގެ ރައްޔިތުންނަށް އިންޒާރު ދެނީ\nފަލަސްތީނުގެ ވެރިރަށް ގުދުސްގައި ހިނގާދިޔަ ހަމަނުޖެހުމެއްގެ ތެރޭގައި އިސްރާއީލުގެ ފުލުހަކު ފަލަސްތީނުގެ މީހުންގެ ފަރާތުން އެ ގައުމުގެ މީހަކަށް ރައްކާތެރިކަން ފޯރުކޮށްދޭ މަންޒަރު ފެންނަ ވީޑިއޯއެއް އާއްމު ވެއްޖެއެވެ.\nއިސްރާއީލުގެ އާއްމު ރައްޔިތުންނާއި އެގައުމުގެ ފުލުހުން ފަލަސްތީނުގެ މީހުންގެ މައްޗަށް ގަދަވެގެން ހިންގަމުން އަންނަ ހަމަ ނުޖެހުމުގައި މިހާތަނަށް 300 އަށްވުރެ ގިނަ މީހުންނަށް އަނިޔާވެފައިވާ ކަމަށް ބައިނަލްއަގުވާމީ މީޑިއާތަކުން ވަނީ ރިޕޯޓްކޮށްފައެވެ. އޭގެ ތެރޭގައި އެންމެ ގިނައިން ހިމެނެނީ ފަލަސްތީނުގެ ރައްޔިތުންނެވެ.\nމީސްމީޑިއާގައި މިހާރު ދައުރުވަމުން އަންނަ ވީޑިއޯއަކުން ފެނިގެން ދަނީ އިސްރާއީލުގެ މީހަކު ކާރުން ގޮސް ފަލަސްތީނުގެ މީހެއްގެ ގައިގައި ޖައްސާ މަންޒަރެވެ.\nއެ ވީޑިއޯއިން ކާރުގައި ޖެހޭ މީހާ ވިއްސައިގެން ދުރަށްދާ މަންޒަރު ފެނެއެވެ. އަދި އޭގެ ފަހުން ގިނަ ބަޔަކު ކާރު ދުއްވަން ހުރި އިސްރާއީލުގެ މީހާއަށް އަނިޔާ ކުރުމަށް މަސައްކަތް ކުރާ މަންޒަރު ވެސް ފެނިގެން ދެއެވެ.\nމިވީޑިއޯއަށް ފަހު ދެން އާންމު ވެފައިވާ ވީޑިއޯއިން ފެނިގެން ދަނީ އިސްރާއީލުގެ ސިފައިންގެ މީހަކު ކާރު ދުއްވަން ހުރި މީހާއަށް ރައްކާތެރިކަން ފޯރުކޮށްދޭ މަންޒަރެވެ.\nއެވީޑިއޯގައި ސިފައިންގެ އޮފިސަރު ފަލަސްތީނުގެ ރައްޔިތުންނާއި ދިމާލަށް ބަޑި ދިއްކޮށް، އެމީހުން އިސަރާއީލުގެ މީހާއާއި ދުރުކުރާ މަންޒަރު ފެނިގެން ދެއެވެ. އޭރު ކާރު ދުއްވަން ހުރި މީހާއަށް އެކި ކަހަލަ އަނިޔާތަކެއް ވަނީ ލިބިފައެވެ.\nމެއި 11, 2021 20:48\nޤުދުސް އަކީ އިސްރާއީލްގެ ވެރިރަށެއްނޫން އެއީ އެމީހުން ގަދަބާރުން ވެރިވެގަނެގެން އުޅޭ ތަނެއް.....\nމެއި 11, 2021 22:21\nތަޅާ ތަޅާ ރާކިސްގަންނުވާލަންވީ ޔާހޫދީންތައް.\nމެއި 11, 2021 22:42\nމިވާހަކަ ތައް އަޕްޑޭޓް ވަނީ ވަގުތުންނެވެ. ދެން ހަބަރެއް ނުވެ އެވެ.\nމެއި 11, 2021 23:45\nއަސްލުވެސް..ވަގުތު ޓީމަށް މަރްހަބާ..\nމެއި 12, 2021 06:34\nމިއީ ވަރަށް ދެރަ ކަމެއް... އެއްވެސް އިންސާނަކު އަނެއް އިންސާނަކަށް އަނިޔާކޮއްގެން ނުވާނެ.


PHOTO GALLERY: Roadhamahuge dhamu namaadhu kuran feshun | Mihaaru\nރޯދަ މަހުގެ ދަމު ނަމާދު ފެށުން\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގައި ދަމު ނަމާދު ކުރަން ފެށުން: މާލޭގެ އަދި ރާއްޖޭގެ އެންމެ ބޮޑު މިސްކިތް އައްސުލްތާން މުހައްމަދު ތަކުރުފާނުލް އައުޒަމް ނުވަތަ އިސްލާމީ މަރުކަޒުގައި މި އަހަރު ވެސް އިމާމުވެ ދަމު ނަމާދު ކުރައްވަނީ މަޝްހޫރު ދީނީ އިލްމުވެރިޔާ އަދި އިސްލާމިކް ޔުނިވަސިޓީގެ ޗާންސެލަރު ޑރ. މުހައްމަދު ޝަހީމް އަލީ ސައީދު. މާލޭގެ 18 މިސްކިތެއްގައި މި ރޯދަ މަހު ދަމު ނަމާދު ކުރާނެ ކަމަށް އިސްލާމިކް މިނިސްޓްރީން ބުނެފައިވޭ---ފޮޓޯތައް: އަހުމަދު ނިޝާތު/މިހާރު\n05 ޖޫން 2018 - 14:35\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގެ ފުރަތަމަ ދަމު ނަމާދު އިސްލާމީ މަރުކަޒުގައި ކުރަނީ: މި މިސްކިތުގައި މި އަހަރު ވެސް އިމާމުވެ ދަމު ނަމާދު ކުރައްވަނީ މަޝްހޫރު ދީނީ އިލްމުވެރިޔާ ޑރ. މުހައްމަދު ޝަހީމް އަލީ ސައީދު.---ފޮޓޯ: އަހުމަދު ނިޝާތު/މިހާރު\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގެ ފުރަތަމަ ދަމު ނަމާދު އިސްލާމީ މަރުކަޒަށް ބަޔަކު ދަނީ: މި މިސްކިތުގައި މި އަހަރު ވެސް އިމާމުވެ ދަމު ނަމާދު ކުރައްވަނީ މަޝްހޫރު ދީނީ އިލްމުވެރިޔާ ޑރ. މުހައްމަދު ޝަހީމް އަލީ ސައީދު.---ފޮޓޯ: އަހުމަދު ނިޝާތު/މިހާރު\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގެ ފުރަތަމަ ދަމު ނަމާދު އިސްލާމީ މަރުކަޒަށް ދިޔަ ބައެއް މީހުން، އެ ނަމާދަށް ފެށުމުގެ ކުރިން މިސްކިތުގައި މަޑުކޮށްލައިގެން: މި މިސްކިތުގައި މި އަހަރު ވެސް އިމާމުވެ ދަމު ނަމާދު ކުރައްވަނީ މަޝްހޫރު ދީނީ އިލްމުވެރިޔާ ޑރ. މުހައްމަދު ޝަހީމް އަލީ ސައީދު.---ފޮޓޯ: އަހުމަދު ނިޝާތު/މިހާރު\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގެ ފުރަތަމަ ދަމު ނަމާދު އިސްލާމީ މަރުކަޒަށް ދިޔަ ބައެއް މީހުން: މި މިސްކިތުގައި މި އަހަރު ވެސް އިމާމުވެ ދަމު ނަމާދު ކުރައްވަނީ މަޝްހޫރު ދީނީ އިލްމުވެރިޔާ ޑރ. މުހައްމަދު ޝަހީމް އަލީ ސައީދު.---ފޮޓޯ: އަހުމަދު ނިޝާތު/މިހާރު\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގެ ފުރަތަމަ ދަމު ނަމާދު އިސްލާމީ މަރުކަޒަށް ދިޔަ ބައެއް މީހުން، އެ ނަމާދަށް ފެށުމުގެ ކުރިން މިސްކިތުގައި މަޑުކޮށްލައިގެން.---ފޮޓޯ: އަހުމަދު ނިޝާތު/މިހާރު\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގެ ފުރަތަމަ ދަމު ނަމާދު އިސްލާމީ މަރުކަޒަށް ދިޔަ މީހަކު ގުރުއާން ކިޔަވަނީ: މާލޭގައި މި އަހަރުގެ ދަމު ނަމާދު 18 މިސްކިތެއްގައި ކުރާނެ.---ފޮޓޯ: އަހުމަދު ނިޝާތު/މިހާރު\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގެ ފުރަތަމަ ދަމު ނަމާދު އިސްލާމީ މަރުކަޒަށް ދިޔަ ބައެއް މީހުން، އެ ނަމާދަށް ފެށުމުގެ ކުރިން މިސްކިތުގައި މަޑުކޮށްލައިގެން: ރޯދަ މަހު ދަމު ނަމާދު ކުރުމަށް ވަރަށް ގިނަ ބަޔަކު ޚާއްސަ ސަމާލުކަމެއް ދޭ.---ފޮޓޯ: އަހުމަދު ނިޝާތު/މިހާރު\nމާލެ: ޖޫން 5، 2018- މި އަހަރުގެ ރޯދަ މަހުގެ ފަހު 10 ގެ ފުރަތަމަ ދަމު ނަމާދަށް އިސްލާމީ މަރުކަޒަށް ދިޔަ އަންހެނުންތަކެއް އެ ނަމާދުގައި ބައިވެރިވަނީ.---ފޮޓޯ: އަހުމަދު ނިޝާތު/މިހާރު


Raajje ah Para Table Tennis thaarafukoffi - vNews.mv\nޕެރަ ޓޭބަލް ޓެނިސް ރާއްޖެއަށް ތައާރަފުކުރުމަށް ބޭއްވި ރަސްމިއްޔާތުގެ ތެރެއިން ---\nރާއްޖެއަށް ޕެރަ ޓޭބަލް ޓެނިސް ތައާރަފުކޮށްފި\nއިސްމާޢީލް ޝާހު (ކުޑަ ޝާހު) Male' | 03 December 2019, 17:48\nމޯލްޑިވްސް ޕެރަލިމްޕިކް ކޮމިޓީ އާއި ޓޭބަލް ޓެނިސް އެސޯސިއޭޝަން އޮފް މޯލްޑިވްސް ގުޅިގެން ޕެރަ ޓޭބަލް ޓެނިސް ރާއްޖެއަށް ތައާރަކޮށްފި އެވެ.\nޕެރަ ޓޭބަލް ޓެނިސް ރާއްޖެއަށް މިއަދު ތައާރަފުކޮށްފައިވަނީ މިއަދު ޓީޓީ ހޯލުގައި ބޭއްވުނު ހާއްސަ ރަސްމިއްޔާތެއްގައެވެ. ޕެރަ ޓޭބަލް ޓެނިސް ރާއްޖެއަށް ތައާރަފުކުރިއިރު، މިއީ މޯލްޑިވްސް ޕެރަލިމްޕިކް ކޮމިޓީން ރާއްޖެއަށް ތައާރަފުކުރި ފުރަތަމަ ކުޅިވަރެވެ. މީގެ ކުރިން ސްޕެޝިއަލް އޮލިމްޕިކްސް މޯލްޑިވްސްއިން ވަނީ ބައެއް ކުޅިވަރުތައް ރާއްޖެއަށް ތައާރަފުކޮށްފައެވެ.\nޕެރަ ޓޭބަލް ޓެނިސް ރާއްޖެއަށް މިއަދު ތައާރަފުކޮށްފައިވަނީ މިއަދު ފާހަގަކުރަމުންދާ ބައިނަލްއަގުވާމީ ނުކުޅެދުންތެރިކަން ހުންނަ މީހުންގެ ދުވަހާއި ގުޅުވައިގެންނެވެ.\nމިއަދު އޮތް ރަސްމިއްޔާތަށްފަހު މީޑިއާއަށް މައުލޫމާތުދެއްވަމުން މޯލްޑިވްސް ޕެރަލިމްޕިކް ކޮމިޓީގެ ރައީސް އިބްރާހީމް އިސްމާއީލް ވިދާޅުވީ ޕެރަ ޓޭބަލް ޓެނިސް ރާއްޖެއަށް ތައާރަފުކުރުމުގެ މައިގަނޑު ބޭނުމަކީ ނުކުޅެދުންތެރިކަން ހުންނަ މީހުންނަށް ކުޅިވަރުގައި ބައިވެރިވެ ޓީޓީވެސް ކުޅެވޭނެ ފުރުސަތެއް ފަހިކޮށްދިނުން ކަމަށެވެ.\nއަދި ޕެރަ ޓޭބަލް ޓެނިސް ތައާރަފުވެގެންދިޔައިރު، މި ކުޅިވަރުން ކުޅުންތެރިން ތަމްރީނުކުރުމާއި ބޭރުގެ މުބާރާތްތަކުގައި ވާދަކުރުމުގެ ފުރުސަތުތައް އެބަހުރި ކަމަށާއި، އެގޮތުން އަންނަ އަހަރު ސްވިޑްންގައި އޮންނަ ޕެރަލިމްޕިކް ގޭމްސްގެ ޓީޓީ އިވެންޓަށް ކޮލިފައިވުމަށް މަސައްކަތްކުރާނެ ކަމަށްވެސް ބުންޏެވެ.\nޕެރަ ޓޭބަލް ޓެނިސް ރާއްޖެއަށް ތައާރަފުވެގެންދިޔައިރު، ދާދި ފަހުން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އާއި މޯލްޑިވްސް ޕެރަލިމްޕިކް ކޮމިޓީ އަދި ސްޕެޝިއަލް އޮލިމްޕިކްސް މޯލްޑިވްސް ގުޅިގެން ބްލައިންޑް ފުޓްބޯޅަވެސް ވަނީ ރާއްޖެ އަށް ތައާރަކޮށްފައެވެ.\nއަދި ރާއްޖޭގެ ސްޕެޝަލް އެތުލީޓުން ބައިނަލްއަގުވާމީ މައިދާނުގައި އަންނަނީ ރަނގަޅު ވަނަތަކެއް ހޯދަމުންނެވެ. އެގޮތުން މިއަހަރު އަބޫދާބީގައި ކުރިއަށްދިޔަ ސްޕެޝަލް އޮލިމްޕިކްސް ވޯލްޑް ގޭމްސްގައި ނިއު ނޭޝަންސް ކެޓަގަރީގެ އަންހެނުންގެ 100 މީޓަރު ދުވުމުން ރާއްޖޭގެ ޝިފްނާ އިބްރާހިމް ވަނީ ރަން މެޑަލް ހޯދާފަ އެވެ. މިއީ މިފަދަ ބޮޑު މުބާރާތަކުން ރާއްޖެއަށް ލިބުނު ފުރަތަމަ ރަން މެޑެއްޔެވެ. އަދި މި ގޭމްސްގައި ރާއްޖޭގެ ވަސްމީ ވަހީދު ވަނީ 200 މީޓަރު ދުވުމުން ރިހި މެޑަލް ހޯދާފައެވެ.\nމީގެ އިތުރަށް މިއަހަރު މޮރިޝަސްގައި ބޭއްވި އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގެ އެތުލެޓިކްސްގެ ޕެރަ ކެޓަގަރީގެ 100 މީޓަރު ދުވުމުން ރާއްޖޭގެ މުހައްމަދު މާޒިން ލޯ މެޑަލް ހޯދިއިރު، ދާދި ފަހުން ތައިލެންޑުގެ ވެރިރަށް ބެންކޮކުގައި ކުރިއަށްދިޔަ ސްޕެޝަލް އޮލިމްޕިކްސް އޭޝިއަން ޔުނިފައިޑް ބެޑްމިންޓަން ޗެމްޕިއަންޝިޕުން ރާއްޖޭގެ އެތުލީޓުން ވަނީ ލޯ މެޑަލް ހޯދާފައެވެ.\nކުޅިވަރު މޯލްޑިވްސް ޕެރަލިމްޕިކް ކޮމިޓީ


Minimum Wage 4500 rufiya ah Kan'da Alhaifi މިނިމަމްވޭޖް 4500 ރުފިޔާ ކަމަށް ކަނޑައަޅައިފި – Huvadhoo News Minimum Wage 4500 rufiya ah Kan'da Alhaifi Huvadhoo News\nމިނިމަމްވޭޖް 4500 ރުފިޔާ ކަމަށް ކަނޑައަޅައިފި\nރާއްޖޭގެ އެންމެ ކުޑަ މުސާރައެއްގެ ގޮތުގައި މިނިމަޖްވޭޖް ބޯޑުން ލަފާދިން އަދަދު ކުޑަކުރުމަށްފަހު އެންމެ ކުޑަ އުޖޫރައިގެ ގޮތުގައި ދެވޭނެ އަދަދު 4500 ރުފިޔާ ކަނޑައަޅައިފިއެވެ.\nހޮޓެލް ޖެންގައި ކުރިޔަށްގެންދިޔަ ރަސްމިއްޔާތެއްގައި ވާހަކަފުޅު ދައްކަވަމުން މިނިސްޓަރ ފައްޔާޒު އިސްމާއިލް ވިދާޅުވީ މިނިމަމްވޭޖް ކަނޑައެޅިގެން ދިޔަކަމުގައިވިޔަސް އެޔަށް ބަދަލެއް ގެންނަން ޖެހިއްޖެނަމަ އެބަދަލު ގެންނަން ސަރުކާރުން ފަހަތަށް ނުޖެހޭނެ ކަމަށެވެ.\nއެގޮތުން ބަލާލާއިރު ހަތަރު ކެޓަގެރީއަކުން މިވަނީ މިނިމަމްވޭޖް ކަނޑައަޅާފައެވެ. ކުދި ވިޔަފާރިތަކަށް މަހަކު 4500 ރުފިޔާ، މެދު ފަންތީގެ ވިޔަފާރިތަކަށް މަހަކު 7000ރުފިޔާ، ބޮޑެތި ވިޔަފާރިތަކަށް މަހަކު 8000ރުފިޔާ، އަދި ދައުލަތުގެ މުވައްޒަފުންގެ އެންމެ ކުޑަ އުޖޫރައިގެ ގޮތުގައި މަހަކު 7000 ރުފިޔާ ދޭގޮތަށް މިއަދު ޤަރާރުގައި މިނިސްޓަރު ފައްޔާޒު މިވަނީ ސޮއިކޮށްފައެވެ.\nއެހެންނަމަވެސް ރާއްޖޭގައި މަސައްކަތްކުރާ ބިދޭސީންނަށް ދޭނެ އެންމެ ކުޑަ އުޖޫރައެއް އިކޮނޮމިކް މިނިސްޓްރީން ކަނޑައަޅާފައިނުވެއެވެ. މިނިސްޓަރ ފައްޔާޒު ވިދާޅުވަނީ ރާއްޖޭގައި މަސައްކަތް ކުރާ ބިދޭސީންނަށް މިނިމަމްވޭޖްއެއް ކަނދައަޅަންޖެހޭކަމަކަށް ޤަބޫލުފުޅު ނުކުރައްވާކަމަށެވެ.


Dhiriulhumattakai ithubaaraai ihuthiraam - Hali News\nދިރިއުޅުން: ލޯބިލޯބި ދިރިއުޅުމަކަށް އިތުބާރާއި އިހުތިރާމް ވަރަށް މުހިންމު\n23 April 2022, 15:08\nދެމީހަކު ކައިވެންޏެއްކުރަނީ ވަރަށްބޮޑަށް ލޯބިވެގެންނެވެ. ވަރަށްބޮޑަށް އިތުބާރު ކޮށްގެންނެވެ. ވަރަށްބޮޑަށް ގަޔާވެގެންނެވެ. ވަރަށް ބޮޑު އުންމީދުތަކާއެކުގައެވެ. އެއީ އުމުރަށް އެކުގައި އުޅުމުގެ އުންމީދެވެ. އެހެނަސް ކައިވެންޏަށްފަހު އެ އިތުބާރާއި އެ ލޯބި ދެމެހެއްޓެނީ މަދު ބަޔަކަށެވެ. ކޮންމެވެސް ކަމަކާހެދި ކުރިންވި ލޯތްބާއި އިތުބާރު ގެއްލެއެވެ. އިހުތިރާމާއި ގަދަރު ނެތިންގެން ދެއެވެ. އެންމެ ކުޑަމިނުން ދެމަފިރީންކަން ވެސް ހަނދާނެއް ނުވެއެވެ. އެކަކު އަނެކަކަށް އަދާކުރަންޖެހޭ ހައްގުތަކެއްވާކަން ވެސް ހަނދާނެއްނުވެއެވެ. އެހާވެސް ދުރުވެއެވެ. މިއީ ދިވެހި މުޖުތަމައުގައި ވެސް ހިނގާކަންކަމެވެ.\nދެމަފިރީންނަށް ވާހިސަބުން ދެމީހަކު އެ ބަދަލުވަނީ އެކަކަށެވެ. ދެ ހަށިގަނޑެއްގައިވާ އެއްފުރާނަ ފަދައިންނެވެ. އެކަކުއަނެކަކަށް އެހީތެރިވާންޖެހެއެވެ. ބަލިވީމައި އަޅާލާންޖެހެއެވެ. ދަރީން ލިބިއްޖެނަމަ ހެޔޮ ގޮތުގައި ތަރުބިއްޔަތުދީ ބޮޑުކުރަން ޖެހެއެވެ. އެއްވެސް އުޒުރެއްނެތިއެވެ. އެއްވެސް ޝަކުވާއެއްނެތިއެވެ.\nކައިވެންޏަށްފަހު އަނބި މީހާ ފިރިމީހާއަށް ފުރިހަމައަށް ކިޔަމަންވާންޖެހެއެވެ. ފިރިމީހާ އަނބިމީހާއަށް ހެޔޮކޮށް ހިތަންޖެހެއެވެ. އެކަކުއަނެކަކަށް ހިތަށް ތަދުވާ އެއްވެސް ކަމެއް ކޮށްގެންނުވާނެއެވެ. ކުރެވިއްޖަނަމަ މައާފަށް އެދޭށެވެ. މައާފުކުރާށެވެ. އެއީ ދިރުމެއްވާ ކަމެކެވެ.\nދަރީން ލިބުމަށްފަހު އެންމެ އިސްކަމެއް ދޭންޖެހޭނީ ދަރީންނަށެވެ. އެކުދީންނަށް ވަގުތު ހުސްކުރާންޖެހެއެވެ. އެކުދީންގެ މުސްތަގުބަލް ބިނާކޮށްދޭންޖެހެއެވެ. ތައުލީމް އުނގަންނައިދޭންޖެހެއެވެ. މިއީ ދެމަފިރީންގެ ޒިންމާއެކެވެ. ކުރުކޮށް ބުނާކަމަށްވާނަމަ ދަރީން ލިބުމަށްފަހު ދެމަފިރީން ވެސް ވަގުތު ހުސްކުރަންވީ ﷲ ހަވާލު ކުރެއްވި އެ އަމާނާތް ﷲ އެންގެވި ގޮތަށް ބެލެހެއްޓުމަށެވެ. މިކަން އެންމެ ފުރިހަމައަށް ކުރެވެނީ ކިތައް މީހުންނަށް ހެއްޔެވެ؟\nދަރީންނަކީ ދެމަފިރިއެއްގެ ލޯބީގެ މޭވާއެވެ. ކައިވެނީގެ ހަގީގީ ނަތީޖާއެވެ. އެހިސާބުން ދިރިއުޅުން ފައްކާވީއެވެ. ދިރިއުޅުން އުފާވެރިވީއެވެ. އެ އުފާވެރިކަން ދެމެހެއްޓުމުގެ ފުރިހަމަ ޒިންމާވެސް އަދާކުރަން ޖެހުނީއެވެ. ދެމަފިރީން އެއްބަސް ކިޔައިގެންނެވެ.\nދަރީންލިބުމަށްފަހު ދެމަފިރީން އެކަކުއަނެކަކަށް އެއްގޮތަކަށް ވެސް ވަގުތު ނުދެވެންޏާ އެއީ މައްސަލައެކެވެ. އެހެން ކަމުން ދެމަފީރީންނަށް ވަގުތު ހުސްކުރާނޭގޮތް ވެސް ވާހަކަ ދައްކައިގެން ހަމަޖެހޭނެއެވެ. އެގޮތެއް ނިންމާނީ ދެމަފިރީން މަޝްވަރާކޮށް އެނިންމާ ގޮތަކަށެވެ.\nދެމަފިރީންގެ ކަންކަމާއި ދަރީންގެ ކަންކަމާއި ގޭތެރޭގެ ކަންކަމާއި ޚުދު އަމިއްލަ ނަފްސަށް ވަގުތު ހުސްކުރުމަކީ ވެސް ދެމީހުންގެ ކަމެކެވެ. މިކަމުގައި އަނބިމިހާގެ ދައުރު ބޮޑެވެ. އެއީ އުނދުޅި އޮންނާނީ އަނބިމީހާގެ އަތުގައޭ ބުނާ އުސޫލުންނެވެ.\nމައްސަލަޖެހެނީ މިވެނިކަމަކާހެދިއޭ ނުބުނަމާ ހިނގާށެވެ. ކޮންމެފަދަ ކަމަކާހެދި ވެސް މައްސަލައެއް ޖެހިދާނެއެވެ. މައްސަލައޭ ބުނުމުގެ ބަދަލުގައި ޚިޔާލު ތަފާތުވުމޭ ވެސް މިފަދަ ކަންކަމަށް ކިއިދާނެއެވެ.\nމިފަދަ ޙާލަތުގައި ކޮންމެވެސް އެކަކު އިސްނަގައިގެން މަޝްވަރާ ކުރާށެވެ. ވާހަކަ ދައްކާށެވެ. ޖެހޭ މައްސަލައަކީ ކޮންމެވެސް އެކަކަށް ތާކުންތާކު ނުޖެހޭ ކޫސަނި ކަމަކަށް ވެދާނެއެވެ. އެހެނޭ ކިޔާފައި އެކަމެއް ދޫކޮށްނުލާށެވެ. ކިތަންމެ ކުޑަކަމަކާ މައްސަލަ ޖެހުނަސް އެކަމަށް ފަރުވާކުޑަނުކޮށް ސީރިއަސްކޮށް ނަގާށެވެ. އެކަކުއަނެކަކަށް ހިތްހަމަޖައްސައިދޭށެވެ. ހަގީގަތް ބުނެދޭށެވެ. މަޑުމައިތިރިކަމާއި އޯގާތެރިކަން އެކަކުއަނެކެއްގެ މައްޗަށް އިސްކުރާށެވެ. ދޮގުހަދައި އުޅުވާލުމަކީ ނެތްކަމަކަށް ހަދާށެވެ. ހަގީގަތާ ކުރިމަތިލާށެވެ. އޭރުން އިތުބާރު ބޮޑުވާނެއެވެ. އެއްވެސް ކަމެއްގައި އޮޅުވާނުލާނޭ ކަމުގެ އިހުސާސް ކުރެވޭނެއެވެ.\nމައްސަލައެއް ދިމާވާއިރަށް ދެމީހުން ގޮތްދޫނުކޮށް ޒުވާބު ކުރުމުގެ ބަދަލުގައި ގޮތްދޫކޮށް މާއާފަށް އެދޭށެވެ. ނުވަތަ ޒުވާބު ހުއްޓާލުމަށްފަހު ސުލްހައަށް އިސްކަންދޭށެވެ. ކިތަންމެ ރުޅިއަޔަސް މަޑުމައިތިރި ކަމާއެކު މައްސަލަ ހައްލު ކުރުމަށް ކުރިމަތިލާށެވެ. ދެމީހުންކުރެ މީހަކު ގޮތްދޫނުކޮށް އެކަމަކާ ހިފާކަމަށްވާނަމަ މައްސަލަ ހައްލުކުރާނީ ކާކުހެއްޔެވެ؟ އޭގެ ބަދަލުގައި މައްސަލަ އިތުރަށް ގޯސްކޮށް ހިތްވަސްވާސްކުރުމަށް ޝައިތާނާ އެދޭތެރެއަށް ވަންނާނޭކަން ދެމީހުން ވެސް ހަނދާން ކުރަންވާނެއެވެ. ދެމީހުންގެ ދިރިއުޅުމުގެ މުސްތަގުބަލަށްޓަކައި އެކަކުއަނެކަކަށް ގިނަކަންކަން ގުރުބާން ކުރަންޖެހެއެވެ. އެއީ ދަށުވުމެއް ނޫނެވެ.\nއެކަކު އަނެކަކަށް އިތުބާރު ނުކުރެވެންޏާ ދިރިއުޅުން ވެގެންދާނީ ހީރަސް ނެއްޓިފައިވާ ބިޔަ ފޮތްބަޔަކަށެވެ. މުސީބާތަކަށެވެ. އެހެން ކަމުން އިތުބާރުކޮށް އެއިތުބާރު ދެމެހެއްޓުމަކީ ވަރަށް މުހިންމު ކަމެކެވެ. އެކަކު އަނެކަކަށް ސިއްރުކުރަންޖެހޭ އެއްވެސް ކަމެއް އޮވެގެން ނުވާނެއެވެ. އެފަދަ ކަމެއް ދިމާވިޔަސް ލަސްނުކޮށް އެވާހަކަ ހިއްސާ ކުރެވެންވާނެއެވެ. އަދި އެކަމަށް ހައްލުހޯދަންވާނެއެވެ. އެއީ ދެމަފިރީންގެ ވެސް ވަރަށްބޮޑު ޒިންމާއެކެވެ. ކޮންމެ ހާލަތެއްގައި ވެސް ތެދުވެރިވާށެވެ. ﷲއަށްޓަކައެވެ.\nއަނބިމީހާ ހިތްހަމަނުޖެހޭ ކަންކަމާއި ހިތްހަމަނުޖެހިދާނޭހެން ހީވާކަންކަމުން ދުރުވެހުރުމަކީ ދިރިއުޅުމުގެ އުފަލާއި އިތުބާރު ދެމެހެއްޓުމަށް ފިރިމީހާ ކުރަންޖެހޭނޭ ކަމެކެވެ. ހަމަ މިގޮތަށް އަނބިމީހާ ވެސް އަމަލުކުރަންވާނެއެވެ. މިއިން އެއްވެސް ކަމަކަށް އުޒުރުދައްކައި ވާހަކަގިނަކޮށް ޒުވާބުދިނުމަކީ ހިތުތެރޭގައި އޮންނަ ލޯތްބާއި ކުލުނާއި އަޅާލުމަށް ބުރޫއަރައި އެކަކު އަނެކަކަށް ފޫހިވާން ފަށާނޭ ކަމެކެވެ. މިކަންކަމުން އެނގެނީ ދިރިއުޅުމަކީ ފަސޭހަކަމެއް ނޫން ކަމަށެވެ.\nދިރިއުޅުމުގެ ބިންގަލަކީ އިހުތިރާމެވެ. އަޅާލުމެވެ. އިތުބާރެވެ. ދެ މީހުން އަކަކު އަނެކަކަށް ހުޅުވިފައިވާ ފޮތެއްފަދައިން ނުވާހިނދަކު ދާއިމީ ހައްލެއް މައްސަލަތަކަށް ނުލިބޭނެއެވެ. އެއީ މިނިވަންކަމަށް އަރައިގަތުމެއްނޫނެވެ. އެންމެ ރަނގަޅު ގޮތަކީ މައްސަލަތަކަށް ހައްލުހޯދުމަށް އިސްލާމީ ދިރިއުޅުމުގެ ތެރެއިން މަސައްކަތް ކުރުމެވެ.\nއިތުރު ލިޔުންތައް ޚިޔާލު\nހަމާސް ޓެރަރިސްޓް ޖަމާއަތަކަށް ނަހަދާން އިނގިރޭސިން އުޅުނު\nމިއުޒިއަމް ބޮޑު މީހާ އާސާރީ ތަކެތިން ވައްކަން ކޮށްފި\nގުދުސް ޔަހޫދީންގެ ތަނަކަށް ހެދިޔަ ނުދޭނަން: ޙަމާސް


Covid aa hedhi Aishwarya ge film nufeshifa\n16 ސެޕްޓެމްބަރ 2020 - 09:01:36\nކޮވިޑް-19 އިން ރަނގަޅުވުމަށް ފަހު އައިޝްވާރްޔާ ރާއީ ބަޗަންގެ ވަގުތުތައް ހޭދަ ކުރަމުން ދަނީ އާއިލާ އާއެކު ގޭގަ އެވެ. އެންމެ ފަހުން "ފަންނޭ ހާން" އިން ފެނުނު އެކްޓްރެސް ދެން ފެންނާނީ ޕްރަދީޕް ސަރްކާރްގެ "ނޯތީ ބިނޯދިނީ" އިންނެވެ.\nއެ ފިލްމުގައި އައިޝްވާރްޔާ ކުޅެނީ ބިނޯދިނީ ދާސީ ނަމަކަށް ކިޔާ ތިއޭޓާ އެކްޓަރެއްގެ ރޯލެވެ. ދާދި ފަހުން ދިން އިންޓަވިއު އެއްގައި ޑިރެކްޓަރު ޕްރަދީޕް ސަރުކާރު ބުނެފައި ވަނީ މާޗް މަހުގެ ކުރިން ކޮވިޑް ވެކްސިން އަންނާނެ ކަމަށް އުއްމީދު ކުރާ ކަމަށެވެ. ފިލްމުގެ މަސައްކަތް ފެށޭނީ އޭރުން ކަމަށް އޭނާ ބުންޏެވެ.\nއޭނާ އިތުރަށް ބުނީ އައިޝްވާރްޔާ ހުރީ މަސައްކަތް ފަށަން ތައްޔާރަށް ކަމަށާއި މިހާރު ކުރަމުން ދަނީ ސްކްރިޕްޓުގެ ލިޔުމުގެ ކަންކަން ކަމަށެވެ. އެހެން އެކްޓަރުން ކައިރިއަށް އަދި ނުދާ ކަމަށާއި މަޑުކޮށްގެން ހުރީ ބަލިމަޑުކަން ފެތުރުން ކޮންޓްރޯލް ވަންދެން ކަމަށް ވެސް ޕްރަދީޕް ސަރުކާރު ވަނީ ބުނެފަ އެވެ.\nއެ ފިލްމުގެ އިތުރުން ޑާކް ކޮމެޑީ ފިލްމަކާއި ސައިކޮލޮޖިކަލް ތްރިލާއެއްގެ މަސައްކަތް ވެސް އޭނާ ދަނީ ކުރަމުންނެވެ. އައިޝްވާރްޔާގެ ފިލްމު މަޑު ޖައްސާލުމަށް ފަހު، އެ ދެ ފިލްމައިގެން ކުރިއަށް ދިޔުމަކީ ވެސް އެކަށީގެންވާ ކަމެއް ކަމުގައި އޭނާ ބުންޏެވެ.\n"ނޯތީ ބިނޯދިނީ" ގެ އިތުރުން މާނީ ރަތްނަމްގެ ފިލްމު "ޕޮންނިއްޔަ ސެލްވާން" އިން ވެސް އައިޝްވާރްޔާ ފެނިގެން ދާނެ އެވެ.


Court thakun Sarukaaraa dhekolhah amuru nerumah Yameen govaalavvaifi\nކޯޓްތަކުން ސަރުކާރާއި ދެކޮޅަށް އަމުރުތައް ނެރުމަށް ޔާމީން ގޮވާލައްވައިފި\nފެބްރުއަރީ1 ގެ އަމުރާއި ގުޅިގެން އެމަނިކުފާނު ކުޑަކަކޫ މައްޗަށް ތިރިވި ކަމަށް ވިދާޅުވި\nމިހާރު އަނެއްކާ ވެސް ހަނދުކޭތަތައް ހިފަން ވެއްޖެ ކަމަށް ވިދާޅުވި\nއެހިސާބުން ފެށިގެން މުއައްސަސާތައް ދިޔައީ ޚަރާބުވަމުން\nކ. މާލެ5ޖުލައި 2019 | ހުކުރު 06:34 18,266\nކުރީގެ ރައީސް އަބްދުﷲ ޔާމީން - ރާއްޖެއެމްވީ\nއެ މަނިކުފާނުގެ ވެރިކަމުގައި މިދިޔަ އަހަރުގެ ފެބްރުއަރީ 1 ގައި ސުޕްރީމް ކޯޓުން އަމުރު ނެރުނު ގޮތަށް، އެފަދަ އަމުރުތަކެއް ކޯޓުތަކުން މި ސަރުކާރާ ދެކޮޅަށް ވެސް ނެރުމަށް ކުރީގެ ރައީސް އަބްދުﷲ ޔާމީން ގޮވާލައްވައިފި އެވެ.\nޕީޕީއެމް އާއި ޕީއެންސީން އިންތިޒާމުކޮށްގެން ސަރުކާރާ ދެކޮޅަށް އަޑުއުފުލުމަށް ބުރާސްފަތި ދުވަހުގެރޭ ބޭއްވި އެއްވުމުގައި، ހިޔާނާތާއި ފަސާދައިގެ ތުހްމަތުތައް ކުރެވިފައިވާ އަދި އެ މަނިކުފާނުގެ ވެރިކަމުގައި ކޯޓްތަކަށް އިންތިހާއަށް ނުފޫޒު ފޯރުވި ކަމަށް ތުހްމަތު ކުރެވިފައިވާ ކުރީގެ ރައީސް ޔާމީން ވާހަކަފުޅުދައްކަވަމުން ފެބްރުއަރީ މަހުގެ 1 ގައި ނެރުނު އަމުރަށް އިޝާރާތް ކުރައްވާ ވިދާޅުވީ ފެބްރުއަރީ 1 ވަނަ ދުވަހުގެ އަމުރަކީ ހިފި ހަނދުކޭތައެއް ކަމަށެވެ. އަދި ދިވެހިންނަށް ދިވެހިން ބޭނުންވާ ދިވެހިރާއްޖެ ހޯދައިދޭން އަނެއްކާވެސް އެފަދަ އަމުރުތަކެއް ނެރެންޖެހޭ ކަމަށް އެ މަނިކުފާނު އިޝާރާތް ކުރެއްވެވި އެވެ.\nމިހާރު އަނެއްކާ ވެސް ހަނދުކޭތަތައް ހިފަން ވެއްޖެ. މިހާރު އަނެއްކާ ވެސް ހަނދުކޭތަތައް ހިފައިގެން އިހު އޮތް ގޮތަށް ދިވެހިންނަށް އަހަރެމެން ބޭނުންވާ ދިވެހިރާއްޖެ އެބަ ހޯދަން ޖެހޭ.\n~ އަބްދުﷲ ޔާމީން އަބްދުއްޤައްޔޫމް / ކުރީގެ ރައީސް\nފެބްރުއަރީ 1 ގެ އަމުރަކީ ހިބަރުވަދެއް ކަމަށް ކުރިން ސިފަކޮށްފައިވާއިރު، އެކަމަށް އިޝާރަތް ކުރައްވައި ވެސް ޔާމީން ވާހަކަ ދެއްކެވި އެވެ. އެ މަނިކުފާނު ވިދާޅުވީ ހިބަރު ވަދު ދޫކޮށްގެން ކަންތައްވެގެން ދިޔަ ގޮތް އޭގެ "މުސައްނިފު" ވިދާޅުވާ އަޑު އިވިފައިވާ ކަމަށެވެ.\nއެ މަނިކުފާނު އިޝާރާތް އެ ކުރެއްވީ ލީކްވެފައިވާ އޯޑިއޯއެއްގައި ފެބްރުއަރީ 1 ގެ އަމުރާ ގުޅޭ ގޮތުން ކުރީގެ އުއްތަމަ ފަނޑިޔާރު އަބްދުﷲ ސައީދު ކަމަށް ތުހްމަތުކުރާ މީހަކު ދައްކަވާފައިވާ ވާހަކަ އަށެވެ.\nރައީސް ޔާމީންގެ ވެރިކަމުގައި ޝަރުއީ ނިޒާމުގެ އިތުރުން މިނިވަން މުއައްސަސާތަކަށް އިންތިހާ އަށް ނުފޫޒު ފޯރުވާފައިވާ ކަމަށް ތުހްމަތުކުރާއިރު، ބުރާސްފަތި ދުވަހުގެ ރޭގެ އެއްވުމުގައި އެއް އަތް ފުރަގަހަށް ލައްވައިގެން ހުންނަވައި ވާހަކަދައްކަވަމުން ރައީސް ޔާމީން ވިދާޅުވީ މުއައްސަސާތަކަށް ހަރާބުވެގެން ދިޔައީ ފެބްރުއަރީ 1 ގެ އަމުރަށް ފަހު ކަމަށެވެ. އަދި އެ މަނިކުފާނަށް ރިޔާސީ އިންތިޚާބު ވެސް ގެއްލިގެން ދިޔައީ އެ އަމުރުގެ ސަބަބުން ކަމަށް ވެސް ވިދާޅުވި އެވެ.\nހިބަރު ވަދު ދޫކޮށްގެން ކަންތައް ވެގެން ދިޔަ ގޮތް އަޅުގަނޑުމެންނަށް އަޑު އިވިއްޖެ. އޭގެ މުސައްނިފާއި ހަމައިން އެކަން ކުރި މީހުންނާއި ހަމައިން ހިނގައްޖެ. އެހިސާބުން ފެށިގެން އަޅުގަނޑުމެންގެ މުއައްސަސާތައް އެދިޔައީ ކަންފަތިވެގެން. އަޅުގަނޑުމެންގެ މުއައްސަސާތައް ދިޔައީ ހަރާބުވަމުން. އަޅުގަނޑުމެންގެ މުއައްސަސާތަކުގެ ބާރު ދިޔައީ ނެތިގެން. އެހިސާބުން އަޅުގަނޑުމެންނަށް މިކަން ފެށިގެން މިއައީ.\nރިޔާސީ އިންތިޚާބަށް ކިހިނެތްތޯ ވީ. މިދެންނެވި ގޮތަށް ހަނދުކޭތަ ހިފައިގެން ހަނދުކޭތަ ނުފިލައި ދިޔައީ ރިޔާސީ އިންތިޚާބު ނިމުނު އިރު ވެސް. ހުރިހާ މުއައްސަސާ ވެސް ކަތުރުފަނިއަޅާ ހުސްވީ. ގައިމު އިންތިޚާބު ނިމިގެން ދިޔައިރު އެތައް ބަޔަކު މައްސަލަތައް ހުށައަޅަމުން ދިޔަ އަޅުގަނޑުމެންގެ ފަރާތުން މައްސަލަތައް ހުށައަޅަމުން ދިޔަ. އަދި ސުޕްރީމް ކޯޓުން ނެރުނު އަމުރުން އަޅުގަނޑުމެންނަށް ބާރު ލިބިގެންދިޔަ ތަހުގީގު ކުރަން. ފުލުހުންގެ މުއައްސަސާއެއީ އެންމެ އިސް މުއައްސަސާ މިކަހަލަ މައްސަލަތައް ތަހުގީގު ކުރަން އޮންނަ، ތަހުގީގު ފެށިތަނާ ދެން ކިހިނެތްތޯ ވީ. ހުރިހާ ކަރުދާސްތައް ނައްތާލީ ނޫންތޯ.\nރިޔާސީ އިންތިޚާބުން ބަލިވުމުން އިންތިޚާބު ބާތިލުކުރުމަށް ޔާމީން ސުޕްރީމް ކޯޓަށް ހުށަހެޅި ނަމަވެސް ކޯޓުން ނިންމީ އިންތިޚާބު ބާތިލްކުރަންޖެހޭ ސަބަބެއް ނެތް ކަމަށެވެ. ރިޔާސީ އިންތިޚާބުގައި ޔާމީންގެ މައްޗަށް ރައީސް އިބްރާހިމް މުހައްމަދު ސޯލިހް ކުރި ހޯއްދެވީ 134،705 ވޯޓުންނެވެ. އެއީ 58.4 ޕަސެންޓެވެ. ރައީސް ޔާމީނަށް ލިބިވަޑައިގަތީ، 96،052 ވޯޓެވެ. އެއީ 41.6 ޕަސެންޓެވެ.


Dhunfathuge Isthiumaalu kuruma Gulhunhuri Kunhee Thah | Dhiislam\nޑރ. އަބްދުލް ޢަޒީޒް ޙަމީދު (އެމްބީބީއެސް) ޖެނުއަރީ 7, 2013\n(1)- ދުންފަތުގެ އިސްތިޢުމާލުކުރުމަކީ އިޚްތިޔާރުކުރާ ކަމަކަށް ނުވަތަ "ޗޮއިސް" އަކަށްވުން ނުވަތަ ޗޮއިސްކަމަށް ބުނުން\nދުންފަތުގެ އިސްތިޢުމާލުކުރާ ފުރަތަމަ ފަހަރު އެއީ އޭނާ "ޚިޔާރުކުރިކަމަކަށް" ނުވަތަ "ހޮވުމެއް" ކަމަށް ބަލައިގެން ދުންފަތުގެ އިސްތިއުމާލުކޮށްފާނެއެވެ. ނަމަވެސް ތަކުރާރުކޮށް ކުރުމުން އެއީ ޗޮއިސްއަކަށްނުވާނެ އެވެ. ދުންފަތުގެ ދުމުގައި ހިމެނޭ ނިކޮޓީން އަށް ވަރަށް އަވަހަށް ދެވިހިފައެވެ. ނިކޮޓީން އަކީ ސިކުނޑީގައިވާ ކެމިކަލްގެ ހަމަހަމަކަމަށް ބަދަލުގެނުވާ މާއްދާއެކެވެ. ނިކޮޓީން އާއި ދުރުވުމަށް ބައެއް ފަހަރު ޑޮކްޓަރަކާއި ވާހަކަ ދައްކައިގެން ނިކޮޓީންގެ ބަދަލުގައި ބޭނުންކުރާނެ ބޭހެއް ހޯދިދާނެ އެވެ. އެގޮތުން ނިކޮޓިން ޕެޗް، ސްޕްރޭ، އިންހޭލަރ، އަދި ޗުއިންގަމް ފަދަ އެއްޗެއް ޚިޔާރު ކުރެވިދާނެ އެވެ. ބައެއް ފަހަރު ދުންފަތުގެ އިސްތިޢުމާލު ކުރުމަކީ އާދައަކަށްވި ނަމަވެސް، ދުންފަތުގެ އިސްތިޢުމާލުކުރާ އަދި ދުންފަތް ބޭނުންކުރާ ގިނަމީހުން ތިބެނީ އެކަމަށް ދެވިހިފާފައިކަން ފާހަގަ ކުރެވެއެވެ. ނިކޮޓީން އަށް ދެވިހިފުމަށްފަހު އެކަން(ދުންފަތުގެ އިސްތިޢުމާލުކުރުން) ހުއްޓާލުމަކީ ވަރަށް އުދަނގޫކަމެކެވެ. ނަމަވެސް ތަކުރާރުކޮށް މަސައްކަތްކުރުމުން ހުއްޓިދާނެ އެވެ. ވީމާ ދުންފަތުގެ އިސްތިއުމާލު ކުރަނީ އެއީ އޭނާގެ ޗޮއިސްއަކަށްވާތީ އޭ ބުނުމަކީ އިންސާފެއް ނޫނެވެ.\n(2)- ފިލްޓަރުގެ އެހީގައި ދުންފަތުގެ އިސްތިޢުމާލުކުރުމަކީ ރައްކާތެރިކަމެއްކަމަށް ދުށުން\nފިލްޓަރަކީ ދުންފަތުގެ ދުމުން ރައްކާތެރިކޮށްދޭ އެއްޗެއްނޫންކަން ހަދާންކުރާށެވެ. އޭގެ ބަދަލުގައި ފިލްޓަރު ބޭނުންކުރުމުން އެތެރެވާ ދުމުގެ އެތިކޮޅުތައް ސައިޒުން ކުޑަކޮށްލައެވެ. މިގޮތަށް ދުމުގެ އެތިކޮޅުތައް ސައިޒުން ކުޑަވުމުން އޭގައި ހިމެނޭ ނިކޮޓީން ހަށިގަނޑަށް ނެގުމަށް ފަސޭހަވެއެވެ. މިކަމުގެ ސަބަބުން ދެވިހިފުމަށް މަގުފަހިވެ، އަވަހަށް ނިކޮޓިން އަށް ދެވިހިފާ ގޮތް ވެއެވެ. މިފަހަކަށް އައިސް ލައިޓް ސިގިރޭޓަކީ ގެއްލުންކުޑަ ސިގިރޭޓް ކަމަށް ބުނެ އުޅެއެވެ. ނުވަތަ ބައެއް މީހުން އެގޮތަށް ގަބޫލުކުރެއެވެ. ނަމަވެސް މިއީ ހަގީގަތެއް ނޫނެވެ. ލައިޓް ސިގިރޭޓް ގައި ނިކޮޓީން ތަންކޮޅެއް މަދެވެ. އާދައިގެ ސިގިރޭޓަކުން 1.2މިލިގްރާމް ނިކޮޓީން ހަށިގަނޑަށް ވަންނައިރު، ލައިޓް ސިގިރޭޓުން ހަށިގަނޑަށް ވަންނަނީ 0.7މިލިގްރާމް ނިކޮޓީން އެވެ. ވީމާ އެއްވެސް ބާވަތެއްގެ ސިގިރޭޓަކީ ޞިއްޙަތަށް ރައްކާތެރި އެއްޗެއް ނޫންކަން ހަދާންކުރާށެވެ. އަދި ފިލްޓަރު ފަދަ ތަކެތި ބޭނުންކުރިޔަސް ދުންފަތުން ރައްކާތެރިކޮށް ނުދޭކަން ވިސްނަންވާނެ އެވެ.\n(3)- ބައެއް މީހުން ދެކޭގޮތުގައި ދޭތެރެއަކުން ސިގިރޭޓެއް ބޯލުމަކީ (ދުންފަތުގެ އިސްތިއުމާލުކުރުމަކީ) މައްސަލައެއް ނޫން\nބައެއް މީހުން ގަބޫލުކުރާ ގޮތުގައި ދޭތެރެ ދޭތެރެއިން ނުވަތަ ހާލަކުން ފަހަރަކު ދުންފަތުގެ އިސްތިއުމާލު ކޮށްލުމަކީ މައްސަލަ އެއް ނޫނެވެ. އަދި އެއީ ޞިއްޙީ ނުރައްކަލެއް ދިމާވާނެ ކަމެއް ނޫނެވެ. ނަމަވެސް މިއީ މުޅިން ރަގަޅު ގަބޫލުކުރުމެއް ނޫނެވެ. ނުވަތަ މިއީ ކުށްހީ އެކެވެ. ދުންފަތުގެ އިސްތިޢުމާލުކުރުމުން ބަލިޖެހެނީ ހަމައެކަނި ދިގުމުއްދަތަކަށް ދުންފަތުގެ އިސްތިޢުމާލުކުރާ މީހާއަކަށް ނޫންކަން ހަދާންކުރަން ޖެހެއެވެ. 2010 ވަނަ އަހަރުގެ އެމެރިކާގެ ސާޖަން ޖެނެރަލް ރިޕޯޓް ބުނާގޮތުގައި ދުންފަތުގެ ދުށް އިންސާނާގެ ހަށިގަނޑަށް ނޭވާލުމުގެ ނިޒާމުން އެތެރެވުމާއެކު ހަށިގަނޑަށް ގެއްލުންދޭންފަށައެވެ. އަދި ދުންފަތުގެދުމަކީ(ނުބޯމީހަކަށްވެސް)ކުއްލިއަކަށްހިތްހުއްޓުމަށް(ހާރޓްއެޓޭކްޖެހުމަށް) މަގުފަހިކުރާއެއްޗެކެވެ.ދުންފަތުގެ އިސްތިޢުމާލުކުރާ ކޮންމެ ފަހަރަކު ފުއްޕާމޭ، ލޭހޮޅިތައް، ހަށިގަނޑުގެ އެކި ސެލްތަކަށް ގެއްލުންވެއެވެ. އަދި ހަފްތާއެއްގެ ތެރޭގައި އެންމެދެތިން ސިގިރޭޓް ބުއިމަކީ (ދުންފަތުގެ އިސްތިޢުމާލުކުރުމަކީ)ވެސް ހާރޓް އެޓޭކް ޖެހިދާނެ ކަމެކެވެ. ވީމާ ދޭތެރެއަކުން ދުންފަތުގެ އިސްތިޢުމާލުކުރުމަކީ ރަގަޅުކަމެކޭ ބުނެ ކުރާ ދަޢުވާ އަކީ އެއްވެސް ކަހަލަ ހަގީގަތެއް އޮތް ކަމެއް ނޫނެވެ.\n(4)- ބައެއް މީހުން ދެކޭގޮތުގައި ދުންފަތުގެ އިސްތިޢުމާލުކުރާތާ އެތައް ދުވަހެއް ވުމަށްފަހު ހުއްޓާލުމަކީ ބޭނުންހުރި ކަމެއް ނޫން. ބައެއް މީހުން ގަބޫލުކުރާ ގޮތުގައި ދުންފަތުގެ އިސްތިޢުމާލުކުރާތާ އެތައް ދުވަހެއް ނުވަތަ އަހަރުތަކެއް ވުމަށްފަހު ދުންފަތުގެ އިސްތިޢުމާލުކުރުން ހުއްޓާލުމަކީ ބޭނުންހުރި ނުވަތަ ފައިދާހުރި ކަމެއް ނޫނެވެ. އެފަދަ މީހުން ސަބަބަކަށް ބުނަނީ އެއީ ގިނަ ދުވަހު ބުއިމުން ހަށިގަނޑަށް ވާނެ ހުރިހާ ގެއްލުމެއް ވެނިމިފައިވާ ކަމަށް ބުނުމެވެ. ނަމަވެސް މިއީ ވަރަށް ބޮޑު އޮޅުމެކެވެ. ތެދެއްމެ!ދިގުމުއްދަތަކަށް ދުންފަތުގެ އިސްތިޢުމާލުކުރާ ވަރަކަށް ހަށިގަނޑަށްލިބޭ ގެއްލުން ބޮޑުވާނެ އެވެ. ނަމަވެސް ކޮންމެ ޢުމުރެއްގައި ވިޔަސް ދުންފަތުގެ އިސްތިޢުމާލުކުރުން ހުއްޓާލާއިރަށް ހަށިގަނޑުގެ ދުޅަހެޔޮކަން ރަގަޅުވާން ފަށާނެ އެވެ. އަދި އޭގެ ފައިދާ ތައް ފެންނަން ފަށާނެއެވެ. ވީމާ އެތައް ދުވަހަކަށް ފަހު ހުއްޓާލުމަކީ ބޭނުންހުރި ކަމެއް ނޫނޭ ބުނެ ދައްކާ އުޒުރަކީ ދުންފަތް ހުއްޓާލުމަށް އޮތް ހުރަހަކަށް ވިޔަ ދީގެން ނުވާނެއެވެ.\n(5)- ބައެއް މީހުން ދެކޭގޮތުގައި ދުންފަތުގެ ދުމަށް ހުށަހެޅުމުން އެނުބޯމީހާ އަށް އުދަނގޫތަކެއްވިޔަސް ގެއްލުމެއް ނުވާނެ\nބައެއް މީހުން ގަބޫލުކުރާ ގޮތުގައި ނުސީދާކޮށް ދުންފަތުގެ އިސްތިޢުމާލު ކުރުމަކީ ނުވަތަ ދުންފަތުގެ ދުމަށް ހުށަހެޅުމަކީ އެދުމަށް ހުށަހެޅޭ ފަރާތަށް އުދަނގޫތަކެއް މެދުވެރިޔަސް އޭގެ ސަބަބުން ޞިއްޙީ ގެއްލުމެއް ލިބޭނޭ ކަމެއް ނޫނެވެ. މިކަމަށް ޚުދު ދުންފަތް އުފައްދާ ކުންފުނިތަކުން ވެސް ދެކޮޅު ހަދައެވެ. ނަމަވެސް މިއީ އެއްވެސް ވަރެއްގެ ހަގީގަތެއް އޮތް ކަމެއް ނޫނެވެ. ހަގީގަތަކީ ދުންފަތުގެ ދުމަށް ހުށަހެޅުމަކީ ވެސް އޭގެ ސަބަބުން ހަށިގަނޑަށް ނޭދެވޭ އެތައް ގެއްލުމެއް ވާކަމެއް ކަމެވެ. އަހަރަކު6ލައްކަ މީހުން ދުންފަތުގެ ދުމަށް ހުށަހެޅިގެން ޖެހޭ ބަލިތަކުގައި މަރުވާކަމަށް ތަފާތު ހިސާބުތައް ދައްކައެވެ. ދުންފަތުގެ ދުމުގައި ހިމެނޭ ކެމިކަލްތައް ހަށިގަނޑަށް އެތެރެވުމަކީ ލޭގެ ހިނގުމަށް ބަދަލުގެނުވާ ކަމެކެވެ. އެގޮތުން ލޭއޮލަކޮށްދީ ސިކުނޑިއާއި ހިތަށް ލޭފޮނުވައިދޭ ލޭހޮޅިތަކުގެ ތެރޭގައި ގަނޑުލޭކޮޅު އުފެދި ލޭހޮޅި ބެދި ހާރޓް އެޓޭކް އަދި ސްޓްރޯކް ޖެހުމުގެ ފުރުޞަތު ބޮޑުވެއެވެ. އަދި ދުންފަތުގެ އިސްތިއުމާލުކުރުމަކީ ވަށައިގެންތިބޭ އެންމެންނަށް ދުންފަތުގެ ދުން ވާޞިލްކުރުވާނެކަމެކެވެ. ކާރުގައި ނުވަތަ ދުއްވާ ތަކެތީގައި ސިގިރޭޓް ބޯއިރު ބިއްލޫރިގަނޑު ތިރިކުރުމަކީ އެތެރޭގައި ތިބޭ ދަތުރުވެރިން ދުންފަތުގެ ދުމުން ރައްކާތެރިކޮށްދޭނެ ކަމެއްނޫންކަން ހަދާންކުރަން ޖެހެއެވެ. ވީމާ ދުންފަތުގެ ދުން އެއްވެސް މިންވަރަކަށް ހަށިގަނޑަށް އެތެރެވުމަކީ ރައްކާތެރިކަމެއް ނޫންކަން ގަބޫލުކުރަން ޖެހެއެވެ. ތުއްތު ދަރިފުޅުގެ ހަށިގަނޑުގައި ކަންފަތުގެ އިންފެކްޝަން، ނިއުމޯނިޔާ ފަދަ ފުއްޕާމޭގެ އިންފެކްޝަން އަށަގަތުގެ ފުރުޞަތު ދުންފަތުގެ ދުމަށް ހުށަހެޅުމުން އިތުރުވެގެން ދެއެވެ.\n(6)- ބައެއް މީހުން ދެކޭގޮތުގައި ކުޑަ ދަރިފުޅުގެ ހަށިގަނޑަށް ދުންފަތުގެދުމުގެ ކުޑަމިންވަރެއް ދިއުމަކީ ނުރައްކާތެރި ކަމެއްނޫން!\nބައެއް މީހުން ދެކޭ ގޮތުގައި ތުއްތު ދަރިފުޅުގެ ހަށިގަނޑަށް ދުންފަތުގެ ދުމުގެ ޒައްރެއްގެ މިންވަރު ވާޞިލްވުމަކީ ނުރައްކާތެރި ކަމެއްނޫނެވެ. ނަމަވެސް މިއީކީ ވެސް ހަގީގަތެއް ނޫނެވެ. ތުއްތު ދަރިފުޅުގެ ހަށިގަނޑަށް ކިތައްމެ ކުޑަ މިންވަރެއް ވަނަސް އެކަމުގެ އުދަނގޫ އެކުއްޖެއްގެ ފުށުން ފެންނާނެ އެވެ. ވީމާ ކުޑަކުދިން އުޅޭ ހިސާބުގައި ދުންފަތުގެ އިސްތިޢުމާލުނުކުރުމާއި، އެހެން މީހުން ދުންފަތުގެ އިސްތިޢުމާލު ކުޑަކުދިން އުޅޭ ހިސާބުގައި ނުކުރުމަށް ބާރުއެޅުމަކީ މުހިއްމު ކަމެކެވެ. ދުންފަތުގެދުމަށް ހުށަހެޅުމުން ކުޑަކުދިންނަށް ނިއުމޯނިޔާ،ވައިނޮޅީގެ ކަފި ދުޅަވުން، ކަންފަތުގައި ޖަރާސީމު އެޅުން ކުރިމަތިވެއެވެ. ކުޑަ ދޮރު ހުޅުވައިގެން ގޭގައި ދުންފަތުގެ އިސްތިޢުމާލު ކުރި ނަމަވެސް ގޭތެރޭގައި ކޮންމެވެސް މިންވަރަކަށް ދުންހުރެއެވެ. މިވިހަ ދުންތައް ތުއްތު ދަރިފުޅުގެ ހަށިގަނޑަށް އެތެރެވުމުގެ ފުރުޞަތު އޮވެއެވެ. އެހެން ކަމުން ތުއްތު ކުދިން ދުންފަތުގެ ދުމުން ރައްކާތެރިކުރުމަށް އެންމެ ރަގަޅު ގޮތަކީ ދުންފަތުގެ އިސްތިޢުމާލުކުރުން ހުއްޓާލުމެވެ. އަދި ތުއްތު ކުދިން އުޅޭ ގޭގައި އުޅޭ މީހުން ވެސް ދުންފަތުގެ އިސްތިޢުމާލުކުރުން ހުއްޓާލުމެވެ. އަދި މިކަމުން ސަލާމަތްވުމަށް ދުންފަތުން ރައްކާތެރި ވެއްޓެއް ތުއްތު ކުދިންނަށް ގާއިމްކޮށްދިނުމަކީ މުހިއްމު ކަމެކެވެ.


105 aharu vee iruves Ammaa kiyevumugai\nއުމުރުން 105 އަހަރު ވީއިރުވެސް އައްމާ ކިޔެވުމުގައި\nއިންޑިޔާގެ ކެރެލާ ސްޓޭޓްގައި މިވަގުތު ހުރި އެންމެ ދުވަސްވީ ދަރިވަރަކީ 105 އަހަރުގެ ބަގީރަތީ އައްމާ އެވެ. އައްމާ މިދިޔަ އަހަރު ވަނީ ހަތަރު ވަނަ ކްލާސް ކުދިންނަށް ދޭ ފެންވަރުގެ އިމްތިހާނެއް ހަދާފަ އެވެ. އަދި މިހާރު މި އިމްތިހާނުގެ ނަތީޖާ ލިބިފައިވާއިރު އައްމާ ވަނީ 74.5 ޕަސެންޓް މާކްސް ހޯދާފަ އެވެ. ހަގީގަތުގައި ވެސް އުމުރަކީ ހަމައެކަނި ހިސާބު އަދަދެއް ކަން އައްމާ މިވަނީ ސާބިތު ކޮށްދީފަ އެވެ.\nއައްމާ ބަލިކަމުން އިމްތިހާނު އޮންނަ ހޯލަށް ނުދެވޭތީ އޭނާއަށް އިމްތިހާނު ދީފައި ވަނީ އަވަށުގެ އިސް މީހުންގެ ތެރެއިން މީހެއްގެ ބެލުމުގެ ދަށުން އޭނާގެ ގޭގައި ބައިންދައިގެންނެވެ.\nދަ ކެރެލާ ސްޓޭޓް ލިޓަރަސީ މިޝަން (ކޭއެސްއެލްއެމް) ގެ ޑިސްޓްރިކްޓް ކޯޑިނޭޓާ ޕްރަދީޕް ކުމާރު ވިދާޅުވީ އައްމާގެ އިމްތިހާނުގެ ނަތީޖާ ހޯދާ ހިތުން އޭނާ މާ ބޮޑަށް ހިތް ނުތަނަވަސް ވެގެން އުޅޭތީ ނަތީޖާ އިއުލާން ކުރުމުގެ ކުރިން އޭނާ އައްމާއަށް ނަތީޖާ ބުނެދީފައިވާ ކަމަށެވެ. އަދި ވަރަށް މަތިން ފާސްވިކަން އެނގިގެން އައްމާ ވަރަށް އުފާވި ކަމަށާއި ފާއިތުވީ ދުވަސްތަކުގައި ވަރަށް ބަލިކޮށް އައްމާ އުޅެމުން ވެސް ޓެސްޓްގެ ނަތީޖާ ނުކުންނާނެ ގޮތެއް ނޭނގޭތީ ވަރަށް ފިކުރު ބޮޑުވެގެން އުޅުނު ކަމަށް ވެސް އޭނާ ވިދާޅުވި އެވެ.\nއިމްތިހާނުން ފާސްވީމަ އުފަލުން ހުރި އައްމާ ބުނި ގޮތުގައި ސިއްހަތު ތަން ދޭނަމަ އަދިވެސް ކިޔެވުން ކުރިޔަށް ގެންދާނެ އެވެ.\nމި އިމްތިހާނަށް ފަހު ބަގީރަތީ އައްމާ އަކީ ކޭއެސްއެލްއެމްގެ ބްރޭންޑް އެމްބެސެޑަރަށް ވަނީ ހަދާފަ އެވެ. އައްމާއަށް މިފަދަ މަގާމެއް ދިނި އޭނާގެ ހިތްވަރުން މިސާލު ނަގައިގެން ކިޔަވަން އެހެން އަންހެނުން ވެސް މަސައްކަތް ކުރާނެ ކަމަށް އުންމީދުކޮށެވެ.\nޑިސްޓްރިކްޓް ކޯޑިނޭޓާ ޕްރަދީޕް ކުމާރު އާއި އަންމާ ބަގީރަތީ\nއައްމާ އާ ބެހޭ ގޮތުން އިންޑިޔާގެ ނޫސްތަކުގައިވާ ރިޕޯޓްތައް ބުނާ ގޮތުން ވަރަށް ޅަ އުމުރުގައި އައްމާ ކައިވެންޏެއް ކުރި އެވެ. އަދި އުމުރުން 30 ގެ އަހަރުތަކުގައި ފިރި މަރުވެ އޭނާ ވަނީ ހުވަފަތް ވެފަ އެވެ. އޭރު އެންމެ ހަގު ދަރިފުޅަށް އައްމާ ބަނޑުބޮޑެވެ.\nއައްމާ އެހާ މުސްކުޅިވެފައިވާއިރު ވެސް ކިޔެވުމަށް ހުރި ޝައުގާއި 100 އަހަރު ވީއިރު ވެސް ކިޔެވުމަށް ކުރަމުންދާ މަސައްކަތަކީ ހަގީގަތުގައި ވެސް އުގެނުމަށް ވަކި އުމުރެއް ނެތް ކަން އަންގައިދޭ ކަމެކެވެ.


may thumey zindhaa jalaadhoongee - Hali News\n"މައި ތުމޭ ޒިންދާ ޖަލާދޫންގީ"\n13 February 2021, 11:32\nރާއްޖޭގެ ރަށެއްގެ ސުކޫލެއްގެ ސަރުދާރެއްގެ ވަޒީފާ އަދާކުރާ މީހެކެވެ. އޭނާގެެ ގެއާ ޖެހިގެން ހުރި ގޭގައި ހަމަ ސަރުދާރު ވަޒީފާ އަދާކުރާ ސުކޫލުގެ ޓީޗަރަކު އުޅެވެ. މި އީ ޕާކިސްތާނު ޓީޗަރެކެވެ. ހެނދުނު މި ދެމީހުން ސުކޫލަށް ދަނީ އެއްގަޑި އަކަށް ކަމަށްވާތީ ކޮންމެ ދުވަހަކުވެސް މަގުމަތިން ދިމާވެއެވެ. އަދި މި ޕާކިސްތާނު ޓީޗަރު ސަރުދާރާ ވަރަށް ވާހަކަ ދައްކައެވެ. ކޮންމެ ދުވަހަކުވެސް ހަމަ ދެމީހުން ބައްދަލުވާއިރަށް އިސްލާމީ ސަލާމުން ސަލާމް ގޮވާލައެވެ. ސަރުދާރުވެސް ސަލާމް ބަލައިގަނެއެވެ.\nއައްސަލާމް އަލައިކުމް ގެ އިތުރަށް މި ޓީޗަރު ކިޔާ އެއްވެސް އެއްޗެއް ސަރުދާރަކަށް ނޭންގެއެވެ. ދެން ޓީޗަރު ކިޔާ ކޮންމެ އެއްޗަކަށް އޯކޭ ކިޔަމުން ކޮންމެ ދުވަހަކު ސުކޫލާ ހަމަ އަށް ދެއެވެ. ޓީޗަރު ވާހަކަ ދައްކަނީ އޮރުދޫ ބަހުންނެވެ. ޓީޗަރު ހީކުރަނީ ސުކޫލުގައި އުޅޭ ގިނަ ޓީޗަރުންނަށް އުރުދޫބަސް އެނގޭތީ ސަރުދާރަށް ވެސް މި ބަސް ކޮންމެވެސް ވަރަކަށް އެނގޭނެ ކަމަށެވެ. ހިންދީ އާއި އުރުދޫގައި މާ ބޮޑު ތަފާތެއް ނުހުނާތީއެވެ. ދިވެހިންގެ ތެރޭގައި ހިންދީ ފިލްމު ތަކާއި ޑުރާމާތައް އާންމުވެފައިވާ މިންވަރުންނެވެ.\nސަރުދާރުގެ ގޭގައިވެސް ޓީވީގައި އަބަދުވެސް ހުންނާނީ ހިންދީ ޑުރާމާއެއް ނުވަތަ ފިލްމެއް އަޅުވާފައެވެ. މި ބެލުމަށް ވަރު ހުންނަނީ ސަރުދާރުގެ އަންހެން ދެ ދަރިންނާއި އަނބިމީހާއެވެ. ހަމަ އެކަނި ބަލަނީއެއްނޫނެވެ. ސަރުދާރުގެ ފުރާވަރަށް އަރާފައިވާ ދެ އަންހެން ދަރިން ހިންދީބަހުން ވާހަކަވެސް ދައްކައެވެ.\nސަރުދާރު ހިތަށްއެރިވެ. ޓީޗަރު މިވަރަށް ވާހަކަދައްކާއިރު އަހަރެންވެސް އެއްޗެއް ބުނެފިއްޔާ އޭނާ އުފާވާނެވެ. މިހެން ހިތާ ދަރިން ވާހަކަ ދައްކާ އަޑު އަހައިގެން އެއްޗެއް ބުނަން ދަސްކޮށްފިއެވެ.\nއެދުވަހު ހެނދުނު ސުކޫލަށް ދާގަޑިއަށް ސަރުދާރު ތައްޔާރުވެގެން މަގުމައްޗައް ނުކުމެ ހިނގައިގަތް ތަނާ ޓީޗަރާއި ދިމާވެއްޖެއެވެ. ޓީޗަރު ސަލާމް ގޮވާލުމުން ސަރުދާރު ސަލާމް ބަލައިގެންފައި ދަރިން ގާތުން ދަސްކުރި ޖުމުލަ ބުނެފިއެވެ. ޓީޗަރަށް ސަރުދާރުގެ ޖުމުލަ އިވުމާއެކު ސިއްސައިގެން ގޮސް މަގު ގެ އަނެއްފަރާތަށް ހިނގައްޖެއެވެ. އޭގެ ފަހުން ސަރުދާރު ފެނުނަސް މި ޓީޗަރު ފެންނަކަމަށްވެސް ނުހަދާ ސަރުދާރާ ދުރަށް ދެއެވެ. ސްކޫލުން ސަރުދާރު ފެނުނަސް ޓީޗަރު އަވަހަށް ފިލަނީ އެވެ. މިކަމާ ސަރުދާރު ވަރަށް ކަންބޮޑުވެގެން ދެ ދަރިން ގާތު މި ވާހަކަ ދައްކައިފިއެވެ. ސަރުދާރުގެ އަންހެން ދަރިފުޅު ބުންޏެވެ. ބައްޕަ ޓީޗަރު ގާތު ބުނީ ކީކޭހެއްޔެވެ؟ ސަރުދާރު ބުންޏެވެ. ދަރިފުޅުމެން ކިޔާ އަޑު އިވުނު އެއްޗެކެވެ. އަނެއް ދަރިފުޅު ބުންޏެވެ. އަހަރެމެން ކިޔާ ކޮން އެއްޗެއް ހެއްޔެވެ؟ ސަރުދާރު ބުންޏެވެ. "މައި ތުމޭ ޒިންދާ ޖަލާދޫންގީ" ދެ ދަރިން އެއްފަހަރާ ޕަކަޕަކަ އަޅާފައި ހޭން ފެށިއެވެ. ބައްޕަ ތިޔަ ބުނީ ކީކޭކަން އެނގޭ ހެއްޔެވެ؟ ތިޔަ ބުނީ އަހަރެން ކަލޭ ދިރި ހުއްޓާ އަންދާލާނަމެވެ. ސަރުދާރު ވަރަށް ދެރަވެގެން އިސްޖަހާލާފައި ބުންޏެވެ. ދަރިފުޅުމެން އެކަހަލަ އެއްޗެއް ކިޔާނެ ކަމަށް ހީކުރާނެ ހެއްޔެވެ؟. ސަރުދާރުގެ ދަރިފުޅު ބުންޏެވެ. އަހަރެމެންގާތު އަހަލާފައި ދިޔަނަމައެވެ. އަހަރެމެން އެހެން ކިޔަނީ މަޖަލަކަށެވެ.\nއިތުރު ލިޔުންތައް ސަމާދާ އަދަބު


SunOnline: IOIG gai vaadha kuraa dhivehi hunaruverin Mauritius ah furaifi\nއައިއޯއައިޖީގައި ވާދަކުރާ ދިވެހި ހުނަރުވެރިން މޮރިޝަސްއަށް ފުރައިފި\nޢަބްދުﷲ އައިމަން 17 Jul 2019, 10:49\nރާއްޖޭގެ އައިއޯއައިޖީގެ ކޮންޓިންޖެންޓް މޮރިޝަސްއަށް ދަތުރު ކުރަނީ --- ފޮޓޯ// މޯއޯސީ : ނިޝާން އަލީ\nމުޅި ދިވެހިރާއްޖެ މިވަގުތު އެކަމަކަށްޓަކައި އެންމެ އިންތިޒާރު ކުރަމުން އަންނަ އިންޑިއަން އޯޝަން އައިލެންޑު ގޭމްސްގައި ވާދަ ކުރާ ދިވެހި ހުނަރުވެރިން މިއަދު މޮރިޝަސްއަށް ފުރައިފި އެވެ.\nމިއަދު ހެނދުނުގެ ވަގުތެއްގައި ރާއްޖޭގެ 226 މެންބަރުން ހިމެނޭ ބޮޑު ކޮންޓިންޖެންޓަކާ އެކު މޮރިޝަސްއަށް ފުރި އިރު މީގެ ދެ ދުވަސް ކުރިން ގޭމްސްގައި ވާދަ ކުރާ ގައުމީ ފުޓުބޯޅަ ޓީމު ވަނީ މޮރިޝަސްއަށް ގޮސްފަ އެވެ.\nރާއްޖޭގެ ކޮންޓިންޖެންޓުގެ ހެޑް އޮފް ޑެލިގޭޝަނެއްގެ ގޮތުގައި ޓީމު ލީޑުކުރާނީ މައިޒާން އަލިމަނިކު (މައިޒާން އަލިބެ) އެވެ. ރާއްޖޭގެ ޑެލިގޭޝަނުގެ ޗެފް ޑި މިޝަނަރަކީ މަޝްހޫރު ބާސްކެޓްބޯޅަ ކޯޗު އިބްރާހިމް ނާހިދު އެވެ.\nމިއަހަރު އައިއޯއައިޖީގައި ރާއްޖެއިން 10 ކުޅިވަރުގައި ބައިވެރިވާނެއެވެ. އެ ކުޅިވަރުތަކަކީ ފުޓުބޯޅަ، ބާސްކެޓް ބޯޅަ، ވޮލީބޯޅަ، ޓޭބަލް ޓެނިސް، އެތްލެޓިކްސް، ކައިޓް ސާފިންގް، ބެޑްމިންޓަން، ސެއިލިންގް، ސްވިމިންގް އަދި ޔޫތް ކޭމްޕެވެ. އަދި އަންނަ ހުކުރު ދުވަހު އައިއޯއައިޖީގެ ފެށުމުގެ ރަސްމިއްޔާތު އޮތް ނަމަވެސް މާދަމާ އެ ގޭމްސްގެ ފުޓުބޯޅަ އިވެންޓް ފެށުމަށް ވަނީ ހަމަޖެހިފަ އެވެ.\nއައިއޯއައިޖީ އަކީ ދިވެހިރާއްޖެއިން ބައިވެރިވާން ފެށި ބައިނަލްއަގުވާމީ ދެވަނަ ބޮޑު މުބާރާތެވެ. ނަމަވެސް އެ ގޭމްސް އަކީ ދިވެހި ރާއްޖެއަށް ކުޅިވަރުގެ މައިދާނުން ބޭރު ގައުމެއްގައި ލިބުނު ފުރަތަމަ މެޑަލް ލިބުނު މުބާރާތެވެ. އެގޮތުން އެގޮތުން 1979 ވަނަ އަހަރު ރިޔޫނިއަންގައި ބޭއްވި އައިއޯއައިޖީން ރާއްޖެ އަށް ބެޑްމިންޓަނާއި ޓޭބަލް ޓެނިހުން މެޑަލް ލިބުނެވެ.\nއެކި އެކި ކުޅިވަރުތަކުން ޖުމުލަ 15 މެޑަލް ހޯދުމުގެ އަމާޒު ހިފައިގެން ރާއްޖެއިން މިފަހަރުގެ އައިއޯއައިޖީއާ ކުރިމަތިލާ އިރު މިއީ މެދު ކެނޑުމެއް ނެތި މި ގޭމްސްގައި ރާއްޖެ ބައިވެރިވާ 10 ވަނަ ފަހަރެވެ.\nއައިއޯއައިޖީ އަކީ ރާއްޖެއަށް މިހާތަނަށް ބައިނަލް އަގުވާމީ ކުޅިވަރުގެ މައިދާނުގައި އެންމެ ބޮޑެތި ކާމިޔާބުތައް ލިބުނު މުބާރާތް ކަމަށްވާ އިރު މި ބޮޑު އިވެންޓު ދިވެހި ފަސްގަނޑުގައި ބޭއްވުމަށް ވެސް މިހާރު އަންނަނީ ބޮޑު މަސައްކަތްތަކެއް ކުރެވެމުންނެވެ. އެގޮތުން އަންނަ ފަހަރުގެ ގޭމްސް ރާއްޖޭގައި ބޭއްވުމަށް މިހާރު ވަނީ ބިޑު ކޮށްފަ އެވެ.


މޯލްޑިވްސް ފުޑް އެންޑް ޑްރަގް އޮތޯރިޓީގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ކިޔަމެވެ. މިވަޒީފާއަށް ބޭނުންވަނީ، މަސައްކަތަށް ޝައުޤުވެރިކަންހުރި، ޤާބިލް މީހެކެވެ.\nމޯލްޑްސް ފުޑް އެންޑް ޑްރަގް އޮތޯރިޓީ\nޑިވިޜަން / ސެކްޝަން\nނޭޝަނަލް ހެލްތް ލެބޮރޭޓަރީ ޑިވިޜަން / މައިކްރޯބަޔޮލޮޖީ ސެކްޝަން\nޓެކްނިކަލް ކޯ އެލަވަންސް ގެ ގޮތުގައި މަހަކު މުސާރައިގެ %28.\nސްޕެޝަލް ޑިއުޓީ އެލަވަންސްގެ ގޮތުގައި މުސާރައިގެ %35.\nއެމް. އެފް. ޑީ.އޭގެ މެންޑޭޓް ހިންގުމަށް އަދި ނެޝަނަލް ހެލްތް ލެބޯޓްރީގެ ލަނޑުދަނޑިތައް ހާޞިލްކުރުމަށް ކުރަންޖެހޭ މަސައްކަތްކުރުން.\nފެނާއި ކާބޯތަކެތީގެ މައިކްރޯބަޔޮލޮޖިކަލް ލެބޯޓްރީގައި ކުރާ މަސައްކަތްތައް ބަލަހައްޓާ ސުޕަވައިޒް ކޮށް ސިވިލް ސަރވިސް ކޮމިޝަނުން އަންގަވާފައިވާ ގޮތުގެ މަތިން މުވައްޒަފުންގެ ފެންވަރު ބެލުން.\nފެނާއި ކާބޯތަކެތީގެ މައިކްރޯބަޔޮލޮޖިކަލް ޓެސްޓްތައް ކުރުމަށް ބޭނުންވާ މީޑިޔާތައް ތައްޔާރު ކުރުމަށް އެހީތެރިވެ ސުޕަވައިޒް ކުރުން.\nފެނާއި ކާބޯތަކެތީގެ މައިކްރޯބަޔޮލޮޖިކަލް ލެބޯޓްރީއަށް ބޭނުންވާ އައު ޓެސްޓްތައް ޑިވެލޮޕްކުރުން.\nސްޓެރިލައިޒޭޝަން އަދި ޑި ކޮންޓެމިނޭޝަންގެ މަސައްކަތް ކުރުން.\nލެބޯޓްރީގެ އޯޑަރ ލިސްޓް ތައްޔާރުކުރުން.\nISO/IEC 17025 ސްޓޭންޑަޑްއަށް ލެބޯޓްރީ ދެމެހެއްޓުމަށްޓަކައި ކުރަންޖެހޭ މަސައްކަތްތައް ކުރުން.\nރިޕޯޓް، ޔައުމިއްޔާ އަދި ސްޓެޓިސްޓިކަލް ޑޭޓާ ތައްޔާރުކުރުން.\nވެޓެރިނަރީ ލެބޯޓްރީ (ބީ އެސް އެލް ކްލާސް 2) ގެ މަސައްކަތް ޑިވެލޮޕްކުރުމަށް ބޭނުންވާ ކަންތައްތައް ކުރުން.\nPCR ބޭނުންކޮށްގެން ކުރަންޖެހޭ ޓެސްޓްތައް ޑިވެލޮޕްކޮށް ޓެސްޓް ކުރުން.\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n2.މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮއްފައިވުން.\nއެނަލިޓިކަލް ކެމިސްޓްރީ، ބަޔޯކެމިސްޓްރީ، ބަޔޯޓެކްނޮލޮޖީ، ފުޑް ސައިންސް، މައިކްރޯބަޔޮލޮޖީ\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ www.health.gov.mv ވެބްސައިޓުންނާއި ކައުންޓަރުން ލިބެންހުންނާނެއެވެ.)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 28 އޮގަސްޓް 2018 ގެ 13:30 ގެ ކުރިން، މިނިސްޓްރީ އޮފް ހެލްތް ގެ ކައުންޓަރަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 2018 ވަނަ އަހަރުގެ ސެޕްޓެންބަރު މަހު މިނިސްޓްރީ އޮފް ހެލްތު (ރޯޝަނީ ބިލްޑިންގ) ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ލިބޭފަރާތެއް ޝޯޓްލިސްޓް ކުރެވޭނެއެވެ.\nމި އިޢުލާނާއި ގުޅިގެން މަޢުލޫމާތު ސާފުކުރައްވަން ގުޅާނީ3014325 އަށެވެ.\nސުންގަޑި: 28 އޮގަސްޓް 2018 1331


Islam – Edu Maldives\nEdu Maldives > Islam\nފަރުޞު ނަމާދުގައި ކިޔާ ތަކެތި މާނަ އާއި އެކު\nތިރީގައި މިވަނީ ފަރޟުނަމާދުގައި ކިޔާ ތަކެތި މާނައާއެކު، ރާއްޖެ އިސްލާމްގައި ގެނެސްދީފައިވާ ގޮތަށެެވެ.\nވުޟޫކުރުމުގެ ކުރިންކިޔާ ދުޢާ\nމާނަ: ﷲގެ އިސްމުފުޅުން ފަށައިގަންނަމެވެ.\nވުޟޫގެ ފަހުން ކިޔާ ދުޢާ\nأَشْهَدُ أَنْ لَّا إِلَهَ إِلَّا اللهُ وَحْدَهُ لَا شَرِيْكَ لَهُ وَأَشْهَدُ أَنَّ مُحَمَّدًا عَبْدُهُ وَرَسُوْلُهُ\nމާނަ: ﷲ މެނުވީ ޙައްގުގެން އަޅުކަންވެވޭ އިލާހަކު ނުވާކަމަށް އަޅުހެކިވަމެވެ. އެކަލާނގެއީ އެއްކައުވަންތަ އިލާހެވެ. އެކަލާނގެ ޙަޟްރަތަށް އެއްވެސް ބައިވެރިޔަކު އަދި ޝަރީކަކު ނުވެއެވެ. އަދި މުޙަންމަދު- ޞައްލަﷲ ޢަލައިހި ވަސައްލަމަ- އީ ﷲ ގެ އަޅާ އަދި ރަސޫލާ ކަމަށް އަޅު ހެކިވަމެވެ.\nމާނަ: ހައްދަވައި ގެންގުޅުއްވާ އިލާހެވެ. މިއަޅާއީ ގިނަގިނައިން ތައުބާވާ އަޅަކު ކަމުގައި ލައްވައިފާންދޭވެ. އަދި ޞާފުޠާހިރުވާ މީހުންގެ ތެރެއިން ލައްވާފާންދޭވެ.\nسُبْحَانَكَ اللَّهُمَّ وَبِحَمْدِكَ أَشْهَدُ أَنْ لَّا إِلَهَ إِلَّا أَنْتَ أَسْتَغْفِرُكَ وَأَتُوْبُ إِلَيْكَ\nމާނަ: އިބަ އިލާހުގެ ހުސްޠާހިރުވަންތަ ކަމާއެވެ. ހައްދަވާ ގެންގުޅުއްވާ އިލާހެވެ. އިބަ އިލާހަށް ޙަމްދު ހުއްޓެވެ. އިބަ އިލާހު މެނުވީ ޙައްގުވެގެން އަޅުކަންވެވޭ އެހެން އިލާހަކު ނުވާކަމަށް އަޅުހެކިވަމެވެ. މިއަޅާގެ ފާފަ ފުއްސަވައި ދެއްވާފާންދޭވެ. މިއަޅާ އަށް ކުރެވިފައިވަ ފާފަ ތަކުން އިބަ އިލާހުގެ ޙަޟްރަތަށް ތައުބާ ވަމެވެ.\nބަންގީގެ ފަހުން ކިޔާ ދުޢާ\nاَللَّهُمَّ رَبَّ هَذِهِ الدَّعْوَةِ التَّامَّةِ ، وَالصَّلاةِ الْقَائِمةِ، آتِ مُحَمَّداً الْوسِيلَةَ ، والْفَضَيِلَة، وابْعثْهُ مقَامًا محْمُوداً الَّذي وَعَدْتَهُ\nމާނަ: ހައްދަވާގެންގުޅުއްވާ އިލާހެވެ. މި ފުރިހަމަވެގެންވާ ބަންގީގެ ވެރި އިލާހް. އަދި ޤާއިމު ކުރެވޭ ނަމާދުގެ ވެރި އިލާހް. މުހަންމަދު –ޞައްލަﷲ ޢަލައިހި ވަސައްލަމަ- އަށް އަލްވަސީލަތާއި މާތްކަން ދެއްވާންދޭވެ! އަދި އިބައިލާހު އެކަލޭގެފާނަށް ދެއްވުމަށް ވަޢުދު ކުރައްވާފައިވާ މަޤާމުލް މަހްމޫދަށް އެކަލޭގެފާނު ފޯރުކޮށްދެއްވާން ދޭވެ.\nމާނަ: އިބަ އިލާހުގެ ހުސްޠާހިރުވަންތަ ކަމާއެވެ. ހައްދަވައިގެންގުޅުއްވާ އިލާހެވެ. އިބަ އިލާހަށް ޙަމްދު ހުއްޓެވެ. އިބަ އިލާހުގެ އިސްމުފުޅުތައް މަތިވެރިއެވެ. އިބަ އިލާހު ފިޔަވައި އިލާހަކު ނުވެއެވެ.\nاَللَّهُمَّ بَاعِدْ بَيْنِيْ وَبَيْنَ خَطَايَايَ كَمَا بَاعَدْتَ بَيْنَ الْمَشْرِقِ وَالْمَغْرِبِ اَللَّهُمَّ نَقِّنِيْ مِنْ خَطَايَايَ كَمَا يُنَقَّى الثَّوْبُ الْأَبْيَضُ مِنَ الدَّنَسِ اَللَّهُمَّ اغْسِلْنِيْ مِنْ خَطَايَايَ بِالثَّلْجِ وَالْمَاِء وَالْبَرَدِ\nމާނަ: ހައްދަވައިގެންގުޅުއްވާ އިލާހެވެ. އިބަ އިލާހު އިރުމަތީފަރާތާއި، ހުޅަނގުފަރާތް ދުރުކުރެއްވިފަދައިން މިއަޅާގެ ފާފަތަކާއި މިއަޅާއާ ދުރުކުރައްވައިފާނދޭވެ. ހައްދަވައިގެންގުޅުއްވާ އިލާހެވެ. ކިލާތަކުން ހުދު ފޭރާން ދޮވެ ސާފުކުރެވޭފަދައިން މިއަޅާ، މިއަޅާގެ ފާފަތަކުން ދޮވެ ސާފުކޮށްދެއްވައިފާނދޭވެ. ހައްދަވައިގެންގުޅުއްވާ އިލާހެވެ. މިއަޅާގެ ފާފަތައް ގަނޑުފެނުންނާއި، ފެނާއި ފިނިން ދޮވެ ސާފުކޮށްދެއްވައިފާނދޭވެ.\nރުކޫޢުގައި އޮވެގެން ކިޔާ ދުޢާ\n“سُبْحَانَ رَبِّيَ الْعَظِيْمِ ” (ތިންފަހަރު)،\nމާނަ: އަޅުގެ ވެރި ކީރިތިވަންތަ ﷲ ގެ ހުސްޠޯހިރު ވަންތަ ކަމާއެވެ.\n“سُبْحَانَكَ اللَّهُمَّ رَبَّنَا وَبِحَمْدِكَ ، اَللَّهُمَّ اغْفِرْ لِيْ ”\nމާނަ: އަޅުގެ ވެރި ކީރިތިވަންތަ ﷲ ގެ ހުސްޠޯހިރުވަންތަ ކަމާއެވެ. ހައްދަވާ ގެންގުޅުއްވާ އިލާހެވެ. އިބަ ﷲ އަށް ޙަމްދު ހުއްޓެވެ. ހައްދަވާ ގެންގުޅުއްވާ އިލާހެވެ. މިއަޅާގެ ފާފަ ފުއްސަވާ ދެއްވާފާންދޭވެ.\nسُبُّوْحٌ قُدُّوْسٌ رَّبُّ الْمَلَائِكَةِ وَالرُّوْحِ\nމާނަ: އަޅުގެ ވެރި ކީރިތިވަންތަ ﷲ ގެ ހުސްޠޯހިރުވަންތަ ކަމާއެވެ. އެއިލާހީ އެންމެހައި ޢައިބު ޞިފަތަކުން ހުސްޠާހިރުވެގެންވާ އިލާހެވެ. މަލާއިކަތް ބޭކަލުންނާއި ޖިބްރީލް ޢަލައިހިއްސަލާމް ހެއްދެވި އިލާހެވެ.\nاَللَّهُمَّ لَكَ رَكَعْتُ وَبِكَ آمَنْتُ ،لَكَ أَسْلَمْتُ خَشَعَ لَكَ سَمْعِيْ وَبَصَرِيْ وَدَمِيْ وَلَحْمِيْ وَعَظْمِيْ وَعَصَبِيْ،وَمَا اسْتَقَلَّ بِهِ قَدَمِيْ ”\nމާނަ: ހައްދަވާ ގެންގުޅުއްވާ އިލާހެވެ. މިއަޅާ ތިޔަ އިލާހަށް ރުކޫޢު ކޮށްފީމެވެ. އަދި މިއަޅާ އިބަ އިލާހަށް އީމާންވެއްޖައީމެވެ. މި އަޅާ އިބަ އިލާހަށް ކިޔަމަންތެރިވެއްޖައީމެވެ. މިއަޅާގެ އަޑުއެހުމުގެ ޙިއްސުވަނީ އިބަ އިލާހަށް ބިރުވެތިވެގެންނެވެ. އަމި މިއަޅާގެ ފެނުމުގެ ޙިއްސުވަނީ އިބަ އިލާހަށް ބިރުވެތިވެގެންނެވެ. އަދި މިއަޅާގެ ލެޔާއި، މަހާއި، ކަށްޓާއި، ނާރުތައްވަނީ އިބަ އިލާހަށް ބިރުވެތިވެގެންނެވެ. އަދި މިއަޅާގެ ދެފައިގެ މައްޗަށް ބުރަވެހުރި ކޮންމެ ގުނަވަނެއްވެސް ވަނީ އިބަ އިލާހަށް ބިރުވެތި ވެގެންނެވެ.\nރުކޫޢިން ތެދުވަމުން ކިޔާ ދުޢާ\nމާނަ: ﷲ އަށް ޙަމްދުކުރާ މީހުންގެ އަޑު އެކަލާނގެ އަށް އިވިވޮޑިގެންވެއެވެ.\n“رَبَّنَا وَلَكَ الْحَمْدُ ، حَمْداً كَثِيْراً طَيِّباً مُبَارَكاً فِيْهِ ”\nމާނަ: އަޅަމެންގެ ވެރި ރައްބު، ގިނަގުނަ، މާތް، ބަރަކާތްތެރި އެއްމެހައި ހަމްދެއް ހުރީ އިބައިލާހަށެވެ.\n“رَبَّنَا وَلَكَ الْحَمْدُ ، حَمْداً كَثِيْراً طَيِّباً مُبَاركَاً فِيْهِ مِلْءَ السَّمَوَاتِ وَمِلْءَ الْأَرْضِ وَمَا بَيْنَهُمَا ، وَمِلْءَ مَا شِئْتَ مِنْ شَيْئٍ بَعْدُ .أَهْلَ الثَّنَاءِ وَالْمَجْدِ،أَحَقُّ مَا قَالَ الْعَبْدُ، وَكُلُّنَا لَكَ عَبْدٌ ، اَللَّهُمَّ لَا مَانِعَ لِمَا أَعْطَيْتَ وَلَا مُعْطِيَ لِمَا مَنَعْتَ وَلَا يَنْفَعُ ذَا الْجَدِّ مِنْكَ الْجَدُّ ” .\nسُبْحَانَ رَبِّيَ الْأَعْلَى (ތިން ފަހަރު).\nމާނަ: އަޅުގެވެރި އެއްމެ މަތިވެރިވަންތަ އިލާހުގެ ހުސްޠޯހިރު ވަންތަ ކަމާއެވެ.\nسُبْحَانَكَ اللَّهُمَّ رَبَّنَا وَبِحَمْدِكَ ، اَللَّهُمَّ اغْفِرْ لِيْ\nسُبُّوْحٌ قٌدُّوْسٌ رَبُّ الْمَلَائِكَةِ وَالرُّوْحِ\nاَللَّهُمَّ لَكَ سَجَدْتُ وَبِكَ آمَنْتُ وَلَكَ أَسْلَمْتُ،سَجَدَ وَجْهِيْ لِلَّذِيْ خَلَقَهُ وَصَوَّرَهُ وَشَقَّ سَمْعَهُ وَبَصَرَهُ، تَبَارَكَ اللهُ أَحْسَنُ الْخَالِقِيْنَ .\nމާނަ: ހައްދަވާ ގެންގުޅުއްވާ އިލާހެވެ. މިއަޅާ އިބަ އިލާހަށް ސަޖިދަ ކޮށްފީމެވެ. އަދި މިއަޅާ އިބަ އިލާހަށް އީމާންވެއްޖައީމުއެވެ. އަދި މިއަޅާ އިބަ އިލާހަށް ކިޔަމަން ގަންފީމެވެ. މިއަޅާގެ މޫނު، އެ ހައްދަވައި އަދި އޭގައި ކަންފަތާއި، ލޮލާއި އެކަލާނގެ ކުޅަދުންވަންތަކަމާއި ބާރުން ލެއްވި ފަރާތަށްޓަކައި ސަޖިދަ ކޮށްފިއެވެ. ފަހެ ޚަލްގު ކުރެއްވުމުގައި އެއްމެ ފުރިހަމަ ރަސްކަލާނގެ ﷲ މާތްވެގެންވެއެވެ.\n“سبحان ذي الجبروت والملكوت ، والكبرياء والعظمة “.\n“اللهم اغفر لي ذنبي كله ، دقه وجله ،وأوله وآخره ،وعلانيته وسره ”\nމާނަ: ހައްދަވާ ގެންގުޅުއްވާ އިލާހެވެ. މިއަޅާގެ ހުރިހާ ފާފަ އެއް ފުއްސަވާ ދެއްވާންދޭވެ. ފޮރުވިފައިވާ ފާފަ ތަކާއި ފައުޅު ވެފައިވާ ފާފަ ތަކެވެ. ކުރިންނާއި ފަހުން ކުރެވިފައިވާ ފާފަ ތަކެވެ. ސިއްރާއި ފައުޅުގައި ކުރެވިފައިވާ ފާފަ ތަކެވެ.\n“اللهم أعوذ برضاك من سخطك وبمعافاتك من عقوبتك،وأعوذ بك منك لا أحصي ثناء عليك أنت كما أثنيت على نفسك ” .\nދެސަޖިދަ ދެމެދުގައި ކިޔާ ދުޢާ\n“رب اغفر لي ، رب اغفر لي ”\nމިއަޅާގެ ފާފަ ފުއްސަވާފާންދޭވެ. މިއަޅާގެ ފާފަ ފުއްސަވާފާންދޭވެ.\n“اللهم اغفر لي ، وارحمني ،واهدني ، واجبرني، وعافني،وارزقني ، وارفعني “.\nމާނަ: ހައްދަވާ ގެންގުޅުއްވާ އިލާހެވެ. މިއަޅާގެ ފާފަ ފުއްސަވާ ފާންދޭވެ. އަދި މިއަޅާ އަށް ރަޙްމަތް ލައްވާފާންދޭވެ. އަދި މިއަޅާ އަށް ހިދާޔަތް ދައްކަވާފާންދޭވެ. އަދި މިއަޅާ ސީދާ މަގުގައި ޘާބިތު ކޮށް ދެއްވާފާންދޭވެ. އަދި މިއަޅާ އަށް ފުރިހަމަ ޞިއްޙަތެއް ދެއްވާފާންދޭވެ. އަދި މިއަޅާ އަށް ރިޒްގު ތަނަވަސްކޮށް ދެއްވާފާންދޭވެ. އަދި މިއަޅާގެ ދަރަޖަ މަތިވެރިކޮށް ދެއްވާފާންދޭވެ.\nاَلتَّحِيَّاتُ الْمُبَارَكَاتُ الصَّلَوَاتُ الطَّيِّبَاتُ لِلّهِ السَّلَامُ عَلَيْكَ أَيُّهَا النَّبِيُّ وَرَحْمَةُ اللهِ وَبَرَكَاتُهُ، السَّلَامُ عَلَيْنَا وَعَلَى عِبَادِ اللهِ الصَّالِحِيْنَ، أَشْهَدُ أَنْ لَّا إِلَهَ إِلَّا اللهُ ، وَأَشْهَدُ أَنَّ مُحَمَّدًا عَبْدُهُ وَرَسُوْلُهُ، اَللَّهُمَّ صَلِّى عَلَى مُحَمَّدٍ عَبْدِكَ وَنَبِيِّكَ وَرَسُوْلِكَ النَّبِيِّ الْأُمِّيِّ،\nوَعَلَى آلِ مُحَمَّدٍ كَمَا صَلَّيْتَ عَلَى إِبْرَاهِيْمَ وَعَلَى آلِ إِبْرَاهِيْمَ إِنَّكَ حَمِيْدٌ مَّجِيْدٌ، وَبَارِكْ عَلَى مُحَمَّدٍ وَعَلَى آلِ مُحَمَّدٍ كَمَا بَارَكْتَ عَلَى إِبْرَاهِيْمَ وَعَلَى آلِ إِبْرَاهِيْمَ فِي الْعَالَمِيْنَ إِنَّكَ حَمِيْدٌ مَّجِيْدٌ،\nމާނަ: އެއްމެހާ ތަހުނިޔާއެއް އަދި އެއްމެހާ އަޅުކަމާއި ހެޔޮކަމެއް ވަނީ ﷲ އަށެވެ. ނަބިއްޔާގެ މައްޗަށް ސަލާމާއި ﷲގެ ރަހުމަތާއި އެކަލާނގެ ބަރަކާތް ހުއްޓެވެ. އަޅަމެންނާއި ﷲގެ އެއްމެހާ ޞާލިހު އަޅުންގެ މައްޗަށްވެސް ރަހުމަތާއި ބަރަކާތް ލައްވާށިއެވެ! ﷲ ފިޔަވައި ހައްގުވެގެން އަޅުކަމެއްވެވޭ އިލާހަކު ނުވާކަމަށާއި މުހަންމަދުގެފާނީ އެކަލާނގެ އަޅާ އަދި ރަސޫލާ ކަމުގައި އަޅު ހެކިވަމެވެ. ހައްދަވާ ގެންގުޅުއްވާ އިލާހެވެ. އިބަ އިލާހުގެ އަޅާ އަދި ރަސޫލާ އުންމިއްޔަ ނަބިއްޔާ އަށް ޞަލަވާތާއި ސަލާމް ލައްވާފާންދޭވެ.\nއައްތަޙިއްޔާތުގެ ފަހުގައި ކިޔާ ދުޢާ\nأَسْـتَغْفِرُ الله، (ތިންފަހަރު)\nاللّهُـمَّ أَنْـتَ السَّلامُ ، وَمِـنْكَ السَّلَامُ ، تَبارَكْتَ يَا ذَا الْجَـلالِ وَالْإِكْـرَامِ .\nلَا إِلَهَ إِلاَّ اللّهُ وَحْدَهُ لَا شَرِيْكَ لَهُ، لَهُ الْمُـلْكُ وَلَهُ الْحَمْدُ، وَهُوَ عَلَى كُلِّ شَيْءٍ قَدِيْرٌ، اَللَّهُـمَّ لَا مَانِعَ لِمَا أَعْطَـيْتَ، وَلَا مُعْطِـيَ لِمَا مَنَـعْتَ، وَلَا يَنْفَـعُ ذَا الْجَـدِّ مِنْـكَ الْجَـدُّ\nلَا إِلَهَ إِلاَّ اللّهُ, وَحْدَهُ لَا شَرِيْكَ لَهُ، لَهُ الْمُلْكُ وَلَهُ الْحَمْدُ، وَهُوَ عَلَى كُلِّ شَيْءٍ قَدِيْرٌ، لَا حَـوْلَ وَلَا قُـوَّةَ إِلاَّ بِاللهِ، لَا إِلَهَ إِلاَّ اللّـهُ، وَلَا نَعْـبُـدُ إِلاَّ إِيَّـاهُ, لَهُ النِّعْـمَةُ وَلَهُ الْفَضْلُ وَلَهُ الثَّـناءُ الْحَـسَنُ، لَا إِلَهَ إِلاَّ اللّهُ مُخْلِصِـيْنَ لَـهُ الدِّينَ وَلَوْ كَـرِهَ الكـَافِرُوْنَ\nسُـبْحانَ اللهِ (ތިރީސްތިން ފަހަރު)\nالحَمْـدُ لله (ތިރީސްތިން ފަހަރު)\nاللهُ أكْـبَر (ތިރީސްތިން ފަހަރު)\nއާޔަތުލް ކުރްސީ (اللّهُ لاَ إِلَـهَ إِلاَّ هُوَ الْحَيُّ الْقَيُّومُ لاَ تَأْخُذُهُ سِنَةٌ وَلاَ نَوْمٌ لَّهُ مَا فِي السَّمَاوَاتِ وَمَا فِي الأَرْضِ مَن ذَا الَّذِي يَشْفَعُ عِنْدَهُ إِلاَّ بِإِذْنِهِ يَعْلَمُ مَا بَيْنَ أَيْدِيهِمْ وَمَا خَلْفَهُمْ وَلاَ يُحِيطُونَ بِشَيْءٍ مِّنْ عِلْمِهِ إِلاَّ بِمَا شَاء وَسِعَ كُرْسِيُّهُ السَّمَاوَاتِ وَالأَرْضَ وَلاَ يَؤُودُهُ حِفْظُهُمَا وَهُوَ الْعَلِيُّ الْعَظِيمُ)\nސޫރަތުލް އިޚްލާޞް (ފަތިސް އަދި މަޣްރިބް ނަމާދަށްފަހު ތިންފަހަރު، އެހެންކޮންމެ ނަމާދަކަށްފަހު އެއް ފަހަރު)،\nސޫރަތުލް ފަލަގި (ފަތިސް އަދި މަޣްރިބް ނަމާދަށްފަހު ތިންފަހަރު، އެހެންކޮންމެ ނަމާދަކަށްފަހު އެއް ފަހަރު)،\nސޫރަތުއް ނާސި (ފަތިސް އަދި މަޣްރިބް ނަމާދަށްފަހު ތިންފަހަރު، އެހެންކޮންމެ ނަމާދަކަށްފަހު އެއް ފަހަރު)،\nلا إلهَ إلاّ اللّهُ وحْـدَهُ لا شريكَ لهُ، لهُ المُلكُ ولهُ الحَمْد، يُحيـي وَيُمـيتُ وهُوَ على كُلّ شيءٍ قدير . (ފަތިސް އަދި މަޣްރިބް ނަމާދަށްފަހުގައި ދިހަ ފަހަރު)،\nاللّهُـمَّ إِنِّـي أَسْأَلُـكَ عِلْمـاً نافِعـاً وَرِزْقـاً طَيِّـباً ، وَعَمَـلاً مُتَقَـبَّلاً . (ފަތިސްނަމާދުން ސަލާމް ދިނުމަށްފަހު).\nމާނަ: ހައްދަވާ ގެންގުޅުއްވާ އިލާހެވެ. މިއަޅާ އަށް ފައިދާ ކުރަނިވި ޢިލްމެއް ދެއްވާފާންދޭވެ. އަދި ޙަލާލު ރަގަޅު ރިޒްގު ދެއްވާފާންދޭވެ. އަދި މި އަޅާގެ ޢަމަލު ތަކަކީ އިބަ އިލާހުގެ ޙަޟްރަތުގައި ގަބޫލުވެގެންވާ ޢަމަލުތަކެއް ކަމުގައި ލައްވާފާންދޭވެ. والله أعلم


Aprilia | Litus\nއޭޕްރީލިއާއި ބެހޭގޮތުން ކޮންމެހެން އެނގެންޖެހޭ5ކަންތައް\nދިވެހިރާއްޖެ އަށް އަޅުގަނޑުމެން އަލަށް ތަޢާރަފް ކުރާ އެޕްރީލިއާ 150 އެސް.އާރް އަކީ އިޓަލީގެ ޕަޔާޑޯ އަދި ވެސްޕާ ކުންފުނި ގުޅިގެން އެންމެ ޒަމާނީ ޓެކްނޮލްޖީ އާއި ފެޝަނަށް ފެތޭނެގޮތަށް ފަރުމާކޮށްފައިވާ ސައިކަލެކެވެ. އެޕްރީލިއާއަކީ ބަލާބެލުމަށް ހިތްގައިމު ބަރުދަނުގައި 122 ކިލޯ ހުންނަ ލުއި ސައިކަލެކެވެ.\nދިވެހީންގެ ދަތުރު ފަސޭހަ ކުރު ދަތުރަކަށް ހެދުމަށް އެޕްރީލިއާ ފަރުމާ ކޮށްފައިވަނީ 6.5ލޓރ ގެ ޕެޓްރޯލް ޓޭންކް އަކާއި ކަރބިއުރޭޓަރ ގުޅުވައިގެންނެވެ. އެޕްރީލިއާގައިވާ 150 ސީސީ4ސްޓްރޯކް އިންޖީނަކީ 10.06 އެޗް.ޕީ އާއި ހަމަޔަށް ކަރބިއުރޭޓަރ މެދުވެރިކޮށް ފުރިހަމަގޮތުގައި ހަކަތަ ފޯރުކޮށްދޭ ނިޒާމެވެ.\nސައިކަލުގައި ހިމަނާފައިވާ އެންޓި ބްރޭކް ސިސްޓަމް (އޭ.ބީ.އެސް) އަކީ ސައިކަލުގައި ފާހަނގަ ކުރެވޭ ބައެކެވެ. ކުދިވެރިން ގޮވައިން ދުއްވާ ބޭފުޅުންނަށް ސައިކަލު މަޑުކޮށްގެން އިންނަ ވަގުތު ބްރޭކް ފަސޭހަ ގޮތަކަށް ކުޑަ ތަޅެއް އެޅުވެން އިނުމަކީ އެޕްރީލިއާ އިން ލިއްބައިދޭ ވަރަށް ބޮޑު ރައްކާތެރި ކަމަކެވެ. ބުރަކި އަށް ބަލާއިރު ސައިކަލު ފަރުމާ ކޮށްފައިވަނީ ދިވެހިންނަށް އެންމެ ކަމުދާ ގޮތަށް ކުރިއަށް ޑިސްކު ފަހަތަށް ޑްރަމް ހިމަނައިގެންނެވެ.\nފަހުގެ ފެޝަނަށް އުސް މުއްގަޑަކާއި ދިގު މަޑިއެއް އިނުމަކީ ސައިކަލު ދުއްވަން އިންނަ އިރު ލިބޭނެ ވަރަށް ބޮޑު ފަސޭހައެކެވެ. އެޕްރީލިއާ ފަރުމާ ކޮށްފައިވަނީ އެންމަ ފަހުގެ ޝޮކު ހިމަނައިން ހައިޑްރޯލިކް އަދި ފަހަތަށް ސްޕްރިންގެ ހިމަނައިނެވެ. އެންމެ ޒަމާނީ 36.5ސމ ގެ ޓިއުބްލެސް ފުރޮޅު އަދި އެލޯއީ ވޮށި ހިމަނައިން އުފައްދާފައި ވުމަކީ ސައިކަލު ގިނަދުވަހަށް ބޭނުން ކުރަން އަދި ދޮވެ ސާފު ކުރުމަށް ފަސޭހަ ވާނޭ ކަމެއްކަން ފާހަނގަ ކޮށްލަމެވެ.


ޕީޖީ ބިޝާމްގެ މައްސަލައެއް، އޭސީސީއަށް! | | Sangu News\nޕީޖީ ބިޝާމްގެ މައްސަލައެއް، އޭސީސީއަށް!\n28 އޮކްޓޯބަރ 2019 - 13:24\nޕީޖީއަށް ތުހުމަތުވާ މައްސަލައެއް އޭސީސީއަށް އަމިއްލަ ފަރާތަކުން ހުށަހަޅައިފި\nޕްރޮސިކިއުޓަ ޖެނެރަލް (ޕީޖީ) އާއިޝަތު ބިޝާމް، މަގާމުގެ ނުފޫޒު ބޭނުންކޮށްގެން ނާޖާއިޒު ފައިދާ ހޯދުމާއި ހޯދައިދިން ކަމުގެ ތުހުމަތުކޮށް، އެންޓި ކޮރަޕްޝަން ކޮމިޝަން (އޭސީސީ) އަށް މައްސަލައެއް ހުށަހަޅައިފި އެވެ.\n"މިނިވަން 50" އާއި ގުޅޭގޮތުން އަމިއްލަ ފަރާތަކުން ހުށަހެޅި އެ މައްސަލައިގައި ތުހުމަތުކޮށްފައިވަނީ ރައީސް އޮފީހުގެ ކުރީގެ މިނިސްޓަރު މުހައްމަދު ހުސައިން ޝަރީފް (މުންދު) ގެ މައްޗަށް ދައުވާކޮށްދޭން އޭސީސީއަށް ހުށަހެޅުމުން ދައުވާ ނުކުރަން ނިންމަވައި ޕީޖީ އަނބުރާ ފޮނުވާލެއްވީ މަގާމުގެ ނުފޫޒު ބޭނުން ކުރައްވައިގެންނެވެ.\nބިޝާމަށް އަށް ތުހުމަތުކުރާ މައްސަލައެއް ހުށަހަޅާފައިވާ ކަން އޭސީސީން ވެސް ވަނީ މީޑިއާތަކަށް ކަށަވަރުކޮށްދީފައެވެ. އެހެން ނަމަވެސް، އެ މައްސަލަ ތަހުގީގު ކުރުމާ މެދު ކޮމިޝަނުން އަދި ވަނި ގޮތެއް ނުނިންމަ އެވެ.\nއަމިއްލަ ފަރާތަކުން ފޮނުވާފައިވާ އެ ސިޓީގައި ބުނެފައިވަނީ ރާއްޖޭގެ މިނިވަންކަމަށް 50 އަހަރު ފުރުމާއި ގުޅިގެން އޭރުގެ ރައީސް އަބްދުﷲ ޔާމީން އަބްދުލް ގައްޔޫމް ދެއްވެވި ޖާފަތް، ތައްޔާރު ކުރުމަށް ނިއުޕޯޓާއި ހަވާލުކޮށްފައިވަނީ ކޮރަޕްޝަންއަށް މަގުފައި ވާ ގޮތަށް ކަމަށް އެ ކޮމިޝަނުން ބެލި މައްސަލައިގައި ނިންމާފައިވާ ކަމެށެވެ. އަދި އެ މައްސަލައިގައި ދައުވާ ނުކުރުމަށް ޕީޖީން ނިންމާފައިވަނީ އެކަށީގެންވާ ހެކި ނެތްކަމަށް ބުނެ ކަމަށެވެ.\nޕީޖީ ބިޝާމްގެ މި މައްސަލަ އޭސީސީއަށް ގޮސްފައިމިވަނީ އޭނާގެ އިތުބާރު ނެތް ކަމުގެ ވާހަކަ ގަދަވެފައިވާ ދަނޑިވަޅެއްގަ އެވެ. މަޖިލީހުން އޭނާ މަގާމުން ވަކި ނުކުރާތީ އެތައް ބައެއް ފާޑުކިޔުން ވެސް ވަނީ އަމާޒުވެފަ އެވެ.\nއެމްޑީޕީއަށް ރައްޔިތުންގެ މަޖިލީހުގެ މެޖޯރިޓީ ލިބިއްޖެނަމަ ޕީޖީ ވަކި ކުރާނެ ކަމަށް މީގެ ކުރިން ބައެއް މެމްބަރުން އައި ގޮވާލަމުންނެވެ. އޭނާގެ އިތުބާރު ނެތް ކަމުގެ މައްސަލަ މީގެކުރީ މަޖިލީހަށް ހުށަހެޅިޔަސް އެ މައްސަލަ އަނބުރާ ގެންދިޔަ އެވެ. ޕީޖީގެ މައްސަލަ އެމްޑީޕީގެ ޕީޖީ ގުރޫޕަށް މީގެކުރިން ސިރާޖު ހުށަހެޅި އެވެ. އަދި މިދިޔަ ހަފްތާގައި ބިޝާމް ވަކި ކުރުމުގެ މަސައްކަތް ފެށުމަށް މަޖިލީހުގެ ޖުޑިޝަރީ ކޮމެޓީއިން ނިންމި އެވެ. ނަމަވެސް އޭގެ ޖެހިގެން އައި ދުވަހު އެކަން ވަނީ ބާތިލްކޮށްފަ އެވެ.


vnews - Dhandimagikilhi adhi Bandaarakilhi sarahaddhugai ecotourism tharaggee kurumah bayakaa havaalu kohfi\nދަޑިމަގިކިޅި އަދި ބަންޑާރަކިޅި ސަރަހައްދުގައި އީކޯޓޫރިޒަމް ތަރައްގީ ކުރުމަށް ބަޔަކާ ހަވާލުކޮށްފި\n11 ޖުލައި 2017\nހިމާޔަތްކުރެވިފައިވާ ދަޑިމަގިކިޅި އަދި ބަންޑާރަކިޅި ސަރަހައްދުގައި އިކޯޓޫރިޒަމް ތަރައްގީކުރުމަށް ބަޔަކާ ހަވާލު ކުރުމަށް ބޭއްވި ރަސްމިއްޔާތުގެ ތެރެއިން-- ފޮޓޯ: އެންވަޔަރަމަންޓް މިނިސްޓްރީ\nފުވައްމުލައް ސިޓީގައި ހިމާޔަތްކުރެވިފައިވާ ދަޑިމަގިކިޅި އަދި ބަންޑާރަކިޅި ސަރަހައްދުގެ ބޭނުންކޮށްގެން އިގްތިސާދީ ފައިދާ ހޯދުމުގެ ގޮތުން އެސަރަހައްދުގައި އިކޯޓޫރިޒަމް ތަރައްގީކުރުމަށް ކުރަންޖެހޭ އުމްރާނީ މަސައްކަތްތައް ކުރުމަށްޓަކައި ބަޔަކާ ހަވާލުކޮށްފި އެވެ.\nއެންވަޔަރަންމަންޓް މިނިސްޓްރީގައި މިއަދު ބޭއްވި ރަސްމިއްޔާތެއްގައި މިމަސައްކަތް ހަވާލުކުރީ އަ މޭން މޯލްޑިވްސް ޕްރައިވެޓް ލިމިޓެޑް ކިޔާ ކުންފުންޏަކަށެވެ.\nއެންވަޔަރަންމަންޓް މިނިސްޓްރީން ބުނީ އަ މޭން މޯލްޑިވްސް އާއި ހަވާލު ކުރެވުނު މަސައްކަތްތަކުގެ ތެރޭގައި ރެކްރިއޭޝަން ފެސިލިޓީއެއް ހަދައި ދަޑިމަގި ކިޅި ސަރަހައްދު ބަލަހައްޓާނެ ބަޔަކު ތިބުމަށް ހަޓުތައް ހެދުމާއި، ދެ ބާޑް އޮބްޒަވޭޓްރީ ހެދުމާއި، ބޯޑްވޯކް ހަދައި ޕިކްނިކް ސަރަހައްދެއް ގާއިމްކުރުން ހިމެނޭ ކަމަށެވެ.\nއަ މޭން މޯލްޑިވްސް އާއި މި މަސައްކަތް ހަވާލުކޮށްފައިވަނީ 8.88 މިލިއަން ރުފިޔާއަށް އަންނަ އަހަރުގެ މާޗު މަހުގެ ނިޔަލަށް މަސައްކަތް ނިންމަން ޝަރުތުކުރުމަށްފަހު އެވެ.\nފުވައްމުލަކުގެ ހިމާޔަތްކުރެވިފައިވާ ކިޅި އަދި ޗަސްބިމުގެ ސަރަހައްދުން އިގްތިސާދީ ފައިދާ ހޯދުމުގެ މަސައްކަތް ތަރައްގީކޮށް ކުރިއެރުވުމާއި، އެސަރަހައްދު ދެމެހެއްޓެނިވި ގޮތުގައި ބެލެހެއްޓުމުގެ މަސައްކަތަކީ ޔޫރަޕިއަން ޔޫނިއަންގެ ހިލޭ އެހީގައި އުފައްދާފައިވާ ކްލައިމެޓް ޗޭންޖް ޓްރަސްޓް ފަންޑު (ސީސީޓީއެފް)އިން އެކުލަވާލާފައިވާ ކްލައިމެޓް ޗޭންޖް އެޑަޕްޓޭޝަން ޕްރޮޖެކްޓްގެ ދަށުން ކުރެވޭ މަސައްކަތެކެވެ.\nމިޕްރޮޖެކްޓުގެ ފުރަތަމަ މަރުހަލާގައި ދަޑިމަގިކިޅި އަދި ބަންޑާރަކިޅި އަށް ހާއްސަކޮށްގެން ބެލެހެއްޓޭނެ ނިޒާމެއް އެކުލަވާލުމުގެ ކޮންޒަވޭޝަން ޕްލޭނަކާއި، އެ ސަރަހައްދުން އިގްތިސާދީ ފައިދާ ހޯދޭނެ އުމްރާނީ ވަސީލަތްތައް ތަރައްގީކުރުމަށް ބޭނުންވާ ޑިޒައިން ތައްޔާރުކޮށް ކުރީގެ ފުވައްމުލަކު އަތޮޅު ކައުންސިލްގެ އިތުރުން ފުވައްމުލަކުގެ ރައްޔިތުންނާއިވެސް އެމައުލޫމާތު ހިއްސާކުރެވިފަ އެވެ.\nއެންވަޔަރަންމަންޓް މިނިސްޓްރީން ބުނީ މިމަޝްރޫއުގެ ސަބަބުން ކިޅި އަދި ޗަސްބިމުގެ ސަރަހައްދު ހިންގާ ބެލެހެއްޓޭނެ ހަރުދަނާ ނިޒާމެއް ގާއިމުކުރެވި، މިސަރަހައްދަށް ޒިޔާރަތްކުރާ މީހުން އިތުރުވެގެންދާނެ ކަމަށެވެ. އަދި ހިމާޔަތްކުރެވިފައިވާ މިފަދަ ސަރަހައްދަކުން އިގްތިސާދީ މަންފާ އެއް ލިބޭ ގޮތަށް މި ސަރަހައްދު ބެލެހެއްޓޭނެ ނިޒާމެއް ގާއިމުކުރެވިގެން ދިއުމަކީ ހިމާޔަތްކުރުމުގެ އެއްބޭނުން ހާސިލްވެގެން ދިއުން ކަމަށްވެސް އެންވަޔަރަންމަންޓް މިނިސްޓްރީން ބުނެ އެވެ.


Israel in dhey hamalaa thah Raajjein kuhveri koffi\nއިޒްރޭލުން ފަލަސްތީނުގެ މީހުނަށް ދޭ ހަމަލާތައް ރާއްޖެއިން ކުށްވެރިކޮށްފި\nއިޒްރޭލްގެ ސިފައިން މަސްޖިދުލް އަގްސާއަށް ދިން ހަމަލާ: ރާއްޖެއިން ވަނީ މި ހަމަލާ ކުށްވެރިކޮށްފައި\nއިޒްރޭލުން ފަލަސްތީނުގެ ރައްޔިތުންނަށް އަމާޒުކޮށް މި ރޯދަ މަހު ދެމުން ގެންދާ ހަމަަލާތައް ރާއްޖެއިން ކުށްވެރި ކޮށްފި އެވެ.\nއިޒްރޭލުން، ލަސްތީނުގެ އިތުރުމަތީ ގުދުސްގައި ވަރުގަދަ އޮޕަރޭޝަނެއް ފަށައި ދަނީ ހަމަލާތައް ދެމުން ނެވެ. ހާއްސަކޮށް މި ރޯދަ މަހު މަސްޖިދުލް އަގްސާގައި ނަމާދަށް ތިބި މީހުންނަށް ދިން ހަމަލާތަކާއި އަދި އިރުމަތީ ގުދުސްގެ ޖައްރާގައި ދިރިއުޅޭ އާއިލާތަކެއް ގަދަކަމުން އެ މީހުންގެ ގެދޮރުން ބޭރު ކޮށްލުން ހިމެނެ އެވެ.\nއެ ކަންކަން ކުށްވެރިކޮށް ރާއްޖެއިން ނެރުނު ބަޔާނެއްގައި ބުނީ އިޒްރޭގެ އަމަލުތަކަކީ ސަރަހައްދުގެ ހަމަޖެހުމަށް އެޅޭ ހުރަހެއް ކަމަށާއި އަދި އިޒްރޭލުން ބައިނަލްއަގުވާމީ ގާނޫނުތަކާއި އދ. ގެ ސެކިއުރިޓީ ކައުންސިލާއި ޖެނެރަލް އެސެމްބްލީގެ ގަރާރުތަކާ ވެސް ހިލާފުވެފައިވާ ކަމަށެވެ.\nރާއްޖެއިން ބުނީ މެދު އިރުމައްޗަށް ސުލްހަ ގެނެވޭނީ 1967 ވަނަ އަހަރު ކަނޑައަޅާފައިވާ ބޯޑަރާ އެއްގޮތަށް ފަލަސްތީނާއި އިޒްރޭލަކީ ވަކި ދެ ދައުލަތެއް ކަމަށް ކަނޑައަޅައި އިރުމަތީ ގުދުސްއަކީ ފަލަސްތީނުގެ ވެރިރަށް ކަމުގައި ކަނޑައެޅުމުން ކަމަށެވެ.\nފަލަސްތީން އިޒްރޭލް ފޮރިން މިނިސްޓްރީ


Trump impeach kurumuge masakkai fashaifi - Hali News\nއެމެރިކާގެ ރައީސް ޑޮނަލްޑް ޓްރަމްޕް އިމްޕީޗްކުރުމުގެ މަސައްކަތް ފަށައިފި\n12 January 2021, 01:43\nއެމެރިކާގެ ރައީސް ޑޮނަލްޑް ޓްރަމްޕް އިމްޕީޗްކުރުމުގެ މަސައްކަތް އިދިކޮޅު ޑިމޮކްރޭޓުން ހައުސް އޮފް ރެޕްރެޒެންޓެޓިވްސްގައި ފަށައިފިއެވެ.\nމިއީ، އެމެރިކާގެ ރައީސް ޓްރަމްޕްގެ ވެރިކަމުގައި އޭނާ އިމްޕީޗްކުރުމަށް މަސައްކަތް ކުރެވޭ ދެވަނަ ފަހަރެވެ.\nޓްރަމްޕް އިމްޕީޗްކުރަން ޑިމޮކްރޭޓުން ހުށަހެޅި މައްސަލާގައި، އެމެރިކާގެ ޕާލަމެންޓް ނުވަތަ ކޮންގްރެސް އިމާރާތަށް ޓްރަމްޕްގެ ސަޕޯޓަރުން ވަދެގަނެ އެ އިމާރާތް ހިސާރުކޮށް ހިންގާފައިވާ އަނިޔާވެރި އަމަލުތަކުގެ ޒިންމާ ޓްރަމްޕްގެ އިސްތަށިފުޅުގައި އަޅުވާފައި ވެއެވެ. އެކަމަށް ރައީސް ޓްރަމްޕް ހިތްވަރު ދެއްވާފައިވާ ކަމަށާއި، އެކަމުގައި ޓްރަމްޕްވެސް ކުށްވެރިވާ ކަމަށް މައްސަލާގައި ބުނެފައި ވެއެވެ.\nޓްރަމްޕް އިމްޕީޗްކުރަން ޑިމޮކްރޭޓުން މަސައްކަތް މިފެށީ، ޓްރަމްޕްގެ ވެރިކަމުގެ ބާކީ އެންމެ އަށެއްކަދުވަސް އޮތުމާވެސް އެކުގައެވެ.\nރިޕޯޓްތައް ބުނާގޮތުން، މައްސަލައިގެ ބަހުސްތަކަށްފަހު، އިމްޕީޗްކުރުމުގެ މައްސަލައިގެ ވޯޓުނެގުން އަންނަ ބުދަދުވަހު އޮންނާނެއެވެ.\nއަވަސް އަރުވާލައިގެން މިކަން މިކުރަނީ، ވެރިކަމުގެ އިތުރު ދައުރަކަށް ކުރިމަތި ލެއްވުމުގެ ޝައުގުވެރިކަން ޓްރަމްޕް ފާޅުކުރައްވަމުން ގެންދަވާތީ، ކޮންގްރެސް އިމާރާތުގައި ޓްރަމްޕްގެ ސަޕޯޓަރުން ހިންގި އަނިޔާވެރި ހަމަނުޖެހުންތަކާ ގުޅިގެން، ދެން ދުވަހަކުވެސް ޓްރަމްޕަށް ވެރިކަމަށް ނާދެވޭގޮތް ހެދުމަށެވެ.\nއިމްޕީޗްކޮށް ކޮންގްރެސްއިން އެކަން ފާސްކޮށްފިނަމަ ވެރިކަމަށް އައުމުގެ ދޮރު ޓްރަމްޕަށް މުޅި އުމުރަށް ބަންދުވެގެންދާނެއެވެ.\nއިމްޕީޗްކުރުމުގެ މަރްހަލާ ފެށުމުގެކުރިން ޑިމޮކްރޭޓުން ވަނީ، ޓްރަމްޕް ރައީސްކަމަށް ގާބިލް ނޫންކަމަށް ކަނޑައަޅައި އޭނާ މަގާމުން ދުރުކުރުމަށް ނައިބް ރައީސް މައިކް ޕެންސަށާއި، ޓްރަމްޕްގެ ކެބިނެޓް މެމްބަރުންނަށް ގޮވާލާއި ހައުސްއަށް ގަރާރެއްވެސް ހުށަހަޅާފައެވެ. އިމްޕީޗްކުރުމުގެ ކުރިން ނައިބް ރައީސް ޕެންސާއި މުޅި ކެބިނެޓް ބޭނުންނަމަ ޓްރަމްޕް މަގާމުން ވަކިކުރެވިދާނެއެވެ.\nނަމަވެސް، ރިޕަބްލިކަން ޕާޓީގެ މެމްބަރުންވަނީ އެ ގަރާރަށް ހުރަސްއަޅާފައެވެ. އިމްޕީޗްކުރުމުގެ މަރްހަލާ ޑިމޮކްރޭޓުން ފެށީ އެހެންވެގެންނެވެ.\nރިޕަބްލިކަން މެމްބަރުން ގަރާރަށް ހުރަސްއެޅުމުން ހައުސްގެ ރައީސާ ނޭންސީ ޕެލޯސީވަނީ ރިޕަބްލިކަން މެމްބަރުން ވަރަށް ބޮޑަށް ކުށްވެރި ކުރައްވާފައެވެ. ނޭންސީ ވިދާޅުވީ، ޓްރަމްޕަށް އޭނާގެ ގޮތްދޫނުކުރުމާއި، ހުދުމުޚުތާރުކަމުގައި ދެމި ހުންނެވެނީ ރިޕަބްލިކަން މެމްބަރުން އޭނާއަށް އެ ފުރުސަތު ދޭތީ ކަމަށެވެ.\nނޭންސީ ޕެލޯސީ ވިދާޅުވީ، ރިޕަބްލިކަން މެމްބަރުންގެ ސަބަބުން އެމެރިކާ ނުރައްކަލަށް ހުރަހޮޅި، ޑިމޮކްރަސީއަށް ސުންނާފަތިވަމުންދާ ކަމަށާއި، މިކަން ނިމުމަކަށް ގެންނަންޖެހޭ ކަމަށެވެ.\nއިތުރު ލިޔުންތައް އެމެރިކާ އެމެރިކާގެ ރައީސް ޓްރަމްޕް


ޕްރައިމަރީއަށް ފަހު އެއްގަލަކަށް އެރޭނެތަ؟ | Vaikaradhoolive ޕްރައިމަރީއަށް ފަހު އެއްގަލަކަށް އެރޭނެތަ؟ – Vaikaradhoolive\nޕްރައިމަރީއަށް ފަހު އެއްގަލަކަށް އެރޭނެތަ؟\nއެމްޑީޕީ ޕްރައިމަރީގެ ފޯރި ނުހަނު ގަދަވެއްޖެއެވެ. ކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ވައިކަރަދޫ ދާއިރާއަށް އެމްޑީޕީ ޓިކެޓުގައި ވާދަކުރާނެ ފަރާތެއް ކަނޑައެޅުމަށް ބާއްވާ އެ ޕާޓީގެ އެތެރޭގެ މި އިންތިޚާބަކީ މިހާތަނަށް ދާއިރާގައި ބާއްވާ އެންމެ ވާދަވެރި އިންތިޚާބު ކަމުގައިވެސް ބުނެވިދާވެއެވެ. ޖުމްލަ ހަތަރު ކެނޑިޑޭޓުން ވާދާކުރާ މި އިންތިޚާބުގައި ވައިކަރަދޫއަށް ނިސްބަތްވާ ތިން ކެނޑިޓޭޓުން އެބަ ތިއްބެއެވެ. އެހެންކަމުން އިންތިޚާބުގެ ވާދަވެރިކަން އާދަޔާ ޚިލާފަށް ބޮޑެވެ. އިންތިޚާބުން ކުރި ހޯދާނީ މިވެނި ކެނޑިޑޭޓެކޭ ބުނަން އަދި އެހާ ފަސޭހައެއް ނޫނެވެ.\nމި އިންތިޚާބުގައި އެންމެ ގޮންޖެހުން ބޮޑު، އަދި އެންމެ ވާދަވެރި ކެނޑިޑޭޓަކީ މިހާރުވެސް ވައިކަރަދޫ ދާއިރާގެ މެންބަރުކަން ކުރައްވާ މުޙައްމަދު ނާޒިމެއެވެ. ކުރެވޭ ސުވާލުތައްވެސް، ތުހުމަތުތައްވެސް ގިނައެވެ. ބޭރު މީހުނަށް ބިން މިލްކުކުރެވޭ އިސްލާޙަށް ވޯޓުލުމާއި، ކުރީގެ އުއްތަމަ ފަނޑިޔާރު އަހްމަދު ފާއިޒު ޙުސައިންނާއި ގުޅޭ ވޯޓުގައި ބައިވެރި ނުވުމަކީ މެންބަރު ނާޒިމްއަށް މަޖިލީހުގައި ހެދުނު އެންމެ ބޮޑު ގޯހެވެ. މި ދެ މައްސަލާގައި ދާއިރާގެ ވަރަށް ގިނަ ރައްޔިތުން މެންބަރު ނާޒިމާއި ދެކޮޅެވެ.\nވާދަވެރީން ތުހުމަތު ކުރާ ގޮތުގައި މަޖިލީހުގައި ނެގުނު ބައެއް ވޯޓުތަކުގައި ސަރުކާރަށް ފަހިވާގޮތަށް ވޯޓު ދިނުމުގައި ސިއްރު ޑީލްތަކެއްވެސް ނާޒިމް ވަނީ ހައްދަވާފައެވެ. އަދި ނާޒީމް ކުރެއްވި އަމިއްލަ ވިޔަފާރިޔާއި، މަޖިލީހުގައި ހޭދަވި ދުވަސްތަކާއި ނުބައްދަލު މުއްސަނދިކަމެއް ހޯދާފައިވާކަމަށް ވެސް ތުހުމަތު ކުރެއެވެ.\nހުރިހާ ގޮންޖެހުމަކާއި ތުހުމަތުތަކާއި އެކުވެސް، މެންބަރު ނާޒިމްއަށް ތާއީދު ކުރާ ރައްޔިތުންވެސް ވަކި މަދެއް ނޫނެއެވެ. އެމީހުން ބުނާގޮތުގައި އެ ތުހުމަތުތަކަކީ ހަޤީގަތެއް ނަމަ މެންބަރު ނާޒިމް މިއަދު ހުންނަވާނީ ޕީޕީއެމްގައެވެ. އެއީ ފައިސާއަށް ވިކޭނެ ބޭފުޅެއް ނޫން ކަމަށާއި އެމްޑީޕީއަށް އަދި ރައްޔިތުންނަށްވެސް އިޚްލާޞްތެރި މެންބަރެއް ކަމުގައި އެމީހުން ބުނެއެވެ. އެމްޑީޕީއަށް ކުރިމަތިވި އެންމެ އުނދަގޫ ދުވަސްތަކުގައި އޭނާ ކޮށްދެއްވި ޚިދުމަތް ނުހަނު ބޮޑުކަމަށާއި، ދެގޮތެއްނުވެ ސާބިތުކަމާއެކު ޕާޓީގައި ހުންނަވާނެ ކަމުގެ ޔަޤީންކަންވެސް އޮތީ ނާޒިމް ކަމުގައި އޭނާއަށް ތާއީދު ކުރާ މީހުން ޤަބޫލު ކުރެއެވެ.\nމި އިންތިޚާބުގައި މެންބަރު ނާޒިމްގެ އެންމެ ބޮޑު ވާދާވެރިއަކީ ޙުސައިން ޒިޔާދު ( ފިއްޓޭ) އެވެ. ޕްރައިމަރީގައި ވާދަކުރާނެކަން އިޢުލާން ކުރުމާއެކު ތަފާތު ފާޑު ކިޔުންތަކާއި ކުރިމަތިވިއެވެ. ވާދަވެރިން ސިފަކުރީ އެމްޑީޕީގެ ޕްރައިމަރީއަށް ކުލަ ބަދަލުކޮށްލި ”ބޯވާ“ އެއްގެ ގޮތުގައެވެ. ފިއްޓޭއަކީ ސިދާ އެމްޑީޕީ ފިކުރާ އިދިކޮޅު މީހެއްގެ ގޮތުގައެވެ. އަދި އިޚްލާޞްތެރި ނުވާނެކަމާއި، އެއީ ޕީޕީއެމްގެ އެޖެންޓެއްކަމަށްވެސް ސިފަކުރިއެވެ.\nމި ތުހުމަތުތަކާއި، ފާޑުކިޔުންތައް ކިތަންމެ ބޮޑު ނަމަވެސް، ދާއިރާގެ ގިނަ ޒުވާނުންގެ ތާއީދު އޮތީ ފިއްޓޭއަށެވެ. އެ ޒުވާނުން ބުނަމުންދަނީ އެއީ ދެގޮތެއްނުވާ އެމްޑީޕީގެ މެންބަރެއްކަމާއި، އޭނާގެ ފަރާތުން ޕާޓީއަށް ގިނަ ޚިދުމަތްތަކެއް ކޮށްދީފައިވާކަމަށެވެ. އަދި ފިއްޓޭއާއި، ފީޕީއެމް ގުޅުވައިގެން ދާއްކާ އެއްވެސް ވާހަކައެއްގެ ހަޤީގަތެއް ނެތެވެ. އެއީ ވައިކަރަދޫ ދާއިރާގެ އުންމީދީ ކެނޑީޑޭޓު ކަމަށެވެ. އެއީ ވޯޓަށް ފިލާނެ މީހެއްނޫނެވެ. ނުހައްޤު މުއްސަނދިކަމެއް ހޯދާނެ މީހެއްނޫނެވެ. މި ބަހުސްގެ ތެރޭގައި، 2014 ވަނައަހަރުގެ މަޖިލިސް އިންތިޚާބުގައި ނާޒިމް ކެންޕެއިން ހަރަކާތެއްގައި ފިއްޓޭ ބައިވެރިވާ މަންޒަރު ދައްކައިދޭ ފޮޓޯއެއްވެސް ދައުރުކުރިއެވެ.\nމި އިންތިޚާބުގައި ވާދަކުރާ ޢަބްދު ﷲ ޒާމިރުއާއި، މުސްޠަފާއަކީ ވެސް ވާދަވެރި ދެ ކެނޑިޑޭޓުނަށް ކުރިމަތިވެފައިވާ ގޮންޖެހުމެކެވެ. ޒާމިރުއަށް ފާޑުކިޔުންތައް ކުރިމަތިވިޔަސް، މުސްޠަފާއަށް މާބޮޑު ފާޑުކިޔުތަކާއި ކުރިމަތިލާކަށް ނުޖެހެއެވެ. އެންމެ ވާދަވެރި ކެނޑިޓޭޓުނަށް ނުވިޔަސް، މި އިންތިޚާބު ކާމިޔާބު ކުރުމުގެ ފުރުސަތު މުސްޠަފާއަށް ވަކި ކުޑައެއެއް ނޫނެވެ. މުސްޠަފާއަކީ މިދާއިރާގެ ނެއްލާދޫއަށް ނިސްބަތްވާ ބޭފުޅެކެވެ.\nޕްރައިމަރީގެ ނަތީޖާއާއި މެދު ކުރެވޭ ސުވާލަށް ވުރެއް ބޮޑަށް، ނަތީޖާއަށްފަހު ދެން ވާނެ ގޮތާއިމެދު ކުރެވޭ ސުވާލު މާ ބޮޑެވެ. އިންތިޚާބެއްގައި ހިނގާނެ ހުރިހާ ކަމެއް އެބަ ހިނގައެއެވެ. ކެމްޕެއިނުގެ ފޯރި ގަދައެވެ. ބަހުގެ ހަމަލާތަކާއި، ފާޑުކިޔުންތައް އިންތިހާއަށް ބޮޑެވެ. ޕްރައިމަރީ ކާމިޔާބު ކުރާ ކެނޑިޑޭޓެއްގެ ފަހަތަށް އަރާނެކަމަށް ދެފަރާތުގެ ކެޕްއިންޓީމްގައި އިސްކޮށް އުޅޭ ފަރާތްތަކުން ބުނެއެވެ. ނަމަވެސް މިކަމަށް ގިނަ މެންބަރުންނަށް އެއްބަސްވެވޭތަނެއް ނުފެނެއެވެ. ސޯސަލް މީޑިޔާގައި ގިނަ މެންބަރުން ފާޅުކުރާ ޚިޔާލުތަކުން ދޭހަވަނީ އެމީހުން ތާއީދުކުރާ ކެނޑިޓޭޓް ބަލިވެއްޖެނަމަ، ދެން އެމްޑީޕީގެ ކެނޑިޑޭޓަށް ތާއީދު ކުރެވެން ނެތްކަމެވެ.\nރައްޔިތުންގެ މަޖިލީހުގައި ވޯޓަށް ފިލާފައި ހުރި މީހެއްގެ ފަހަތަށް އަރަން ބޭނުން ނުވަނީއެވެ. މަޖިލިސްް އިންތިޚާބަށް ކުލަ ބަދަލު ކޮށްގެން ހުރި މީހެއްގެ ފަހަތަށްް އަރަން ބޭނުން ނުވަނީއެވެ. މިއީ މެންބަރުން ތުހުމަތު ކުރާ، އަދި ޤަބޫލުކުރާ ގޮތެވެ. މި ޤަބޫލުކުރުން މަތީގައި ތިބެ އިންތިޚާބު ނިމޭއިރު ދެންވާނީ ކިހިނެތް ހެއްޔެވެ؟ ކޮންމެގޮތެއްވިޔަސް، އިންތިޚާބު ކާމިޔާބު ކުރާނީ މެންބަރުންގެ ތާއީދު އެންމެ ބޮޑު ކެނޑިޑޭޓެވެ. އެއީ ކުރިއަށް އޮތް ރައްޔިތިންގެ މަޖިލީހަށް އެމްޑީޕީ ޓިކެޓްގައި ވާދަކުރާނެ ކެނޑިޑޭޓެވެ. ޤަބޫލުކުރުން ނޫން ދެން އޮތީ ވަކި ކޮންގޮތެއް ހެއްޔެވެ؟\nފުޓުބޯޅަޓީމް ”މެޓާކާ“ އެނބުރި އަންނަނީ!\nހދ. ވައިކަރަދޫގައި ބައިނަލްއަޤުވާމީ ”ރަހުމަތްތެރިންގެ ދުވަސް“ ފާހަގަ ކޮށްފި\nޖުލައި 30, 2019


Naaibu Raees, Vandhoo Council Memberunnaa Badhalhukurahvaifi - vNews.mv\nނާއިބް ރައީސް، ވަންދޫ ކައުންސިލަރުންނާއި ބައްދަލުކުރައްވައިފި\nއަހުމަދު ހަމީދު އާދަމް 03 July 2019, 01:01\nރައީސުލްޖުމްހޫރިއްޔާގެ ނައިބު ފައިސަލް ނަސީމް، ކޮޅުމަޑުލު ވަންދޫ ކައުންސިލަރުންނާއި މިއަދު ބައްދަލުކުރައްވައިފިއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ކައުންސިލުން ރަށުގެ ތަރައްޤީއަށް ރާއްވަވާފައިވާ މަސައްކަތްތަކާއި މިހާރު ކުރިއަށްދާ މަސައްކަތްތަކާއި ރަށަށް ބޭނުންވެފައިހުރި ކަންކަމުގެ މަޢުލޫމާތާއި ރަށުގެ ކުރިއެރުމަށްހުރި ދަތިތައް ކައުންސިލުގެ ފަރާތުން ވަނީ ރައީސުލްޖުމްހޫރިއްޔާގެ ނައިބާއި ހިއްސާ ކުރައްވާފައެވެ.\nމި ބައްދަލުވުމުގައި ކައުންސިލުގެ މެންބަރުން ފާހަގަކުރެއްވި ކަންތައްތަކުގެ ތެރޭގައި ރަށުގެ ކަރަންޓްގެ ހާލަތު ރަނގަޅުކުރަން ކުރަންހުރި ކަންކަމާއި، ރަށުގެ ގިރާ ސަރަހައްދު ހިމާޔަތްކުރުމަށް ރިވެޓްމަންޓެއް ޖެހުމާއި، ސިއްހީ ދާއިރާއާއި ތައުލީމީ ދާއިރާއިން ބޭނުންވާ ކަންކަން ހިމެނެއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ދެއްކެވި ވާހަކަފުޅުގައި ވަންދޫ ކައުންސިލުން އެދިވަޑައިގެންނެވި ކަންކަމުގެ ތެރެއިން އެންމެބޮޑަށް ބޭނުންވާ ކަންކަމަށް ޚާއްސަ ސަމާލުކަމެއް ދެއްވައިގެން ސަރުކާރުގެ ކަމާބެހޭ އިދާރާތަކާ މަޝްވަރާ ކުރައްވައިގެން އެކަންކަން ހައްލުކޮށްދެއްވުމަށް މަސައްކަތްކޮށްދެއްވާނެކަމުގައި ވިދާޅުވިއެވެ. މީގެ އިތުރުން މި ބައްދަލުވުމުގައި ވާހަކަދައްކަވަމުން ރައީސުލްޖުމްހޫރިއްޔާގެ ނައިބު ވަނީ ސްކޫލާއި ބެލެނިވެރިންނާ އަދި ކައުންސިލު ގުޅިގެން ސްކޫލު ކުދިންގެ ކިބައިގައި ރިވެތި އަޚްލާގު އަށަގެންނެވުމަށް ޚާއްސަ ސަމާލުކަމެއް ދެއްވައިގެން މަސައްކަތްކޮށްދެއްވުމަށް އިލްތިމާސް ކުރައްވާފައެވެ ކުރައްވާފައެވެ.


Hurihaa badhunaameh Mourinho bolah jehumakee insaafeh noon\nރޫނީ، އޭނާ ވަނީ މޮރީނިއޯގެ ދިފާއުގައި ވާހަކަ ދައްކާފަ ---\nމެންޗެސްޓާ ޔުނައިޓަޑްގެ ޓީމުން ދައްކަމުން ދާ ދަށް ނަތީޖާތަކުގެ ޒިންމާ ކޯޗް ހޯޒޭ މޮރީނިއޯ ބޮލަށް އެކަނި ޖެހުމަކީ އިންސާފެއް ނޫން ކަމަށާއި، އެކަމުގައި ކުޅުންތެރިންގެ ޒިންމާއެއްވެސް އެބައޮތް ކަމަށް ޔުނައިޓަޑްގެ ކުރީގެ ކެޕްޓަން ވޭން ރޫނީ ބުނެފި އެވެ.\nއެމެރިކާގެ މޭޖާ ލީގްގައި، ޗިކާގޯގެ މައްޗަށް ޑީސީ ޔުނައިޓަޑަށް 2-1 އިން މޮޅު ހޯދައިދިނުމަށް ޖެހި ދެ ލަނޑުވެސް ޖެހުމަށްފަހު ޓެލެގްރާފަށް ދިން އިންޓަވިއުގައި ރޫނީ ބުނީ ބައެއް ކުޅުންތެރިންގެ ފަރާތުން ދަށް ކުޅުމެއް ފެންނައިރުވެސް ހުރިހާ ބަދުނާމެއް ކޯޗު ބޮލަށް ޖެހުމަކީ އެންމެ ރަނގަޅު ގޮތް ނޫން ކަމަށެވެ.\n"އަހަންނަށް އެނގޭ ހުރިހާ ކަމެއް އަމާޒު ވަނީ ހޯޒޭ [މޮރީނިއޯ] އަށް ކަން، ނަމަވެސް ދެ ހަފުތާއެއް ކުރިން އަހަރެން ބުނިން، ކުޅުންތެރިން ޖެހޭނެ މިކަމުގައި ތެދުވަން،" ރޫނީ ވާހަކަ ދެއްކި އެވެ. "ކުޅުންތެރިންވެސް ޖެހޭނެ މިކަމުގައި ހިމެނިގެން އެމީހުންގެ ކަންކަންވެސް ރަނގަޅު ކުރަން."\nހޮނިހިރު ދުވަހު، ނިއު ކާސަލް ޔުނައިޓަޑާ ދެކޮޅަށް ޔުނައިޓަޑް މެޗަށް ނިކުތުމުގެ ކުރިން މީޑިއާގައި ފެތުރިގެން ދިޔަ ވާހަކަ އަކީ، މެޗަށް ފަހު ޔުނައިޓަޑްގެ ކޯޗު ކަމުން މޮރީނިއޯ ވަކި ކުރާނެ ކަމަށެވެ. ނަމަވެސް މެޗުގެ ކުރިން ޔުނައިޓަޑްގެ ބޯޑުގެ ތާއީދު މޮރީނިއޯއަށް އޮތްކަން ކުލަބުން އޭނާއަށް އެންގި އެވެ.\nނިއުކާސަލްއިން ދެ ލަނޑުގެ ލީޑެއް ނަގާފައި ވަނިކޮށް، ޔުނައިޓަޑުން ފަހަތުން އަރައި މޮޅުވީ މެޗުގެ އެންމެ ފަހު 20 މިނެޓްގަ އެވެ. އެ މެޗުގައި ޔުނައިޓަޑުން ދެއްކި ކުޅުމާއެކު މޮރީނިއޯއާ މެދު އޮތް އިތުބާރު އާ ވެގެން ދިޔަ އެވެ.\n"މެނޭޖަރަށް ގިނަ މަސައްކަތްތަކެއް ކުރެވޭނެ، ނަމަވެސް ދަނޑުމަތީގައި އެއީ ކުޅުންތެރިންގެ ޒިންމާއެއް ޓީމެއްގެ ގޮތުގައި ކުޅުމާ ޓީމެއްގެ ގޮތުގައި ނަތީޖާ ނެރުން،" ޔުނައިޓަޑަށް އެންމެ ގިނަ ލަނޑު ޖަހައިދިން ފޯވަޑް ބުންޏެވެ. "(ކުރީގެ ކޯޗް) ލުއިސް ވެން ހާލް ހުރިއިރުވެސް އަހަރެން ބުނިން ކުޅުންތެރިންގެ ގާތު އެއީ އަހަރެމެންގެ ކުޅުންތެރިންގެވެސް ޒިންމާއެކޭ ކުޅުން ރަނގަޅު ކުރުން."\nޔުނައިޓަޑް ދޫކޮށް، ރޫނީ ކުލަބު ބަދަލު ކުރީ މިދިޔަ އަހަރު އެވެ. އޭނާ ބަދަލުވީ އޭނާގެ ފުރަތަމަ ކުލަބު އެވަޓަން އަށެވެ. އެވަޓަން ދޫކޮށް، އެމެރިކާ ލީގފަށް އޭނާ ބަދަލުވީ މި އަހަރު ފެށުނު ތަނުންނެވެ.\nހޯސޭ މޮރީނިއޯ މެންޗެސްޓާ ޔުނައިޓެޑް\nޔުނައިޓެޑްގެ ކޯޗު ކަމުން މޮރީނިއޯ ވަކިކޮށްފި\nނަސީބަކުން އަހަރެމެންގެ މެދުގައިއޮތީ ރަނގަޅު ގުޅުމެއް: ގާޑިއޯލާ\nޔުވެންޓަސް އިން ޔުނައިޓެޑަށް ފިލާވަޅެއް ނަގައިދީފި\nތަފާތު މޮޅަކުން މޮރީނިއޯއަށް އޮތް އިތުބާރު އާވެއްޖެ


vnews - Miyarehge kibain insaanaku salaamaivee bodu mahehge sababun\nމިޔަރެއްގެ ކިބައިން އިންސާނަކު ސަލާމަތްވީ ބޮޑުމަހެއްގެ ސަބަބުން\nބޮޑުމަހެއްގެ އެހީތެރިކަމާއިއެކު ސްނޯކެލް ކުރަން ގޮސް އުޅުނު މީހަކު މަރުން ސަލާމަތްވެއްޖެ އެވެ.\nމި ހާދިސާ ހިނގީ ޕެސިފިކް ކަނޑުގައިވާ ކުޑަ ގައުމެއް ކަމަށްވާ ކުކް އައިލެންޑްސްގެ ރަށް، ރަޓޮންގާގެ އައްސޭރިފަށުގެ ސަރަހައްދުގަ އެވެ.\nއުމުރުން 63 އަހަރުގެ ނޭން ހައުސަރ އަކީ ބޮޑުމަހާއި ބެހޭ ކަންތައްތައް ދިރާސާކުރާ ބަޔޮލޮޖިސްޓެކެވެ. އޭނާ އެވަގުތު އުޅުނީ މޫދަށް އެރި، ބޮޑުމަހާއި ބެހޭ ދިރާސާއެއް ހެދުމުގެ މަސައްކަތުގަ އެވެ.\nއޭރު އޭނާގެ ކައިރީގައި 50،000 ޕައުންޑުގެ ބޮޑު "ހަމްޕްބެކް ވޭލް" އެއް ނުވަތަ ބޮޑުމަހެއް ފަތަމުންދިޔަ އެވެ.\nޭނޭން ކިޔައިދިން ގޮތުގައި ކުއްލިއަކަށް ބޮޑުމަސް އައިސް އޭނާގެ ހަށިގަނޑުގައި ލައްވެ، ފެނުގެ ތެރޭގައި އޭނާ ކޮށްޕަން ފެށި އެވެ. އަދި އޭތީގެ ބޮލާއި އަނގަ ބޭނުންކޮށްގެން ނޭން ދުރަށް ގެންދިޔަ އެވެ. އޭނާވަނީ މި މަންޒަރުތައް ވީޑިއޯ ކޮށްފަ އެވެ.\nބޮޑުމަސް އެގޮތަށް އަމަލުކޮށްފައިވަނީ ކީއްވެކަން ސާފުވީ ވީޑިއޯތައް ބެލުމުންނެވެ. އެ ބޮޑުމަސް މަސައްކަތް ކޮށްފައިވަނީ ނޭން މަރުން ސަލާމަތް ކުރާށެވެ. އެ ވަގުތު އޭނާގެ ކައިރީގައި މިޔަރު އާއިލާގެ ނުރައްކާތެރި އެއްޗެއް ކަމަށްވާ "ޓައިގަ ޝާކް" އެއް ފަތަމުންދިޔަ އެވެ. އަދި އެ މިޔަރު މަސައްކަތް ކުރަމުން ދިޔައީ ނޭން އަށް ހަމަލާދޭން ކަމަށް ގަބޫލްކޮށް، ބޮޑުމަސް މަސައްކަތްކޮށްފައިވަނީ ނޭން ހިމާޔަތްކުރާށެވެ. އެ މިޔަރުގެ ބޮޑުމިނުގައި 15 ފޫޓު ހުރި ކަމަށް ނޭން ބުންޏެވެ.\nހަމަ އެވަގުތު އެ ސަރަހައްދުގައި ފަތަމުންދިޔަ އެހެން ބޮޑުމަހެއްވެސް އެ މިޔަރު ފައްސާލަން މަސައްކަތްކޮށްފައިވެ އެވެ. އާދި ގާތްގަނޑަކަށް 10 ވަރަކަށް މިނެޓު ވަންދެން ނޭން ދުރަށް ފޮނުވާލުމަށް އެ ބޮޑުމަސް މަސައްކަތް ކޮށްފައިވެ އެވެ. ބޮޑުމަސް އޭނާ ދުރަށްލާން މަސައްކަތް ކުރަން ފެށުމުން ނޭން ވަނީ ފަތާފައި ގޮސް ދޯންޏަކަށް އަރާފަ އެވެ. ނަމަވެސް އޭނާގެ ފަހަތުން އެ ބޮޑުމަސް ދިޔަ ކަމަށްވެސް އޭނާ ބުންޏެވެ. އަދި ނޭން ސަލާމަތާއި ރައްކާތެރިކަމާއިއެކު ބޯޓަށް އެރެންދެން އޭނާގެ ގާތުގައި ބޮޑުމަސް ފަތަފަތާ އޮތްކަމަށް އޭނާ ބުންޏެވެ.\nމިއީ ހަމައެކަނި ބޮޑުމަހަށް ހާއްސަ ކަމެއް ނޫނެވެ. ހާލުގައި ޖެހިފައިވާ ނުވަތަ ނުރައްކަލަކާއި ކުރިމަތިވެފައިވާ އިންސާނުންނަށް އެހީތެރިވެދިނުމަކީ ބައެއް ޖަނަވާރުންގެ ހަށިގަނޑުގައި ލައްވާފައިވާ ސިފައެކެވެ. މީގެ ތެރެއިން އެއް ޖަނަވާރަކީ "ޑޮލްފިން" ނުވަތަ ކޯމަހެވެ.\n"ބައެއް ޖަނަވާރުތަކަކީ ހާލުގައި ޖެހިފައިވާ ނުވަތަ ނުރައްކަލަކާއި ކުރިމަތިވެފައިވާ އިންސާނުން ސަލާމަތްކުރުމަށް އެތަކެތީގެ ފުރާނަ ނަގާލަންވެސް ތައްޔާރަށް ތިބޭ އެއްޗެހި،" ނޭން ބުންޏެވެ.


Primary akaa nulai Raees Yameen ah ticket dheyn Maumoon beynunfulheh nuvey | Mihaaru\nރައީސް އަބްދުﷲ ޔާމީނާއި ރައީސް މައުމޫން ސަލާމް ކުރައްވަނީ: މައުމޫން ބޭނުންފުޅު ވަނީ ޕާޓީގެ އަސާސީ ގަވާއިދުގައިވާ ގޮތަށް ރިޔާސީ ކެންޑިޑޭޓް ހޮވުން ކުރިއަށް ގެންދަން. ---ފޮޓޯ: ރައީސް އޮފީސް\nޕްރައިމަރީއަކާ ނުލައި ރައީސް ޔާމީނަށް ޓިކެޓް ދޭން މައުމޫން ބޭނުންފުޅެއް ނުވޭ\n15 ޖޫން 2016 - 12:13 74 comments\nޕްރައިމަރީއަކާ ނުލައި ޕީޕީއެމްގެ ރިޔާސީ ޓިކެޓް ރައީސް އަބްދުﷲ ޔާމީނަށް ދެއްވަން އެދިވަޑައިގެންފައިވީ ނަމަވެސް ޕީޕީއެމްގެ ރައީސް މައުމޫން އަބްދުލްގައްޔޫމް އެގޮތަށް ބޭނުންފުޅުނުވާކަން "މިހާރު" އަށް އެނގިއްޖެ އެވެ.\nރައީސް ޔާމީނަށް ޓިކެޓް ދޭން ޕީޕީއެމްގެ ކައުންސިލްގެ ގިނަ މެމްބަރުންތަކެއް ވަނީ ލިއުމަކުން މައުމޫނަށް ހުށަހަަޅައިފަ އެވެ. އޭގައި، ކުރީގެ ރައީސް މައުމޫންގެ އަރިހުން އެދިފައި ވަނީ، "މިހާރު" އަށް އެނގިފައިވާ ގޮތުގައި، ކައުންސިލް ބައްދަލުވުމެއް ބާއްވައި އެގޮތަށް ނިންމަވާ ދެއްވުމަށެވެ.\nއެކަމަކު، އެނގިފައިވާ ގޮތުގައި، ޕީޕީއެމް ކައުންސިލް ބައްދަލުވުމުގައި އެ މައްސަލަ އެޖެންޑާކުރައްވާ ކަށް މައުމޫން ބޭނުންފުޅެއް ނުވެ އެވެ. ޕްރައިމަރީއަކާ ނުލައި ރައީސް ޔާމީނަށް ޓިކެޓް ދޭން އެމަނިކުފާނުގެ ތާއީދެއް ނެތް ކަން ދޭހަވާ ގޮތަށް މައުމޫން ވަނީ ޕާޓީގެ ކައުންސިލް މެމްބަރުންނަށް އެސްއެމްއެސްތަކެއް ވެސް ފޮނުއްވައިފަ އެވެ.\nކައުންސިލް މެމްބަރުންނަށް މައުމޫން ފޮނުއްވި މެސެޖެއްގައި ވިދާޅުވީ ޕާޓީގެ މަސްލަހަތު ހިފަހައްޓައި އެއްބައިވަންތަ ޕާޓީއެއްގެ ގޮތުގައި ދަމަހައްޓައި ރައްޔިތުންގެ މަގްބޫލްކަން އިތުރުކުރެވޭނީ ޕާޓީގެ ހުރިހާ ކަމެއް ވެސް އަސާސީ ގަވާއިދުގައި ބަޔާންކޮށްފައިވާ އުސޫލްގެ މަތިން ގެންގޮސްގެން ކަމަށެވެ. އަދި ޕާޓީގެ އަސާސީ ގަވާއިދުން ބޭރުގައި އެއްވެސް ކަމެއް ކުރިއަށް ނުގެންދަން މައުމޫން ވަނީ އެދިވަޑައިގެންފަ އެވެ.\nޕާޓީގެ ކައުންސިލް މެމްބަރުންނަށް މައުމޫން ފޮނުއްވި އެސްއެމްއެސް.\nޕީޕީއެމްގެ އަސާސީ ގަވާއިދުގައި ބުނެފައި ވަނީ ރިޔާސީ އިންތިހާބުގައި ޕާޓީން ވާދަކުރާ ކެންޑިޑޭޓް ކަނޑައަޅާނީ ޕާޓީގެ ހުރިހާ މެމްބަރުންގެ މެދުގައި ބާއްވާ ޕްރައިމަރީގައި ނަގާ ސިއްރު ވޯޓަކުން ކަމަށެވެ. އެ ޕްރައިމަރީ ބާއްވަން ޖެހޭނީ ރިޔާސީ އިންތިހާބުގެ ވޯޓު ނެގުމުގެ ތިން މަހާއި ހަ މަހާ ދެމެދުގެ މުއްދަތެއްގައި ކަމަށް ވެސް އަސާސީ ގަވާއިދުގައިވެ އެވެ.\nޕީޕީއެމް ޖަލްސާއެއްގައި މައުމޫނާއި ރައީސް ޔާމީން ބައިވެރިވެވަޑައިގަންނަވަނީ. --ފޮޓޯ: ޕީޕީއެމް\nއެކަމަކު ރައީސް ޔާމީން ދެ ވަނަ ދައުރަކަށް ވާދަކުރަައްވަން ބޭނުންފުޅު ނަމަ ޕްރައިމަރީއަކާ ނުލައި އެ ފުރުސަތު ލިބުމުގެ ޖާގަ ވެސް އަސާސީ ގަވާއިދުން ލިބެ އެވެ.\nއަސާސީ ގަވާއިދުގައި ބުނެފައިވާ ގޮތުން ޕީޕީއެމްގެ ޓިކެޓުގައި ރައީސުލްޖުމްހޫރިއްޔާގެ މަގާމަށް އިންތިހާބުވެ، ފަސް އަހަރުގެ ދައުރެއް އަދާކުރައްވާ ބޭފުޅަކު، ދެވަނަ ދައުރަކަށް ޕާޓީގެ ޓިކެޓްގައި ވާދަކުރައްވަން އެދިވަޑައިގަންނަވާ ނަމަ، ޕްރައިމަރީއަކަށް ނުގޮސް އެ ބޭފުޅަކަށް އެ ޓިކެޓް ދެވިދާނެ އެވެ. އެކަމަކު އެބޭފުޅާއާ ވާދަކޮށް، ޓިކެޓް ހޯދަން އިތުރު ބަޔަކު ޝައުގުވެރިކަން ފާޅުކޮށްފި ނަމަ، ޕްރައިމަރީއެއް ބާއްވަން ފެނޭތޯ ބަލަން ޕާޓީގެ ކޮންގްރެސް ނުވަތަ ގައުމީ ޖަލްސާއަކަށް ދާން ޖެހެ އެވެ. ރިޔާސީ އިންތިހާބުގެ ތާރީހާ އެންމެ ކައިރިކޮށް ބާއްވާ ކޮންގްރެސްގައި، މި ހާލަތުގައި ޕްރައިމަރީއެއް ބާއްވަން ނިންމައިފި ނަމަ އެކަން ކުރަން ޖެހެ އެވެ.\nރައީސް ޔާމީން މިހާރު ގެންދަވަނީ 2018 އަށް އަމާޒުކުރައްވައިގެން ކެމްޕޭން ކުރައްވަމުންނެވެ. އެގޮތުން ރިޔާސީ އިންތިޚާބަށް މީހުން ތައްޔާރުކުރަން ތަފާތު މަހާސިންތާތައް އެމަނިކުފާނުގެ ކެމްޕޭން އޮފީހުން ބާއްވާފައިވެ އެވެ. އަދި ޕީޕީއެމްގެ މަޖިލިހުގެ ގިނަ މެމްބަރުންނާއި ފަސްޓް ލޭޑީ ފާތުމަތު އިބްރާހިމް ވަކިން ހިންގަވާ އޮފީހުގެ ފަރާތުން ވެސް 2018 އަށް އަމާޒުކޮށް ރައީސް ޔާމީންގެ ކެމްޕޭންތައް ކުރިއަށް ގެންދެ އެވެ.


ނެއްލައިދޫ (ހދ. އަތޮޅު) - ވިކިޕީޑިއާ\nނެއްލައިދޫ (ހދ. އަތޮޅު)\nhttps://dheyha.com/681/ ރާއްޖޭގެ ވެރި ރަށް މާލެ އާއި 287.01 ކިލޯ މީޓަރު ދުރުގައި އޮންނަ ތިލަދުންމަތީ ދެކެނުބުރީ ނެއްލައިދޫ އަކީ ހިތްހެޔޮ ރައްޔިތެއް ދިރިއުޅޭ ގާމަތި ރަށެކެވެ. އެއްބައިވަންތަ ރައްޔިތެއް ދިރިއުޅޭ މި ރަށަކީ މާރާމާރީ އާއި ވައްކަމާއި އަދި މިނޫނަސް އެތައް ކުށްތަކަކުން ސަލާމަތްވެފައިވާ ރަށެއް ކަމުގައި ފާހަގަކޮށްލުމީ ލިބޭ އުފަލެއްކަމުގައި ދެެކެމެވެ. ތާރީޚީ ގޮތުން ފާހަގަކޮށްލެވޭ ތަންތަން މަދުނަމަވެސް ރަށުގެ ހުޅަނގު ފަރާތުގައި ހުންނަ ރަށްވެހިއަސަރަކީ މިހާތަނަށް އައިއިރު ރާއްޖޭގައި ހުރި އެންމެ ގިނަދުވަސްވީ ރަށްވެހި ގޭ ތަކުގެ ތެރޭގައި ހިމެނޭ އެއް ރަށްވެހިގެއެވެ. އާބާދީގައި 1323 މީހުން ދިރިއުޅޭ މި ރަށަށް ދެވިފައިވާ ކޯޑަކީ ބީ8 ކެވެ.\nނެއްލައިދޫ އަކީ މާޒީގެ ތެރޭގައި ލަފާފުރުމުގެ އުނދަގޫ ކުރިމަތިވެފައިވާ ރަށެކެވެ. މިކަން ހައްލުކުރުމަށްޓަކައި ރަށުގެ ދެކުނު ފަރާތުގައި ރައްޔިތުންގެ ބުރަ މަސައްކަތުން 2007 ވަނަ އަހަރު ޖެޓީއެއް އެޅިގެންދިޔައެވެ. ހަމަ މިއާއިއެކު 2016 އޮކްޓޯބަރ 25 ގައި ބަނދަރެއް ހުޅުވިގެން ދިޔައެެވެ. އެހެން ނަމަވެސް ބަނދަރުގެ ބޭނުން އެންމެ ފުރިހަމަ ގޮތުގައި ބޭނުންނުކުރެވޭކަމީ ހިތާމަކުރަންޖެހޭ ކަމެކެވެ. އެގޮތުން ބަނދަރު ތެރެއަށް ފަސްގަނޑު ވަދެ ހިކިފައިވުމުގެ ސަބަބުން ބަނދަރުގެ ބޮޑުބައެއް ވަނީ ބޭނުންނުކުރެވި، ލަފާފުރުމަށް އެތައް ދަތިތަކަކާއި ކުރިމަތިވެފައެވެ.\nސިއްހީ ޚިދުމަތް ދިނުމަށް ރަށުގައި ސިއްހީ މަރުކަޒެއް ގާއިމުކޮށްފައި ހުންނައިރު 16 ގަޑިއިރު ހިދުމަތް ދެމުން ގެންދެއެވެ. އަދި ފަސޭހައިން ބޭސް ލިބޭނެ ގޮތް އެސްޓީއޯ އިން ވަނީ ފަހިކޮށްދީފައެވެ. އެގޮތުން ރާއްޖޭގެ އެހެން ރަށްތަކެކޭ އެއްފަދައިން އެސްޓީއޯ ގެ ބޭސް ފިހާރައެއް ނެއްލައިދޫގައި ވެސް ހުރެއެވެ. ސަރުކާރުގެ ސްކޫލެއް ގޮތުގައި ހިންގަމުން އަންނަ ނެއްލައިދޫ ސްކޫލުގައި ސާނަވީ އަދި މަތީސާނަވީ އަށް ކިޔަވައިދެއެވެ. މުހިއްމު އަސާސީ ހައްގެއް ކަމަށްވާ ކަރަންޓުގެ ޚިދުމަތް ފެނަކައިގެ ފަރާތުން 24 ގަޑިއިރަށް ދެމުންދެއެވެ. އިގްތިޞާދީ ނަޒަރިއްޔާތަކުން ބަލާއިރު ނެއްލައިދޫ އަކީ އަތޮޅުގައި ފާހަގަކޮށްލެވޭ ރަށެކެވެ. އާންމުންނަށް ޚިދުމަތް ދިނުމަށް6ފިހާރައާއި2ކެފޭ ހުޅުވާފައި ހުރެއެވެ.\n” ތުނޑި ރީތިވި ނެއްލައިދޫ މަސްވެރިކަމުގެ ރޮނގުން މުޅި ހާދާލުން އެއްވަނަ ހޯދައިފިތާދޯ ” ނެއްލައިދޫ އަކީ މަސްވެރިކަމުގައި އަތޮޅުން ފާހަގަކޮށްލެވޭ ރަށެކެވެ. ނަމަވެސް ދުވަހަކަށްވުރެ ދުވަހެއް މަސްވެރިކަން ރަށުން އުވިދާތީ ކޮޅުނެއްކޮޅަށް ހިތާމަހުއްޓެވެ. މިހާރަކަށް އައިސް އާމްދަނީ ހޯދުމަށް ގިނަ ފިރިހެނުން މަސައްކަތް ކުރަމުން ގެންދަނީ ފަތުރުވެރިކަމުގެ ދާއިރާގައެވެ. ނަމަވެސް އެފަރާތްތަކުގެ އެންމެ ބޮޑު ޝަކުވާ އަކީ އަތޮޅުގައި ރިސޯޓް ހެދުމަށް ދޫކޮށްފައިވާ ރަށްތަކުގެ މަަަސައްކަތް ހުއްޓި ދިގުލައިގެން ގޮސްފައިވުމެވެ. އެރަށްތަކުގެ މަސައްކަތް ނިމި އަވަސް މުސްތަގްބަލެއްގައި ޚިދުމަތް ދެވިގެން ދިޔުމަކީ ނެއްލައިދޫގެ ރައްޔިތުންގެ އިތުރުން އަތޮޅުގެ އެހެން ރަށްރަށުގެ މީހުންގެ ވެސް އެދުމެކެވެ.\nފަތުރުވެރިކަމުގެ ދާއިރާގެ އިތުރުން އޮފީސް ދާއިރާއާއި، ކޮންސްޓުރަކްޝަން ދާއިރާއާއި، ހުއިފިލަނޑާ ވިޔަފާރީގައި ރަށުގެ ޒުވާނުން ފެނިގެން ނުދެޔެކޭ ދެންނެވޭކަށް ނެތެވެ. އޭގެ އިތުރުން ނެއްލައިދޫ އަންހެންވެރިންނަކީ ހީވާގި ބައެކެވެ. އާމްދަނީ ހޯދުމަށް ގިނަ މަސައްކަތްތަކެއް ކުރެއެވެ. ފަންގި ވިނުމާއި ލުއިކޮށް ކާލުމަށް ތައްޔާރުކުރެވޭ ހެދިކާ ވިއްކުމުގެ ވިޔަފާރި އަކީ އަންހެންވެރިންގެ މަސައްކަތްތަކުން ފާހަގަކޮށްލަންޖެހޭ ކަންކަމެވެ.\nރަށުގެ ޒުވާނުންގެ ކުރިމަގަށް ހާއްސަ އިސްކަމެއްދީގެން ކައުންސިލުން އިންތިޒާމްކުރާ އެންމެ ބޮޑު ހަރަކާތަކީ ކޮންމެ އަހަރެއްގެ ވެސް އަޟްހާ އީދާއި ދިމާކޮށް ބާއްވަމުން އަަންނަ ފުޓްބޯޅަ މުބާރާތެވެ. ޒުވާނުން ކުޅިވަރަށް ހުންނަ ފޯރިއާއި ޖޯޝު މިކަމުންވެސް ފެނިގެންދެއެވެ. ނެއްލައިދޫ އަކީ ފުޓްބޯޅައިން އަތޮޅު ފެންވަރުގައި ރަންވަނަ ތަކެއް ހާސިލްކޮށްފައިވާ ރަށެއްކަން ފާހަގަކުރަނީ ފަޚްރުވެރިކަމާއެކުއެވެ. ވޭތުވެދިޔަ ިދިގު މާޒީގައި، އަތޮޅަށް އަމާޒުކޮށްގެން ކުރިއަށްގެންދިޔަ ފުޓްބޯޅަ މުބާރާތުގެ ދެއަހަރެއްގައި މުބާރާތް ކާމިޔާބު ކޮށްފައިވާ ނެއްލައިދޫ ގެ ނަން ކުރިއަށް އޮތްތަނުގައި ކުޅިވަރުގެ ދާއިރާގައި ރަންއަކުރުން ފެވިގެން ދިޔުމަކީ ކުރެވޭ އުއްމީދެކެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 15 އޮގަސްޓު 2019، 12:06 ގައެވެ.


Sticker jahaah fahtanee, hushihei enmen gavaaidhaai ehgothah amala keraah iskan dheyhethi: Thoyyib\nސްޓިކާ ޖަހާއް ފައްޓަނީ، ހުށިހެއި އެންމެންނަށް ޤަވާއިދާއި އެއްގޮތަށް އަމަލަކެރާއް އިސްކަންދޭހެތި: ތޮއްޔިބު\nDec 28, 2015, 08:23 ޙުސައިން ޒަހީން\nއައްޑޫ ސިޓީ އެއި އަސް ޤަވާއިދާއި ޚިލާފަށް ޕާކް ކެރާ ވެހިކަލްތަކި ސްޓިކާ ޖެހުމުގެ މަސައްކަތް ފުލުހުން ފައްޓާއް ނިންމަފެއިވޭހެދީ އެކަމަށް ހުށިހެއި ރައްޔިތުންނަސް ސަމާލުކަން ދިނުމަށް އައްޑޫ ސިޓީ ކައުންސިލުން އެދެއި.\nއައްޑޫ ސިޓީ އެއި ޑެޕިއުޓީ މޭޔަރ، އަބްދުﷲ ތޮއްޔިބު 'އައްޑޫލައިވް' އެއި ވާހަކަ ދައްކަމުން ވިދާޅަވީ ގޮތެ ޕާކިން ސްޓިކާ ޖަހާއް ފައްޓާއް ނިންމަފެއިވޭ ހެދީ ހުށިހެއި ރައްޔިތުންނަސް އެކަމަށް ސަމާލުކަން ދެރެގެން ޤަވާއިދާއި އެއްގޮތަށް ޕާކު ކެރުމަށް އިސްކަންދޭއް ޖެހެއި.\nތޮއްޔިބު ވިދާޅަވީ ގޮތެ، ކޮންމެ ސްޓިކާ އަކަށް -/750 ރުފިޔާ ވަރަ ދައްކާއް ޖެހޭކޯ އޭ ލިބޭ އާމްދަނީ އެއި ބަލާކޯ ބޮނޑޮ ބުރައަށް ކަމަށް. އެކަމަކި ސްޓިކާ ޖެހުމަކީ، ރައްޔިތުންނަށް އެކަމުން ލުއި ފަސޭހަތަކަށް ލިބޭނެ ކަމަށް ކަމުގައި ތޮއްޔިބު ފާހަގަކެރި.\nއައްޑޫއެއި ތާރައެޑަގެން ހެދި މަގަތަކި ޕާކިން ޒޯންތައް ކުރެހުމުގެ މަސައްކަތް މިކޯ ހައުސިން މިނިސްޓްރީ އިން އެނީ ކެރަމުން. އެ މަސައްކަތް ނިމެނެމެއި އައްޑޫ އެއި ޕާކިން ސްޓިކާ ޖަހާއް ފައްޓާކޯ، މީ މާލޭ ފިޔަވައި ރާއްދޭ އެހެންތާކި ޕާކިން ސްޓިކާ ޖަހާއް ފައްޓާ ފެރެތުމަ ފަހަރަ.


ސިއްހީ ފަރުވާ | Maldives Correctional Service\nމޯލްޑިވްސް ކަރެކްޝަނަލް ސަރވިސްގެ ސިއްހީ ހިދުމަތްދޭ މައި މަރުކަޒު މާލޭ ޖަލުގައި ގާއިމުކުރެވިފައިވިޔަސް، ހުރިހާ ޖަލުތަކެއްގައިވެސް އަސާސީ ސިއްހީ ހިދުމަތްދޭ ސެންޓަރެއް ގާއިމުކުރެވިފައިވެއެވެ. ކޮންމެ ގައިދީއަކަށް އަދި ބަންދު މީހަކަށްވެސް ސިއްހީ ފަރުވާ ލިބިގެންވެއެވެ. މީގެ ތެރެއިން ފުރަތަމަ ހެލްތް ސްކްރީނިންގ ހެދުމާއި، އާންމު ބަލިތަކަށް ޑޮކްޓަރުގެ ފަރުވާއާއި ދިނުމުގެ އިތުރުން ބޭނުންވެއްޖެ ހާލަތެއްގައި އެންމެ ކައިރީގައިވާ ހޮސްޕިޓަލް މެދުވެރިކޮށް ސްޕެޝަލިސްޓް ޑޮކްޓަރުންގެ ފަރުވާ ލިބޭނެ އިންތިޒާމް ވެސް ހަމަޖައްސައިދެއެވެ.\nކޮންމެ ދިވެހި ގައިދީއަކު އަދި ބަންދު މީހަކު ސަރުކާރުގެ “އާސަންދަ” ސްކީމްގެ ދަށުން އިންޝުއަރ ކުރެވިފައިވާއިރު، މޯލްޑިވްސް ކަރެކްޝަނަލް ސަރވިސްއިން ހަރަދުގައި ބިދޭސީ ގައިދީންނަށާއި ބަންދު މީހުންނަށް ސިއްހީ ހިދުމަތް ދަނީވފޯރުކޮށްދެމުންނެވެ.\nގައިދީންނަށާއި ބަންދު މީހުންނަށް ކުރިމަތިވާ އާންމު ބަލިތަކާއި ސިއްހީ މައްސަލަތަކަށް ފަރުވާ ދޭނީ މޯލްޑިވްސް ކަރެކްޝަނަލް ސަރވިސްގެ މެޑިކަލް ޓީމުންނެވެ. އަދި ބައްޔަކަށް ސްޕެޝެލިސްޓެއްގެ ފަރުވާ ބޭނުންވާ ހިނދެއްގައި ނޫނީ ގައިދީ / ބަންދުމީހާ އެދިއްޖެ ހާލަތެއްގައި، މެޑިކަލް ސެންޓަރުގެ ބޭރުން އެފަދަ ހާއްސަ ޑޮކްޓަރެއްގެ ފަރުވާ ފޯރުކޮށްދޭނެ އިންތިޒާމް ހަމަޖައްސައިދޭނެއެވެ. އަންހެން ގައިދީންނާއި ބަންދުމީހުންނަށް ފަރުވާދޭން ތިބޭނީ އަންހެން ނަރުހުންނެވެ.\nހުރިހާ އައު ގައިދީންނާއި ބަންދު މީހުން ތިރީގައިވާ ކަންތައްތަކަށް ހެލްތް ސްކްރީން ކުރެވޭނެއެވެ.\nކުރީގައި ޖެހިފައިވާ ބަލިތައް ހޯދައި، މިހާރު އެއްވެސް ބައްޔެއް ވޭތޯ ބެލުން.\nސިއްހީ ހާލަތް ނޫނީ ސިއްހީ ގޮތުން ހާއްސަ ކަންތައްތައް ބޭނުންވޭތޯ ބެލުން (މިސާލަކަށް ސިއްހީގޮތުން ވަކި ގޮތަކަށް ކާބޯތަކެތި ބެހެއްޓުން)\nކުރީގައި އެއްވެސް ނަފްސާނީ ބައްޔެއް ޖެހިފައިވޭތޯ ބެލުމާއި ނޫނީ ނަފްސާނީ ގޮތުން އެއްވެސް ކަހަލަ ގެއްލުމެއް ލިބިފައިވޭތޯ ބެލުން އަދި މިހާރު އެއްވެސް ނަފްސާނީ މައްސަލައެއް ހުރިތޯ ބެލުން.\nގައިން ގަޔަށް އަރާ އެއްވެސް ބައްޔެއ ވޭތޯ ބެލުން، މިސާލަކަށް އެޗްއައިވީ، ޓީބީ، ހެޕަޓައިޓިސް ބީ އަދި ސީ ފަދަ ނުރައްކާތެރި ބަލި ހުރިތޯ ބެލުން\nޔޫރިން އެނޭލިސިސް، ރެންޑަމް ބްލަޑް ޝުގަރ ޓެސްޓް\nމަސްތުވާތަކެތި ބޭނުންކުރުމުގެ އެއްވެސް ކަމެއް ހުރިތޯ ބެލުން.


ގޮއިދޫ ބަލިކޮށް އޭދަފުށިން ފެށުން ރަނގަޅުކޮށްފި\nބާ ފުޓްބޯލް ޗެލެންޖުގައި މިއަދުގެ މެޗުގެ ތެރެއިން–އީޓީ ފޮޓޯ/ތޯރިގް\nބާ ފުޓްބޯލް ޗެލެންޖުގެ ފުރަތަމަ މެޗުން، ފަހަތުން އަރައި ގޮއިދޫ ޔޫތު ސޮސައިޓީ އަތުން 2-1 އިން މޮޅުވެ ކްލަބް އޭދަފުށިން މުބާރާތުގެ ފެށުން ރަނގަޅުކޮށްފި އެވެ.\nފޯސީޒަން ލަނޑާގިރާވަރު ރިސޯޓުން އޭދަފުށީ ވެސްޓް ވިންގްސް ޖަމިއްޔާ އާ ގުޅިގެން އޭދަފުށީ ޓާފް ދަނޑުގައި ފެށި މި މުބާރާތުގެ ފުރަތަމަ މެޗު ޝަރަފްވެރިކޮށްދެއްވީ ޓޫރިޒަމް މިނިސްޓަރު އަލީ ވަހީދު އެވެ.\nޓޫރިޔަމް މިނިސްޓަރު އަލީ ވަހީދު މިއަދު މެޗު ޝަރަފުވެރިކޮށްދެއްވަނީ\nމި މެޗުގެ ފުރަތަމަ ހާފްގެ 20 ވަނަ މިނިޓްގައި ގޮއިދޫ ޓީމަށް ލީޑުނަގައިދިނީ ޝަމްއޫން ޖަމީލެވެ. ނަމަވެސް ފުރަތަމަ ހާފު ނިމެނިކޮށް އޭދަފުށިން ވަނީ ނަތީޖާ ހަމަހަމަކޮށްފަ އެވެ. އެ ލަނޑު އެޓީމަށް ކާމިޔާބުކޮށްދިނީ އަލީ ނަސީމު އެވެ.\nމެޗުން އޭދަފުށި މޮޅުވީ ގޮއިދޫން ގޯލެއް ޖަހާފައިވަނިކޮށް ފަހަތުން އަރައި ޖެހި ގޯލުތަކުންނެވެ. މެޗުގެ ފުރަތަމަ ގޯލު ގޮއިދޫން ޖެހީ 20 ވަނަ މިނެޓުގަ އެވެ. މި ގޯލު އެޓީމަށް ކާމިޔާބުކޮށްދިނީ ޝަމްއޫން ޖަމީލް އެވެ. ޝައްމޫން އަށް ލިބުނު ބޯޅަ އަށް އޭދަފުށީ ޓީމުގެ ގޯލްކީޕަރު އަލީ އަޖުފާން އަމްޖަދު އެރި ވަގުތު ގޯލުގެ ތެރެއަށް ވައްދާލީ ބޯމަތިން ފޮނުވާލައިގެންނެވެ. ގޮއިދޫން ލީޑު ނެގުމުން އޭދަފުށިން ވަނީ ކުޅުން އިތުރަށް ރަނގަޅުކޮށް ނަތީޖާ ހަމަހަމަ ކުރަން މަސައްކަތް ކޮށްފަ އެވެ. ފުރަތަމަ ހާފު ނިމެން ދެ މިނެޓަށް ވެފައިވަނިކޮށް އެޓީމަށް ނަތީޖާ ހަމަހަމަ ކޮށްދިނީ އަލީ ނަސީމް އެވެ. އަލީ ނަސީމް އަށް އޭރިޔާ ތެރެއިން ލިބުނު ބޯޅަ ފޮނުވާލީ ގޯލުގެ ދުރު ކަނަށެވެ. އަލީ ނަސީމް އަކީ މިއަހަރު ކުރީކޮޅު އޮތް އެފްއޭއެމް ޔޫތު ޗެމްޕިއަންޝިޕްގައި އޭދަފުށީ ޓީމަށް މޮޅު ކުޅުމެއް ދެއްކި ކުޅުންތެރިއެކެވެ.\nއެއްވަރު ކުރި ގޯލަށް ފަހު ދެ ވަނަ ހާފު އޭދަފުށިން ފެށީ ވަރުގަދަކޮށެވެ. މި ހާފު ފެށިގެން ހަ ވަނަ މިނެޓުގައި އެޓީމަށް ލިޑު ނަގައިދިނީ މަޝްހޫރު ފުޓްބޯޅަ ކުޅުންތެރިޔާ ހަމްޒާ މުހައްމަދު (ހަމްޕު) ގެ ބޭބެ އަނަސް މުހައްމަދު އެވެ. އެޓީމުގެ އިބްރާހީމް ޝަރީފް ނަގައިދިން ހުރަސް ހުސްކޮށް ހުރެ އަނަސް ގޯލުގެ ތެރެއަށް ފޮނުވާލީ ބޮލުންނެވެ. އޭދަފުށިން ލީޑު ނެގުމުން މެޗުގެ ފަހު ބައިގައި ގޮއިދޫން ވަނީ ކުޅުން ރަނގަޅުކޮށް ގޯލު ޖެހުމާ ގާތަށް ޖެހިލާފަ އެވެ. އެކަމަކު އެޓީމުން އުފެއްދި ހަމަލާތައް ހުއްޓުވުމުގައި އޭދަފުށީގެ ކީޕަރު އަޖުފާން އާއި ޑިފެންޑަރުން ވަނީ މޮޅު ކުޅުމެއް ދައްކައިފަ އެވެ. މެޗުގެ މޮޅު ކުޅުންތެރިޔާގެ މަގާމް ހޯދީ އޭދަފުށީ ޓީމުގެ މެދުތެރޭގައި މޮޅު ކުޅުމެއް ދެއްކި ޝާހީ މޫސާ އެވެ.\nމި މެޗުގެ މޮޅު ކުޅުންތެރިއަކަށް ހޮވުނީ އޭދަފުށީ ޓީމަށް މޮޅު ކުޅުމެއް ދެއްކި ޝާހީ މޫސާ (ހިތޭ) އެވެ.\nމިއީ މިއަތޮޅަށް ހުޅުވާލައިގެން ރިސޯޓަކުން ބާއްވާ ފުރަތަމަ ފުޓްބޯޅަ މުބާރާތެވެ. މި މުބާރާތުގައި ބ. އަތޮޅުގެ އެގާރަ ރަށަކުން ވާދަކުރެ އެވެ.\nމުބާރާތުގައި މާދަމާ ހަވީރު ކުޅޭ މެޗުގައި ހިތާދޫ ބައްދަލުކުރާނީ ތުޅާދޫ އާ އެވެ. މެޗު ފަށާނީ ހަވީރު 16:00 ގަ އެވެ.


"Truth Or Dare" Schwack Gai Elhuvun Fas Kohfi - Vaguthu\n"ޓްރުތު އޯ ޑެއާ" ޝްވެކްގައި އެޅުވުން ފަސްކޮށްފި\nމިހަފްތާ ބަންދުގައި ކުރިން އަޅުވާ ގޮތަށް ހަމަޖެހިފައިވާ ފިލްމު "ޓްރުތް އޯ ޑެއާ" ޝްވެކް ސިނަމާގައި އެޅުވުން ފަސްކޮށްފިއެވެ.\nޝްވެކްގައި މި ފިލްމް އެޅުވުން ފަސްކުރީ އަންނަ ހުކުރު ދުވަހަށް މި ފިލްމު ރިލީޒްކުރާ ގޮތަށް ހަމަޖެއްސުމުންނެވެ. މި ފިލްމު ބެލުމަށް ޓިކެޓް ގަނެފައިވާ ފަރާތްތަކަށް ރިފަންޑް ކޮށްދޭނެ ކަމަށް ޝްވެކް އިން ހާމަކުރެއެވެ.\nބްލަމް ހައުސް ޕްރޮޑަކްޝަންގެ ފަރާތުން ގެނެސްދޭ މި ފިލްމް އެޅުވުން ލަސްކޮށްފައިވާ ވަކި ސަބަބެއް އެ ސުޓޫޑިއޯއިން ހާމަ ކޮށްފައެއް ނުވެއެވެ.\nމި ފިލްމުގެ ތަރިންގެ ތެރޭގައި އާންމުންގެ މަގުބޫލްކަން ހޯދައިފައިވާ ލޫސީ ހޭލް، ޓީލާ ޕޯސޭ، ސޯފިއާ ޓެއިލާ އާއި އަދި މި ނޫންވެސް މަޝްހޫރް ފިލްމީ ފަންނާނުން ހިމެނެއެވެ.\n"ޓްރުތު އޯ ޑެއާ" އަކީ ރައްޓެހިންތަކަކަށް ކުޅެވޭ ގޭމްއެއްގެ ސަބަބުން ކުރިމަތިވާ އާދަޔާޚިލާފު ސުވާލުތަކަކަށް ޖަވާބު ދިނުމާއި ޑެއާގެ ގޮތުގައި ފުރިހަމަ ކުރަންޖެހޭ ބިރުވެރި އާދަޔާޚިލާފު ކަންތައްތަކެއް ފުރިހަމަ ކުރުމުގައި ދިމާވާ ކަންތައްތަކެއްގެ މައްޗަށް ކުޅެފައިވާ ބިރުވެރި ފިލްމެކެވެ.\nއޭޕްރީލް 14, 2018 16:32\nތިޔާއީ ހޮލީވުޑް ގައި އުފައްދާ ޗަކަސް ޗަކަސް ޗަކަސް ފިލްމެވެ. ހޮރޯ މޫވީ ގައި އެމެން އެދައްކާ ކަންތައް ތަކަކީ އެއީ ސީދާ ބިދުވަ އެވެ. ހޮލީވުޑް އަކީ އެއީ އިންސާނިއްޔަތާއި ޚިލާފު ކަން ކަން ދުނިޔެ އަށް ޕްރޮމޯޓް ކުރުމުގައި އެއްވަނަ މަގާމް ލިބިފައިވާ ފަރާތެވެ. މިސާލަކަށް ސޯވް ސީރީސް ފިލްމް އެއީ ސީދާ އިންސާނިއްޔަތާއި ޚިލާފު ސީރީސް އެއް ކަމަށްވާތީވެ އެއާއި މެދު ޖެހޭނެ ސީދާ ދައުވާ ވެސް ކުރެވެން އިންސާނިއްޔަތާއި ޚިލާފު އަމަލު ތައް ދައްކުވައިދޭ ފިލްމް ހޮލީވުޑް އިން އުފައްދާތީވެ. ހޮލީވުޑް މަހަށް ދޭބަލަ ދެން ތަމެން ވެސް މަހަށް ދޭބަލަ މަހަށް މަަަހަށް މަހަށް ދޭބަލަ.\nއޭޕްރީލް 14, 2018 19:31\nކަލޯ މަހަށްދޭބަލަ ؟ ކަލެއަށް ހާދަވަރެއް ތި ވީ؟


Bodumohora Gai Dhuniyeyge Emme Furathama Kanduadeege Casino Alhaanan - Jabir - Vaguthu\nސިޔާސީ މުވައްޒަފުން އެޗްޕީއޭގެ އުސޫލަށް ތަބާވުމެއް ނެތް! - 48 މިނެޓް ކުރިން\nބޮޑުމޮހޮރާގައި ދުނިޔޭގެ އެންމެ ފުރަތަމަ ކަނޑުއަޑީގެ ކެސިނޯ އަޅާނަން - ޖާބިރު\nރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަދި ދިވެހި ރައްޔިތުންގެ ޕާޓީގެ ލީޑަރު އަބްދުﷲ ޖާބިރުގެ ދިގު އިންތިޒާރަކަށް ފަހު ލިބިވަޑައިގެންނެވި، ވ.ބޮޑުމޮހޮރާގައި ރިސޯޓު ހުޅުވާނީ ދުނިޔޭގެ އެންމެ ފުރަތަމަ ކަނޑުއަޑީގެ ކެސީނޯ އާއި އެކު ކަމަށް ވިދާޅުވެއްޖެއެވެ.\nބޮޑު މޮހޮރާ ލިބުން ފާހަގަކުރުމުގެ ގޮތުން އިއްޔެ ޖެޓްސްކީ އެއްގައި ބޮޑުމޮހޮރާ އަށް ވަޑައިގެން "ވަގުތު" އަށް މައުލޫމާތު ދެއްވަމުން އޭނާ ވިދާޅުވީ ބޮޑު މޮހޮރާގައި ދުނިޔޭގެ އެންމެ ފުރަތަމަ ކަނޑުއަޑީގެ ކެސީނޯ އެޅުމަކީ މިހާރު ކުރައްވަމުން އަންނަ އުއްމީދެެއް ކަމަށާއި، އެކަމަށް ރައީސް އިބްރާހިމް މުހައްމަދު ސާލިހްގެ ހުއްދަ ލިބިވަޑައިގަންނަވާނެ ކަމުގެ ފުރިހަމަ ޔަގީންކަން އެބައޮތް ކަމަށެވެ.\nޖާބިރް ޖެޓްސްކީ ގައި ބޮޑުމޮހޮރާ އަށް ކުރެއްވި ދަތުރުގެ ތެރެއިން\nޖާބިރު ވިދާޅުވީ ބޮޑުމޮހޮރާ ހާއްސަވެގެން ދަނީ، އެރަށަކީ ގުދުރަތީ ގޮތުން ރީތިކަމެއް ލިބިފައިވާ ރަށެއް ކަމުންނާއި، އަދި ރަށުގެ ފަޅަކީ މުޅި ރާއްޖޭގައިވެސް އޮތް އެންމެ ބޮޑެތި ފަޅުތަކުގެ ތެރެއިން ފަޅަކަށް ވާތީ ކަމަށެވެ. މީގެ އިތުރުން އެރަށް މާލެ އާއި ކައިރިކަން އޭނާ ފާހަގަކުރެއްވިއެވެ.\n"ބޮޑުމޮހޮރާ އަކީ މެރިން ޓެކްނޯލޮޖީ ކިޔާ ކުންފުންޏަކުން އަޅުގަނޑު ގަނެފައި އޮތް ރަށެއް މާ ކުރީގައި. ދެން އެހެން ނަމަވެސް އަބްދުﷲ ޔާމީންގެ ސަރުކާރުން މީހުންގެ މުދާ ވިއްކައިގެން އުޅުމުގެ ތެރޭގައި އަޅުގަނޑުގެ ހުރިހާ މުދަލެއް ވަނީ ނަގާފައި. އޭގެ ތެރޭގައި އަޅުގަނޑު ރިސޯޓު ހަދަން ގެނައި ކޮންޓެއިނަރުތަކާއި އެގައި ހުރި މުދާވެސް ހިމެނޭ" ކުރީގެ ރައީސް އަބްދުﷲ ޔާމީން އަށް ފާޑު ވިދާޅުވެ ޖާބިރު ވިދާޅުވިއެވެ.\nބޮޑުމޮހޮރާގައި ރިސޯޓެއް ތަރައްގީ ކުރުމުގެ ޕްރޮޖެކްޓާއި ހަވާލުވެގެން ހުންނަވާ އެލް.ޖޭ ކެރިކޭސަރ ވިދާޅުވީ 36 މަސް ދުވަހުގެ ތެރޭގައި އެރިސޯޓު ބޭނުންވާ ފެންވަރަށް އެއްކޮށް ހަދައި ނިމޭނެ ކަމުގެ ޔަގީންކަން އޮތް ކަމަށެވެ. އަދި އެ މަސައްކަތް ވަރަށް އަވަހަށް ފަށާނެ ކަަމަށް އޭނާ ވަނީ ވިދާޅުވެފައެވެ.\nމި ރިސޯޓުގެ 80 ޕަސެންޓު ހިއްސާ އޮންނަނީ ޖާބިރަށެވެ. އަދި ބާކީ އޮތް 20 ޕަސެންޓުގެ ތެރެއިން 10 ޕަސެންޓު އަނބިކަނބަލުން ދިޔާނާ އަށް ދިނުމުގެ އިތުރުން، އަނެއް 10 ޕަސެންޓު ހިއްސާ ދިނުމަށް ހަމަޖެހިފައި ވަނީ ސަރުކާރަށެވެ. ޖާބިރު ވިދާޅުވީ ސަރުކާރަށް 10 ޕަސެންޓު ހިއްސާ ދިނުމަށް ނިންމާފައި ވާނީ ރައްޔިތުންނަށް އެހީތެރިކަން ފޯރުކޮށްދިނުމަށް ވިސްނާފައި ކަމަށެވެ.\nމާޗް 4, 2020 10:38\nކެސީނޯ ހުއްދަތަ؟މީހުން ﷲ އަށް ބިރުވެތިވަނީ އެހެނަސް މިމީހުން ހައްތާވެސް ފާހިށުކަން ކަން ނުކުރެވިގެން ހޭބަލިވަނީ\nމާޗް 4, 2020 10:51\nބޭނުމީ ކޭބަލް ކާރު ، %10 އެއްނޫން.\nމާޗް 4, 2020 10:58\nހާދަހާވާ ކެސިނޯ ވެގެން އުޅޭ ސޮރެކޭދޯމީ.\nމާޗް 4, 2020 10:59\nދިވެހިންނަށް ހެޔޮ އަގުގަ ރިސޯޓުތަކަށް ދެވޭނެ ގޮތެއް ހަދާނީ ކޮންއިރަކު ބާ މާލޭގަ އުޅޭ މީހުންނަށް ރާއްޖޭގެ ރީތިކަން ބަލާލެވެންވެސް ނެތް އަތުން ހަރަދުތަކެއް ނުކޮށް . ޖާބެ މިކަމާ އުޅެބަލަ ތި ރިސޯޓުގަ ދިވެހިންނަށް ހިލޭ ތިބެވޭ ގޮތަށް\nމާޗް 4, 2020 16:57\nމާލެއަށް ރާއްޖެތެރޭ މީހުން ގޮސް ތިބެނީ ހިލޭތަ؟\nމާލެއަށް ގޮސް ބޭސްފަރުވާއެއް ކުރަންވިޔަސް ގޮސް ތިބެންޖެހެނީ ކުއްޔަށް.\nމާޗް 4, 2020 11:00\nWe Maldivians do not want casino. All should know that the Haraam is Haraam. there will not be any barakaay in the trade or income out of it. Mr. Jabir, please refrain from doing such Haraam activity.\nމާޗް 4, 2020 11:07\nޢަމިއްލަ ދުލުން ޓީވީއަށް އަރާ ބުނީ އާޔަތް ކިޔާފަ ތިޔައީ ށައިތާނާގެ އަމަލެ ކޭ!\nމާޗް 4, 2020 11:25\nކަލޭ ކެސިނޯ އަޅަން ބުނުމުން އަހަރުމެން އެކަމާ ދެރަވޭ އެކަމަކު ﷲ އިރާދަކުރައްވާގޮތަކައް ހުރިހާކަމެއް ނިއްމަވާނީ ކަލެއަށް ތިރައްމިސުލޯސަރުކާރުން ފަހަރުގަ ދީފާނެ ﷲ ނަހީކުރެއްވި ހުރިހާކަމެއް ކުރާގޮތައް، ނެތިކުރައްވަން ﷲ ކުޅަދުންވަންތަ ކަން ހަނދާކުރޭ،،،،،،\nމާޗް 4, 2020 11:27\nކަލޭގެ ހަލާކުވުން ގާތް ވެއްޖެކަން ކަށަވަރު\nމާޗް 4, 2020 11:36\nރާއްޖޭގައި ކެސިނޯ ހެދޭނަމަ ނާސިގެތައް ވެސް ހެދޭނެތާ..؟\nމާޗް 4, 2020 11:39\n1 ގަޑިއިރު ކުރިން ( މާޗް 4, 2020 )\nއިރާކުރެއްވިއްޔާ މިނުލަފާކަލޭގެ ކުރަން މިގަސްތުކުރާ މިނުބައި ކަންތައްތަށް ވުމުގެ ކުރަން\nﷲ މީނާ ހިތްޕަވާނެ. يا الله މިގައުމު މިފަދަ ނުލަފާ މީހުންގެ ޝައިތޯނީ އަމަލްތަކުން\nއިބަމީންގެ މިގައުމު ސަލާމަތް ކޮށްދެއްވާށ\nކޮބާތޯ ކޭބަލް ކާރު ޕްރޮޖެކަޓް؟\nމާޗް 4, 2020 11:40\nކެސިނޯ ނޫން ވާހަކަ އެއް ނުދައްކަ އެވެ. ކެސިނޯ ހަދަން ސަރުކާރައް 10 ޕަސެންޓް ވެސް ދީ ފި އެވެ.\nމާޗް 4, 2020 11:45\nސަރުކާރުގެ ބަހެއްލިބިދާނެތޯ މިކަމާ؟\nމާޗް 4, 2020 11:51\nތި ބުނާ ތަނެއް އަޅަން މަދުވެގެން 6ކަ މަސް ނަގާނެ. މިލިޔަނުން ޑޮލަރުވެސް އަރާނެ،\nމަތިން ގަޑިޖެހުނީމާ ބުއްލަބޭއަކައް 67 ރަބަރު ސްޓޭމްޕަށް އަދި ކައިރި އައުވާނުންނައް އަތެއް ފަޔެއް ހަލުވާވެސް ނުލެވޭނޭ. މަތިންގަޑި ޖެއްސެވިމާ ތިހުރިހާ އެއްޗެއް ގަރަގުވާން ފަޅި ސިކުންތުވެސް ނުނަގާނެ. ﷲގެ ނިޔާ ގައުމު ލޫޓުވަމުންދާ ވަގުންނައްވެސް ނޭގޭނެ.\nމާޗް 4, 2020 11:52\nޖާބިރު މައި ލަވް....\nމާޗް 4, 2020 11:54\nމިކަހަލަ ލާދީނީ މީހުން ޕްރޮމޯރޓް ނުކޮށްބަލަ\nމާޗް 4, 2020 12:06\nކެސިނޯ ޖާބެ. ދިޔާނާ ވަރިކޮއްފަ ކެސިނޯއަކާ އިންނަށް ވީނު ﷲ ހަރާންކުރެއްވި ކަންތަން ކުރަމަށް ހާދަ ފޯރި އެބަހުއްޓޭ. ޖާބެ އަށް އިގޭތަ ތިޔާކިޔޭ ލަވައެއް. މުދަލަކީ ﷲގެ އެއްޗެއް. އެ ހެޔޮގޮތުގައި ބޭނުންކުރުމަށް ﷲ ވަނީ އަންގަވާފަ. ކެސިނޯ ކުޅުވައިގެން ލިބޭ ފައިސާ އެއީ ހަރާމް އެއްޗެއް.\nމާޗް 4, 2020 12:14\nއޭ މިހިރަ ނިކަމެތި އިންސާނާ! ތިބާ ﷲ އަށް ބިރުވެތި ނުވަނީތަ؟ ތިބާއަށް ތަނަވަސްކަމާ ގިނަގުނަ ނިޢުމަތްތައް ﷲދެއްވާފައި އެވަނީ މި ދުނިޔޭގއި އެ ނިޢުމަތްތަކުގެ ބޭނުން ހިފައި އެއިން ތިބާ ހޭދަކުރާގޮތެއް ﷲ އިމްތިޙާނުކުރެއްވުމަށްޓަކައިކަން ހަނދާންނެތުނީތަ؟\nފުރަތަމަވެސް ތިޔަ ގަދަބަސް ބުނެލަނީ ﷲ ނަހީކުރައްވާފައިވާ ކަމެއް ކުރާނެ ކަމުގެޚަބަރުން. "ދުނިޔޭގެ އެންމެ ފުރަތަމަ ކަނޑުއަޑީގެ ކަސިނޯ " އަޅާނަމޭ؟ މިހާރު މި ޤައުމުގައި ޖުވާކުޅުން ހުއްދަވީތަ؟ މާތް ﷲ ކަނޑުއަޑީގެ ރީތި ކަމާ މަސްމަހާމެހީގެ ނިޢުމަތް ލެއްވިފަދައިން އެ ކަނޑު ހެއްދެވި ﷲއަށް ޝުކުރުވެރި ވުމުގެ ބަދަލުގައި ކުފުރުވެރިވާނަމަ އެކަނޑުގެ އަޑިއަށް ތިބާ ޣަރަޤު ކުރެއްވުންވެސް ދުރުވެގެންނުވޭ.\nމާޗް 4, 2020 12:50\nކޮސް އެމްޕީ.. ރާއްޖޭގެ ސަރަހައްދަކީ ކަނޑު އަޑި އާއި ޖައްވާއި ވަށައިގެންވާ 200 މޭލުގެ ރޭޑިއަސް... ހޭހޭ...ޤާނޫނު ބަދަލް ކުރަންޖެހޭނީ.... ނުކުރެވޭނެ ނޭޅޭނެ\nމާޗް 4, 2020 13:02\nތިރަށް ޖާބިރުހިމެނޭ ކުންފުންޏަކަށް ލިބުނީ ސީއެސްއާރ ގެ ދަށުން ކޮންމެވެސް ކަމެއް ކުރަންޖެހޭ ގޮތަށް މިހާރު އެކަން ނިމުނީތޯ؟ އެކަން ބަލައިދިނުމަށް އޭސީސީއަށް ގޮވާލަން\nމާޗް 4, 2020 13:12\nމާޗް 4, 2020 13:30\nކަލޯ ހާދަ ވަރަކަށް ތިޔަހެރަ މުދަލާގެން\nކިހާ ދުވަހަކު ދިރި ހުންނާނަންތޯ ؟\nމާޗް 4, 2020 14:34\nމީނަ ލާދީނީ މީހަކަށް ނުވާނެތޯ؟ ހަލާލު ޓޫރިޒަމްގަ ކެސީނޯ ހުއްދަވަނީބާ.\nމާޗް 4, 2020 14:52\nޖާބިރަށް ﷲ ގެ ކޯފާއެއް އައިސްދާނެ މިހަރު މާ މައްޗަށް ތިދަނީ\nމާޗް 4, 2020 15:51\nދިވެހިން މިއީ މަޖާ ބައެއް. ޖުވާ ކުޅުމަކީ ހަރާމް ކަމެއް. އެކަމް ކޮންމެ އާއިލާއެއްގަ ގުނާލަންވި ކިތައް މީހުންބާ ތިބީ ރިސޯޓުތަކުގަ ރާ އުފުއްލަން. ނޫނީ ކުފުރުގެ ބޮޑު އީދު ކަމަށްވާ ކްރިސްމަސް ގަ ބައިވެރިވާ. ޖުވާ އަކީ ހަރާމް ކަމެއް. ފަލަކީ ވެސް ހަރާމް އެއްޗެއް. އަދި ކްރިސްމަސް އަކީ ކުފުރު.\nރިސޯޓު ތަކުގަ ރާ އުފުލަނީ އަމިއްލަ މަސައްކަތުން އާމުދަނީ ލިބޭ ގޮތަށް މީހަކަށް އުނދަގުލެއް ނުކޮށް، ޖުވާ އެއީ މުޅި އާއިލާ ބަނގުރޫޓުވާ ވަރުގެ ކަމެއް ، ތި ހަމަ މޮޔައެއް\nމާޗް 4, 2020 16:10\nމާތް ﷲ ޖާބިރުގެ ތި އުއްމީދު ހާސިލް ނުކުރައްވާށި!\nމާޗް 4, 2020 18:52\nއާއްމު ރައްޔިތުންގެ ޕާޓީ\nމާޗް 4, 2020 16:25\nކެސީނޯ އަޅާކަށް ހުއްދައެއް ނުލިބޭނެ. އަދި ވިޔަފާރިވެރިން ބިންތައް ހިފަހައްޓައިގެން ތިބުން ވެސް އިރާދަ ކުރެއްވިއްޔާ އަޅުގަނޑުމެން ހުއްޓުވާނަން.\nމާޗް 4, 2020 17:01\nބޮޑު މޮހޮރާގައި އެންމެފުރަތަމަ ދުނިޔޭގެ ފުއްޓަރުމަތީ ހަދާ ނެރު ކަނޑާނަން- ގާބުރި-\nދިވެހިން: ވާއު ސަޅި.\nމާޗް 4, 2020 18:47\nމި ވެރިކަން އޮތިއްޔާ ހުއްދަ ދޭނެ.\nމާޗް 4, 2020 18:56\nޖާބިރު ޖެހޭނީ މޮޔަވާން. ހިލާ މިރާއްޖޭގައި ކެސިނޯ އެޅިޔަނުދޭނަން.